|  |  |  |  |
| --- | --- | --- | --- |
| **Φορέας Υλοποίησης**  **«Κοινωνία της Πληροφορίας Μ.Α.Ε.»**  **Διεύθυνση Δράσεων Κρατικών Ενισχύσεων** | | |  |
| **Ταχ. Διεύθυνση** | **:** | Λ. Συγγρού 194  17671, Καλλιθέα |  |
| **Πληροφορίες** | **:** | Γραφείο Υποστήριξης Δράσης |
| **Τηλέφωνο** | **:** | ................ |
| **URL** | **:** | ............... |

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΧΡΗΜΑΤΟΔΟΤΗΣΗΣ**

**ΓΙΑ ΤΗΝ ΕΝΤΑΞΗ ΣΤΟ ΠΡΟΓΡΑΜΜΑ**

**« ΨΗΦΙΑΚΑ ΕΡΓΑΛΕΙΑ ΜΜΕ »**

**ΤΟΥ ΑΞΟΝΑ 2.3 “Ψηφιοποίηση των Επιχειρήσεων”,**

**της Δράσης 16706 “Ψηφιακός Μετασχηματισμός των Μικρομεσαίων Επιχειρήσεων”,**

**του Εθνικού Σχεδίου Ανάκαμψης και Ανθεκτικότητας Ελλάδα 2.0**

**Ο ΔΙΕΥΘΥΝΩΝ ΣΥΜΒΟΥΛΟΣ ΤΗΣ**

**«ΚΟΙΝΩΝΙΑ ΤΗΣ ΠΛΗΦΟΡΟΡΙΑΣ ΜΟΝΟΠΡΟΣΩΠΗ Α.Ε.»**

Έχοντας υπόψη:

1. Τον Κανονισμό (ΕΕ) αριθ. 2021/241 του Ευρωπαϊκού Κοινοβουλίου και του Συμβουλίου της 12ης Φεβρουαρίου 2021 για τη θέσπιση του μηχανισμού ανάκαμψης και ανθεκτικότητας (L 57/17).
2. Τον Κανονισμό (ΕΕ) αριθ. 2021/240 του Ευρωπαϊκού Κοινοβουλίου και του Συμβουλίου της 10ης Φεβρουαρίου 2021 για τη θέσπιση Μέσου Τεχνικής Υποστήριξης (L 57/1).
3. Τον Κανονισμό (ΕΕ, Ευρατόμ) αριθ. 2018/1046 του Ευρωπαϊκού Κοινοβουλίου και του Συμβουλίου της 18ης Ιουλίου 2018 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (L 193/1).
4. Την υπ’ αριθμ. 2021/0159/17.06.2021 Πρόταση της Ευρωπαϊκής Επιτροπής για την Εκτελεστική Απόφαση του Συμβουλίου για την έγκριση της αξιολόγησης του Σχεδίου Ανάκαμψης και Ανθεκτικότητας της Ελλάδας (στο εξής το «Σ.Α.Α.»).
5. Την από 13 Ιουλίου 2021 εκτελεστική απόφαση του Συμβουλίου της Ευρωπαϊκής Ένωσης, για την έγκριση της αξιολόγησης του σχεδίου ανάκαμψης και ανθεκτικότητας για την Ελλάδα (ST 10152/21, ST 10152/21 ADD 1).
6. Τον Κανονισμό (ΕΚ) 1407/18.12.2013 της Επιτροπής των Ευρωπαϊκών Κοινοτήτων για την εφαρμογή των άρθρων 107 και 1089 της Συνθήκης για τη λειτουργία της Ευρωπαϊκής Ένωσης στις Ενισχύσεις Ήσσονος Σημασίας (De Minimis) (O.J ΕΕ L 352 της 24.12.2013), όπως ισχύει.
7. Τον Ν. 4772/2021 «Διενέργεια Γενικών Απογραφών έτους 2021 από την Ελληνική Στατιστική Αρχή, επείγουσες ρυθμίσεις για την αντιμετώπιση των επιπτώσεων της πανδημίας του κορωνοϊού COVID- 19, επείγουσες δημοσιονομικές και φορολογικές ρυθμίσεις και άλλες διατάξεις» (ΦΕΚ 17/A/05-02-2021).
8. Toν Ν. 4820/2021 «Οργανικός Νόμος του Ελεγκτικού Συνεδρίου και άλλες ρυθμίσεις» (ΦΕΚ 130/Α/23-07-2021) και ιδίως το άρθρο 189 περί ορισμού της Επιτροπής Δημοσιονομικού Ελέγχου ως αρμόδιας για τον έλεγχο του Μηχανισμού Ανάκαμψης και Ανθεκτικότητας.
9. Τον Ν. 4822/2021 «Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και της Ελληνικής Δημοκρατίας, της Δανειακής Σύμβασης μεταξύ της Ευρωπαϊκής Επιτροπής και της Ελληνικής Δημοκρατίας και των Παραρτημάτων τους και άλλες διατάξεις για το Ταμείο Ανάκαμψης και Ανθεκτικότητας» (ΦΕΚ 135/Α/02-08-2021).
10. Τα Α. 270 έως και Α.281 του Ν. 4738/2020 «Ρύθμιση οφειλών και παροχή δεύτερης ευκαιρίας και άλλες διατάξεις» (ΦΕΚ 207/Α/27-10-2020) και ιδίως το Α.272 για την σύσταση στο Υπουργείο Οικονομικών της αυτοτελούς Ειδικής Υπηρεσίας Συντονισμού Ταμείου Ανάκαμψης.
11. Τον Ν. 4413/2016 «Ανάθεση και εκτέλεση συμβάσεων παραχώρησης Εναρμόνιση με την Οδηγία 2014/23/ΕΕ του Ευρωπαϊκού Κοινοβουλίου και του Συμβουλίου της 26ης Φεβρουαρίου 2014 σχετικά με την ανάθεση συμβάσεων παραχώρησης (ΕΕ L 94/1/28.3.2014) και άλλες διατάξεις» (ΦΕΚ 148/Α/08-08-2016).
12. Τον Ν. 3389/2005 «Συμπράξεις Δημόσιου και Ιδιωτικού Τομέα» (ΦΕΚ 232/Α/ 22-09-2005).
13. Την υπ’ αρ. 134453/23-12-2015 κοινή απόφαση των Υπουργών Οικονομίας, Ανάπτυξης και Τουρισμού και Οικονομικών «Ρυθμίσεις για τις πληρωμές των δαπανών του Προγράμματος Δημοσίων Επενδύσεων - ΠΔΕ» (ΦΕΚ 2857/Β/28-12-2015), όπως εκάστοτε ισχύει.
14. Την υπ’ αρ. 35259/24-03-2021 κοινή απόφαση των Υπουργών Οικονομικών και Ανάπτυξης και Επενδύσεων «Σύσταση και Λειτουργία Λογαριασμού για την εθνική χρηματοδότηση των έργων του Ταμείου Ανάκαμψης και Ανθεκτικότητας της Ευρωπαϊκής Ένωσης» (ΦΕΚ 1197/Β/29-03-2021).
15. Την υπ’ αρ. 119126ΕΞ2021 Απόφαση του Αναπληρωτή Υπουργού Οικονομικών με θέμα: “Σύστημα διαχείρισης και ελέγχου των Δράσεων και των Έργων του Ταμείου Ανάκαμψης και Ανθεκτικότητας” (ΦΕΚ 4498/Β/29-09-2021).
16. Tο εγκεκριμένο Εγχειρίδιο Διαδικασιών του Συστήματος Διαχείρισης και Ελέγχου του Ταμείου Ανάκαμψης και Ανθεκτικότητας (Απόφαση Υπ. Οικονομικών με Αρ. Πρωτ: 120141ΕΞ2021 / ΥΠΟΙΚ 30-09-2021 - ΑΔΑ: 6ΝΞ3Η-ΨΘ0), όπως τροποποιήθηκε με την υπ’ αρ. 52415 ΕΞ 2022 Απόφαση του Αναπληρωτή Υπ. Οικονομικών (ΦΕΚ 1927/Β/19-04-2022).
17. Τον Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ 147/Α/08-08-2016), όπως τροποποιήθηκε και ισχύει δυνάμει των διατάξεων του Ν. 4782/2021 (ΦΕΚ 36/Β/09-03-2021).
18. Τον Ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (ΦΕΚ 184/Α/23-09-2020).
19. Τον Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» και ειδικότερα το υποκεφάλαιο 3 - Προϋπολογισμός Δημοσίων Επενδύσεων - Ανακατανομές πιστώσεων έργων, Ανάληψη υποχρεώσεων, Εκτέλεση προϋπολογισμού (ΦΕΚ 143/Α/28-06-2014).
20. Τον Ν. 4152/2013 «Επείγοντα μέτρα εφαρμογής των νόμων 4046/2012, 4093/2012 και 4127/2013» (ΦΕΚ 107/Α/09-05-2013).
21. Τον N. **3213/2003** “Δήλωση και έλεγχος περιουσιακής κατάστασης βουλευτών, δημόσιων λειτουργών και υπαλλήλων, ιδιοκτητών μέσων μαζικής ενημέρωσης και άλλων κατηγοριών προσώπων.” (**ΦΕΚ 309/A/31-12-2003), όπως τούτος τροποποιήθηκε και ισχύει.**
22. Τον Ν. 4622/2019 “Επιτελικό Κράτος: οργάνωση, λειτουργία & διαφάνεια της Κυβέρνησης, των κυβερνητικών οργάνων & της κεντρικής δημόσιας διοίκησης” και άλλες διατάξεις. (ΦΕΚ 133/Α/07-08-2019).
23. Τον Ν. 3419/2005 “Γενικό Εμπορικό Μητρώο (Γ.Ε.ΜΗ.) και Εκσυγχρονισμός της Επιμελητηριακής Νομοθεσίας” (ΦΕΚ 297/Α/06-12-2005).
24. Τον Ν. 4635/2019 (ιδίως των άρθρων 85 επ.) “Επενδύω στην Ελλάδα και άλλες διατάξεις” (ΦΕΚ 167/Α/30-10-2019).
25. Το Π.Δ. 28/2015 “Κωδικοποίηση διατάξεων για την πρόσβαση σε δημόσια έγγραφα και στοιχεία» ΦΕΚ (34/Α/23-03-2015).
26. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (L 119).
27. Τον Ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (ΦΕΚ 137/Α/29-08-2019).
28. Τον N. 3429/2005 «Δημόσιες Επιχειρήσεις και Οργανισμοί (Δ.Ε.Κ.Ο.).» ΦΕΚ (314/Α/27-12-2005), όπως τροποποιήθηκε από Α.31, Κεφ. Β, Ν. 4465/2017 (ΦΕΚ 47/Α/04-04-2017) και «Αριθ. 30422/ΕΓΔΕΚΟ 342 «Εξαίρεση από το πεδίο εφαρμογής του άρθρου 3 του ν. 3429/2005 της Ανώνυμης Εταιρείας «Κοινωνία της Πληροφορίας Α.Ε.» ΦΕΚ (967/Β/21-07-2006).
29. Το Α.24 του Ν. 2860/2000 «Διαχείριση, παρακολούθηση και έλεγχος του κοινοτικού πλαισίου στήριξης και άλλες διατάξεις» (ΦΕΚ 251/Α/14-11-2000), όπως τροποποιήθηκε με το Α.32 του Ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 - 2013» (ΦΕΚ 267/Α/03-12-2007), συμπληρώθηκε με το Α.59, παρ. 17 του Ν. 4314/2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014 - 2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις» (ΦΕΚ 265/Α/23-12-2014) και ισχύει.
30. Το Α.1, παρ. 2.1 του ΠΔ 81 "Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων." (ΦΕΚ 119/Α/08-07-2019).
31. Το Α.39 του Ν. 4578/2018 «Μείωση ασφαλιστικών εισφορών και άλλες διατάξεις» (ΦΕΚ 200/Α/03-12-2018).
32. Το Καταστατικό της μονοπρόσωπης ανώνυμης εταιρείας με την επωνυμία "Κοινωνία της Πληροφορίας Μονοπρόσωπη Α.Ε.", όπως δημοσιεύτηκε στο Γ.Ε.ΜΗ. στις 14-10-2021 και εγκρίθηκε με την υπ’ αρ. 38427 ΕΞ 2021 Απόφαση του Υπουργού Επικρατείας «Τροποποίηση του καταστατικού της ανώνυμης εταιρείας "Κοινωνία της Πληροφορίας Μ.Α.Ε." και κωδικοποίηση αυτού» (ΦΕΚ 5111/Β/04-11-2021).
33. Τον Κανονισμό της μονοπρόσωπης ανώνυμης εταιρείας ’’Κοινωνία της Πληροφορίας Μονοπρόσωπη Α.Ε.’’, ο οποίος εγκρίθηκε με την υπ’ αρ. 43345 ΕΞ 2021 Απόφαση του Υπουργού Επικρατείας «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 13845 ΕΞ 2021/12.05.2021 υπουργικής απόφασης με θέμα: «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 252/ΓΔΟΔΥ/ΔΔΥ/2020/22-1-2020 υπουργικής απόφασης «Έγκριση του Κανονισμού της Ανώνυμης Εταιρείας «Κοινωνία της Πληροφορίας Α.Ε.», με κατάργηση της υπό στοιχεία ΔΙΔΚ/ΚτΠ/οικ. 21588/04-11-2011 (Β’ 2541) υπουργικής απόφασης «Κανονισμός της Ανώνυμης Εταιρείας “Κοινωνία της Πληροφορίας Α.Ε.”», όπως τροποποιήθηκε με την υπό στοιχεία ΔΙΔΚ/οικ 35181/11-11-2015 (Β’ 2532) κοινή υπουργική απόφαση «Τροποποίηση άρθρων του Κανονισμού της Ανώνυμης Εταιρείας “Κοινωνία της Πληροφορίας Α.Ε.”» (Β’ 164)» ΦΕΚ 2060/Β’/2021))» (ΦΕΚ 5807/Β/10-12-2021).
34. Την υπ’ αρ. 13216 ΕΞ 2021 Απόφαση του Υπουργού Επικρατείας «Τροποποίηση της υπ’ αρ. 146/25.07.2019 απόφασης του Υπουργού Επικρατείας «Ορισμός του Προέδρου και των Μελών του Διοικητικού Συμβουλίου της Ανώνυμης Εταιρείας «Κοινωνία της Πληροφορίας Α.Ε.» (Υ.Ο.Δ.Δ. 474), όπως τροποποιήθηκε με τις υπό στοιχεία 90/13.01.2020 (Υ.Ο.Δ.Δ. 60) και 32273/16.11.2020 (Υ.Ο.Δ.Δ. 977) όμοιες.» (ΦΕΚ 376/ΥΟΔΔ/14-05-2021).
35. Την Απόφαση του ΔΣ της ΚτΠ Μ.Α.Ε. κατά την υπ’ αρ. 688/30-07-2019 Συνεδρίασή του, με θέμα Εκλογή Διευθύνοντος Συμβούλου (Θέμα 1).
36. Την Απόφαση του ΔΣ της ΚτΠ Μ.Α.Ε. κατά την υπ’ αρ. 689/30-07-2019 Συνεδρίασή του, με θέμα γενικές εξουσιοδοτήσεις προς Διευθύνοντα Σύμβουλο (Θέμα 2.1).
37. Το Άρθρο 10 του ν. 4918/2022 (ΦΕΚ Α’68/31-03-2022) «Υλοποίηση Προγραμμάτων για τον Ψηφιακό Μετασχηματισμό των Μικρομεσαίων Επιχειρήσεων», όπως τροποποιήθηκε και ισχύει.
38. Την από 16-12-2021 Προγραμματική Συμφωνία μεταξύ του Υπουργείου Ψηφιακής Διακυβέρνησης και της ΚτΠ M.Α.Ε. για το Έργο «Ψηφιακός Μετασχηματισμός Επιχειρήσεων».
39. Την υπ’ αρ. πρωτ. ΥΠΟΙΚ 14113/03-02-2022 Απόφαση του Αναπληρωτή Υπουργού Οικονομικών για την Ένταξη του Έργου με τίτλο «Ψηφιακός Μετασχηματισμός Επιχειρήσεων» (κωδικός ΟΠΣ ΤΑ 5161102) της Δράσης 16706- «Ψηφιακός Μετασχηματισμός Μικρομεσαίων Επιχειρήσεων» στο Ταμείο Ανάκαμψης και Ανθεκτικότητας Ελλάδα 2.0. (ΑΔΑ: Ψ4ΧΛΗ-ΝΣ3).
40. Την υπ’ αρ. πρωτ. ΕΠΑΝΕΠ16224/15-02-2022 (ΚτΠ ΕΙΣ 2527/15-02-2022) Απόφαση του Υφυπουργού Ανάπτυξης και Επενδύσεων έγκρισης ένταξης στο Πρόγραμμα Δημοσίων Επενδύσεων (ΠΔΕ) 2022, στη ΣΑΤΑ 063. (ΑΔΑ: 993Φ46ΜΤΛΡ-Α78).
41. Την υπ’ αρ. ……… Κοινή Υπουργική Απόφαση με θέμα: «Η ΚΥΑ ΤΟΥ ΠΡΟΓΡΑΜΜΑΤΟΣ» (ΦΕΚ ΧΧΧΧ/Β’/ΗΗ-ΜΜ-2022).
42. Την υπ’ αρ. πρωτ. ΥΠΟΙΚ…… (ΚτΠ ΕΙΣ ….) Γνωμοδότηση επί σχεδίων προσκλήσεων υποβολής αιτήσεων χρηματοδότησης (ΓΝ 080/2022).
43. Την απόφαση του ΔΣ της ΚτΠ Μ.Α.Ε. κατά την ΧΧΧ/ΧΧ-ΧΧ-2022 Συνεδρίαση του.

**ΚΑΛΕΙ**

Τους δυνητικούς Δικαιούχους του Προγράμματος «Ψηφιακά Εργαλεία ΜΜΕ» του Άξονα 2.3 «Ψηφιοποίηση των Επιχειρήσεων», της Δράσης 16706 «Ψηφιακών Μετασχηματισμός των Μικρομεσαίων Επιχειρήσεων», του Εθνικού Σχεδίου Ανάκαμψης και Ανθεκτικότητας Ελλάδα 2.0, για την υποβολή Αιτήσεων Χρηματοδότησης, σύμφωνα με τους όρους, τις προϋποθέσεις και διαδικασίες του Οδηγού Εφαρμογής Προγράμματος (Παράρτημα Ι), ο οποίος αποτελεί αναπόσπαστο μέρος της παρούσας.

Σκοπός του Προγράμματος «Ψηφιακά Εργαλεία MME» είναι η ενίσχυση της ψηφιακής ωριμότητας των μικρομεσαίων επιχειρήσεων (ΜΜΕ) της χώρας, που δραστηριοποιούνται σε ένα ευρύ φάσμα κλάδων της οικονομίας.

Μέσω του Προγράμματος, οι συμμετέχουσες επιχειρήσεις μπορούν να ενισχυθούν προκειμένου να

* εκσυγχρονίσουν την παραγωγική, εμπορική και διοικητική τους λειτουργία,
* αναβαθμίσουν τον τρόπο επικοινωνίας και συνεργασίας και να εισάγουν νέες μορφές υβριδικής εργασίας (hybrid workplace),
* ψηφιοποιήσουν τις ηλεκτρονικές συναλλαγές με πελάτες και συνεργάτες, περιλαμβανομένου και του ηλεκτρονικού εμπορίου,
* αυξήσουν το επίπεδο ασφάλειας και εμπιστοσύνης στις ηλεκτρονικές συναλλαγές,

μέσω της αξιοποίησης νέων ψηφιακών προϊόντων και υπηρεσιών.

Για τον σκοπό αυτό, το Πρόγραμμα «Ψηφιακά Εργαλεία MME» θα παρέχει επιταγές (vouchers) που θα διατεθούν για την απόκτηση, μέσω αγοράς ή μίσθωσης, νέων ψηφιακών προϊόντων και υπηρεσιών.

Οι ενισχύσεις διατίθενται στο πλαίσιο του Κανονισμού για ενισχύσεις ήσσονος σημασίας ΕΕ 1407/2013 της Επιτροπής της 18ης Δεκεμβρίου 2013 (EL L 352/24.12.2013) (O.J ΕΕ L 352 της 24.12.2013) που αφορά στην εφαρμογή των άρθρων 107 και 108 της συνθήκης στις ενισχύσεις ήσσονος σημασίας (De minimis aid).

Ο προϋπολογισμός του Προγράμματος (συνολική Δημόσια Δαπάνη) ανέρχεται σε 180.000.000,00 ευρώ. Το Πρόγραμμα χρηματοδοτείται από πόρους του Ταμείου Ανάκαμψης και Ανθεκτικότητας για τη Δράση του ΤΑΑ – 16706 με τίτλο: «Ψηφιακός Μετασχηματισμός Μικρομεσαίων Επιχειρήσεων», στο πλαίσιο του Εθνικού Σχεδίου Ανάκαμψης και Ανθεκτικότητας Ελλάδα 2.0 με τη χρηματοδότηση της Ευρωπαϊκής Ένωσης – NextGenerationEU. Έχει ενταχθεί στο ΕΣΑΑ με την αρ. πρωτ. ΥΠΟΙΚ 14113/03-02-2022 απόφαση ένταξης του έργου (ΑΔΑ: Ψ4ΧΛΗ-ΝΣ3), με τίτλο «Ψηφιακός Μετασχηματισμός Επιχειρήσεων» και κωδικό ΟΠΣ ΤΑ 5161102.

Στον Οδηγό του Προγράμματος (Παράρτημα Ι της παρούσης), καταγράφονται αναλυτικά:

* οι όροι και οι προϋποθέσεις συμμετοχής (κριτήρια επιλεξιμότητας) των δυνητικών δικαιούχων των επιταγών (vouchers) καθώς και όλες οι διαδικασίες που πρέπει να ακολουθηθούν από πλευράς τους σε όλα τα επιμέρους στάδια υλοποίησης του Προγράμματος που τους αφορούν,
* οι ελάχιστες απαιτούμενες προδιαγραφές του επιλέξιμου επιχορηγούμενου εξοπλισμού,
* οι όροι και οι προϋποθέσεις συμμετοχής (κριτήρια επιλεξιμότητας) των δυνητικών προμηθευτών του επιχορηγούμενου εξοπλισμού καθώς και όλες οι διαδικασίες που πρέπει να ακολουθηθούν από πλευράς τους σε όλα τα επιμέρους στάδια υλοποίησης του Προγράμματος που τους αφορούν,
* καθώς και οτιδήποτε αφορά στη διαχείριση και υλοποίησή του Προγράμματος «Ψηφιακά Εργαλεία ΜΜΕ».

Στο πλαίσιο του Προγράμματος τηρείται η ισχύουσα εθνική και κοινοτική νομοθεσία σχετικά με την προστασία του ατόμου από την επεξεργασία δεδομένων προσωπικού χαρακτήρα και ειδικότερα ο ν. 4624/2019 (A΄ 137) “Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις”.

Τα στοιχεία των εγκεκριμένων προς χρηματοδότηση Επενδυτικών Σχεδίων θα αποτελέσουν αντικείμενο δημοσιοποίησης, με βάση το εφαρμοστέο ενωσιακό δίκαιο.

**ΠΛΗΡΟΦΟΡΗΣΗ**

Αναλυτικές πληροφορίες και ενημέρωση παρέχονται μέσω του διαδικτυακού τόπου του Προγράμματος (…………………) καθώς και μέσω του γραφείου υποστήριξης κατά τις ώρες 09:00-17:00 στο τηλέφωνο.: ..................

Η Πρόσκληση του Προγράμματος θα δημοσιευτεί στις ιστοσελίδες:

* του Υπουργείου Ψηφιακής Διακυβέρνησης (https://mindigital.gr/),
* της ΚτΠ ΜΑΕ (<https://www.ktpae.gr>),
* του Εθνικού Σχεδίου Ανάκαμψης και Ανθεκτικότητας Ελλάδα 2.0 (https://greece20.gov.gr/)

**Κατ’ εξουσιοδότηση του Διοικητικού Συμβουλίου**

**Ο Διευθύνων Σύμβουλος**

**Σταύρος Ασθενίδης**

**ΠΑΡΑΡΤΗΜΑ Ι**

**ΠΡΟΓΡΑΜΜΑ**

**«Ψηφιακά Εργαλεία MME»**

**- ΟΔΗΓΟΣ ΠΡΟΓΡΑΜΜΑΤΟΣ -**

**Δράση Εθνικού Σχεδίου Ανάκαμψης και Ανθεκτικότητας Ελλάδα 2.0**

**16706 - «Ψηφιακός Μετασχηματισμός Επιχειρήσεων»**

**Έργο: «Ψηφιακός Μετασχηματισμός Επιχειρήσεων» (κωδικός ΟΠΣ ΤΑ 5161102)**

**ΠΕΡΙΕΧΟΜΕΝΑ**

[Α ΜΕΡΟΣ: Όροι και Προϋποθέσεις 6](#_Toc101341853)

[1 Εισαγωγή 7](#_Toc101341854)

[1.1 Σκοπός και αντικείμενο 7](#_Toc101341855)

[1.2 Βασικοί Ορισμοί 7](#_Toc101341856)

[2 Δικαιούχοι του Προγράμματος 9](#_Toc101341857)

[2.1 Προϋποθέσεις Συμμετοχής – Κριτήρια Επιλεξιμότητας 9](#_Toc101341858)

[2.2 Επιμέρους Κατηγορίες Δικαιούχων 10](#_Toc101341859)

[2.3 Επιβεβαίωση τήρησης κριτηρίων επιλεξιμότητας 11](#_Toc101341860)

[3 Προμηθευτές του Προγράμματος 12](#_Toc101341861)

[3.1 Συμμετοχή Προμηθευτών στο Πρόγραμμα 12](#_Toc101341863)

[3.2 Διακριτοί ρόλοι προμηθευτών 12](#_Toc101341864)

[3.3 Δικαίωμα Συμμετοχής - Κριτήρια επιλεξιμότητας - Δικαιολογητικά 13](#_Toc101341865)

[4 Χρονική διάρκεια και ορόσημα Προγράμματος 17](#_Toc101341866)

[5 Επιλέξιμες Ενέργειες και Δαπάνες 18](#_Toc101341867)

[5.1 Εισαγωγή: Γενικές Αρχές και Ορισμοί 18](#_Toc101341868)

[5.2 Επιλέξιμες Κατηγορίες ψηφιακών προϊόντων / υπηρεσιών 19](#_Toc101341869)

[5.3 Επιλέξιμες κατηγορίες συμπληρωματικών υπηρεσιών 21](#_Toc101341870)

[5.4 Επιβεβαίωση ενεργοποίησης των ψηφιακών προϊόντων και παροχής των συμπληρωματικών υπηρεσιών 21](#_Toc101341871)

[5.5 Έγκριση - Ενιαίο Μητρώο Εγκεκριμένων Ψηφιακών Προϊόντων και Υπηρεσιών 21](#_Toc101341872)

[6 Προϋπολογισμός Προγράμματος – Ύψος και ένταση ενίσχυσης 23](#_Toc101341873)

[6.1 Προϋπολογισμός Προγράμματος 23](#_Toc101341874)

[6.2 Ύψος και ένταση της Ενίσχυσης 23](#_Toc101341875)

[6.3 Κανόνες επιλεξιμότητας δαπανών 24](#_Toc101341876)

[6.4 Ενδεικτικά Παραδείγματα ελέγχου επιλεξιμότητας & υπολογισμού ενίσχυσης 26](#_Toc101341877)

[7 Κριτήρια Αξιολόγησης – Διαδικασία Ένταξης δικαιούχων στο Πρόγραμμα 28](#_Toc101341878)

[7.1 Κριτήρια Αξιολόγησης 28](#_Toc101341879)

[7.2 Διαδικασία αξιολόγησης – Ένταξη στο Πρόγραμμα 29](#_Toc101341880)

[7.3 Ενστάσεις 29](#_Toc101341881)

[8 Αρμόδια Όργανα 31](#_Toc101341882)

[9 Έλεγχοι 32](#_Toc101341883)

[9.1 Υποχρεώσεις Προμηθευτών 32](#_Toc101341884)

[9.2 Υποχρεώσεις Δικαιούχων 32](#_Toc101341885)

[9.3 Διενέργεια δειγματοληπτικών ελέγχων 32](#_Toc101341886)

[9.4 Ποινές 33](#_Toc101341887)

[Β ΜΕΡΟΣ: Αναλυτικά βήματα διαδικασιών 35](#_Toc101341888)

[10 Διαδικασία Συμμετοχής Προμηθευτών στο Πρόγραμμα 36](#_Toc101341889)

[10.1 Σύνοψη διαδικασίας 36](#_Toc101341891)

[10.2 Βήμα 1: Δημιουργία Λογαριασμού στην Πλατφόρμα του Προγράμματος 36](#_Toc101341892)

[10.3 Βήμα 2: Υποβολή Αίτησης Συμμετοχής στο Πρόγραμμα 37](#_Toc101341893)

[10.4 Βήμα 3: Έλεγχος Αίτησης από τα αρμόδια όργανα – Κοινοποίηση αποτελέσματος 37](#_Toc101341894)

[10.5 Βήμα 4: Ενεργοποίηση Προμηθευτή 37](#_Toc101341895)

[10.6 Βήμα 5: Δήλωση επιπλέον χρηστών 38](#_Toc101341896)

[11 Διαδικασία Δήλωσης και Έγκρισης Ψηφιακών Προϊόντων και Υπηρεσιών 39](#_Toc101341897)

[11.1 Σύνοψη διαδικασίας 39](#_Toc101341899)

[11.2 Βήμα 1: Προετοιμασία βεβαιώσεων και τεκμηριωτικού υλικού για κάθε προϊόν 39](#_Toc101341900)

[11.3 Βήμα 2: Προετοιμασία αιτήματος έγκρισης προϊόντος 41](#_Toc101341901)

[11.4 Βήμα 3: Υποβολή αιτήματος έγκρισης προϊόντος 41](#_Toc101341902)

[11.5 Βήμα 4: Διαγραφή/απόσυρση αιτήματος έγκρισης προϊόντος 42](#_Toc101341903)

[11.6 Βήμα 5: Έλεγχος αιτήματος από τα αρμόδια όργανα – Κοινοποίηση αποτελέσματος 42](#_Toc101341904)

[11.7 Βήμα 6: Ενεργοποίηση προϊόντος 43](#_Toc101341905)

[11.8 Βήμα 7: Μεταγενέστερη αναστολή 43](#_Toc101341906)

[12 Διαδικασία Υποβολής Αιτήσεων Χρηματοδότησης Δικαιούχων 44](#_Toc101341907)

[13 Διαδικασία αγοράς επιδοτούμενων ψηφιακών λύσεων (Δικαιούχοι) 45](#_Toc101341909)

[13.1 Βήμα 1: Λήψη των επιταγών (vouchers) 45](#_Toc101341911)

[13.2 Βήμα 2: Επιλογή προϊόντων και προμηθευτών 45](#_Toc101341912)

[13.3 Βήμα 3: Παραγγελία προϊόντων – δέσμευση vouchers 45](#_Toc101341913)

[13.4 Βήμα 4: Ακύρωση παραγγελίας – αποδέσμευση vouchers 46](#_Toc101341914)

[13.5 Βήμα 5: Εξόφληση προϊόντος – εξαργύρωση vouchers 46](#_Toc101341915)

[13.6 Βήμα 7: Ακύρωση συναλλαγών / Επιστροφή προϊόντων 47](#_Toc101341916)

[13.7 Καταγγελίες δικαιούχων μετά την εξαργύρωση 47](#_Toc101341917)

[14 Διαδικασία Πώλησης Εξοπλισμού (Προμηθευτές) 48](#_Toc101341918)

[14.1 Συνολικός κύκλος ζωής vouchers: δεδομένα, καταστάσεις και λειτουργίες 48](#_Toc101341920)

[14.2 Δέσμευση vouchers κατά την παραγγελία 50](#_Toc101341921)

[14.3 Αποδέσμευση vouchers 51](#_Toc101341922)

[14.4 Εξαργύρωση vouchers 52](#_Toc101341923)

[14.5 Ανάκληση της εξαργύρωσης των vouchers 53](#_Toc101341924)

[15 Διαδικασία Πληρωμής Προμηθευτών 54](#_Toc101341925)

[15.1 Γενικοί Κανόνες 54](#_Toc101341927)

[15.2 Αποδέσμευση εξαργυρωμένων vouchers προς πληρωμή 55](#_Toc101341928)

[15.3 Διαδικασία περιοδικών πληρωμών 55](#_Toc101341929)

[Γ ΜΕΡΟΣ: Παραρτήματα 57](#_Toc101341930)

[16 Παράρτημα Ι: Μη Επιλέξιμοι ΚΑΔ 58](#_Toc101341931)

[17 Παράρτημα ΙI: ΚΑΔ Μεταποιητικών Δραστηριοτήτων και RIS3 61](#_Toc101341932)

[18 Παράρτημα ΙΙI: Ορισμός Ορεινών και Νησιωτικών Περιοχών 65](#_Toc101341933)

Α ΜΕΡΟΣ: Όροι και Προϋποθέσεις

# Εισαγωγή

## Σκοπός και αντικείμενο

Σκοπός του Προγράμματος «ΨΗΦΙΑΚΑ ΕΡΓΑΛΕΙΑ ΜΜΕ» είναι η ενίσχυση της ψηφιακής ωριμότητας των μικρομεσαίων επιχειρήσεων της χώρας που δραστηριοποιούνται σε ένα ευρύ φάσμα κλάδων της οικονομίας.

Μέσω του Προγράμματος, οι συμμετέχουσες επιχειρήσεις μπορούν να ενισχυθούν προκειμένου να

* εκσυγχρονίσουν την παραγωγική, εμπορική και διοικητική τους λειτουργία,
* αναβαθμίσουν τον τρόπο επικοινωνίας και συνεργασίας και να εισάγουν νέες μορφές υβριδικής εργασίας (hybrid workplace),
* ψηφιοποιήσουν τις ηλεκτρονικές συναλλαγές με πελάτες και συνεργάτες, περιλαμβανομένου και του ηλεκτρονικού εμπορίου,
* αυξήσουν το επίπεδο ασφάλειας και εμπιστοσύνης στις ηλεκτρονικές συναλλαγές,

μέσω της αξιοποίησης νέων ψηφιακών προϊόντων και υπηρεσιών.

Για τον σκοπό αυτό, το Πρόγραμμα «ΨΗΦΙΑΚΑ ΕΡΓΑΛΕΙΑ ΜΜΕ» θα παρέχει επιταγές (vouchers) που θα διατεθούν για την απόκτηση, μέσω αγοράς ή μίσθωσης, νέων ψηφιακών εργαλείων.

**Συνοπτική παρουσίαση Δράσης**

|  |  |
| --- | --- |
| Τίτλος και Περιγραφή Προγράμματος: | ΨΗΦΙΑΚΑ ΕΡΓΑΛΕΙΑ ΜΜΕ |
| Τίτλος Δράσης: | 16706 – Ψηφιακός Μετασχηματισμός των ΜΜΕ |
| Στόχος Δράσης (με βάση το Ορόσημο 131): | Στήριξη 100 000 ΜΜΕ |
| Ολοκλήρωση Δράσης: | 2o Τρίμηνο 2025 |
| Δείκτης: | RRFCI06.1 - μικρομεσαίες επιχειρήσεις που λαμβάνουν στήριξη με σκοπό την ανάπτυξη ψηφιακών προϊόντων |
| Συνολική Δημόσια Δαπάνη: | 180.000.000 € |
| Καθεστώς Ενίσχυσης: | Κανονισμός 1407/2013 De Minimis |

## Βασικοί Ορισμοί

Στο πλαίσιο του Προγράμματος υιοθετούνται οι κάτωθι **βασικοί ορισμοί**:

|  |  |
| --- | --- |
| **ΕΣΑΑ Ελλάδα 2.0.** | Το Εθνικό Σχέδιο Ανάκαμψης και Ανθεκτικότητας Ελλάδα 2.0 εγκρίθηκε στις 13  Ιουλίου 2021 από το  Συμβούλιο Οικονομικών Δημοσιονομικών Θεμάτων της Ευρωπαϊκής Ένωσης  (Ecofin). |
| **Δράση** | Σύνολο ενεργειών που πραγματοποιούνται για την υλοποίηση των στόχων που τίθενται από την Δράση 16706: Ψηφιακός Μετασχηματισμός των Επιχειρήσεων. Κάθε Δράση, μπορεί να υλοποιείται μέσω μίας ή περισσότερων πράξεων. |
| **Κρατική Ενίσχυση** | Ενίσχυση που εμπίπτει στο πεδίο του άρθρου 107 της Συνθήκης για τη Λειτουργία της Ευρωπαϊκής Ένωσης (ΣΛΕΕ). |
| **Δικαιούχοι/ Ωφελούμενοι** | Οι μικρομεσαίες επιχειρήσεις που συμμετέχουν στο Πρόγραμμα και λαμβάνουν την προβλεπόμενη κατά περίπτωση ενίσχυση. |
| **Πραγματικός Δικαιούχος** | Το ή τα φυσικά πρόσωπα στα οποία τελικά ανήκει ένα νομικό πρόσωπο (εταιρεία) ή τα οποία ελέγχουν αυτή δια της κατοχής ή του ελέγχου αμέσως ή εμμέσως ικανού ποσοστού των μετοχών ή των δικαιωμάτων ψήφου ή άλλων ιδιοκτησιακών δικαιωμάτων αυτής, μεταξύ άλλων και μέσω μετοχών στον κομιστή ή μέσω ελέγχου με άλλα μέσα. |
| **Ηλεκτρονική Πλατφόρμα Διαχείρισης Ενισχύσεων (ΗΠΔΕ)** | Ηλεκτρονική Πλατφόρμα που περιλαμβάνει τις διαδικασίες και τα δεδομένα που απαιτούνται για τη διαχείριση, έλεγχο και υλοποίηση των δράσεων ενισχύσεων και είναι σύμφωνη με το ΣΔΕ του ΕΣΑΑ Ελλάδα 2.0. |
| **Προμηθευτές** | Για τους σκοπούς του Προγράμματος, προμηθευτές είναι Φυσικά ή Νομικά Πρόσωπα που δραστηριοποιούνται νομίμως στην Ελλάδα ή το εξωτερικό και συμμετέχουν με έναν τουλάχιστον από τους ακόλουθους ρόλους στο Πρόγραμμα:   * 1. Ως Κατασκευαστές ή επίσημοι αντιπρόσωποι ή εξουσιοδοτημένοι διανομείς ή ανεξάρτητοι εισαγωγείς ψηφιακών εργαλείων και εφαρμογών λογισμικού, οι οποίοι έχουν την ευθύνη υποβολής και βεβαίωσης των χαρακτηριστικών των εν λόγω εφαρμογών, προκειμένου να εγκριθούν από το Πρόγραμμα και να καταστούν επιλέξιμες προς ενίσχυση από το Πρόγραμμα .   2. Ως εμπορικές επιχειρήσεις, οι οποίες μεταπωλούν τα εγκεκριμένα από το Πρόγραμμα ψηφιακά εργαλεία και εφαρμογές στους Δικαιούχους/ Ωφελούμενους, λαμβάνουν την εκδοθείσα επιταγή (voucher) έναντι μέρους ή του συνόλου του κόστους και εξοφλούνται από το Πρόγραμμα. |
| **Επιταγή/ voucher/ Κουπόνι** | Άυλη επιταγή με τη μορφή οκταψήφιου κωδικού, που εκδίδεται εις όφελος του δικαιούχου και χρησιμοποιείται στην αγορά των επιλέξιμων ψηφιακών εργαλείων και εφαρμογών λογισμικού |
| **Φορέας Υλοποίησης** | Η «Κοινωνία της Πληροφορίας Μονοπρόσωπη Α.Ε» (ΚτΠ ΜΑΕ) |
| **Φορέας Χρηματοδότησης** | Το Υπουργείο Ψηφιακής Διακυβέρνησης |
| **Κατηγορίες Επιχειρήσεων** | Για τους σκοπούς του Προγράμματος, οι επιχειρήσεις κατατάσσονται σε τέσσερις (4) διακριτές κατηγορίες με βάση το μέγεθός του και συγκεκριμένα με βάση τον αριθμό προσωπικού, εκπεφρασμένο σε Ετήσιες Μονάδες Εργασίας. |

Επιπλέον, στο πλαίσιο του Προγράμματος υιοθετούνται οι κάτωθι **συμπληρωματικοί ορισμοί**, οι οποίοι σχετίζονται με τον χαρακτήρα του Προγράμματος, το οποίο συνιστά μία πρωτοβουλία κρατικών ενισχύσεων, συγχρηματοδοτούμενη από την Ευρωπαϊκή Ένωση, μέσω του Ταμείου Ανάκαμψης και Ανθεκτικότητας, και εθνικούς πόρους:

|  |  |
| --- | --- |
| **Αχρεωστήτως Καταβληθέν Ποσό** | Κάθε δαπάνη στην οποία δεν αντιστοιχεί σε ίσης αξίας παραδοθέν προϊόν, έργο ή υπηρεσία, σύμφωνα με τους όρους της σχετικής απόφασης με την οποία αποκτήθηκε το δικαίωμα αξιοποίησης του Προγράμματος. |
| **Ανάκτηση** | Η επιστροφή των αχρεωστήτως καταβληθέντων ποσών. |
| **Δημόσια Δαπάνη** | Κάθε δημόσια συνεισφορά στη χρηματοδότηση επενδυτικών έργων από τον κρατικό προϋπολογισμό, τον προϋπολογισμό περιφερειακών ή τοπικών αρχών ή τον προϋπολογισμό των Ευρωπαϊκών Κοινοτήτων. |
| **Δημοσιονομική Διόρθωση** | Η ακύρωση του συνόλου ή μέρους της ενωσιακής ή και εθνικής συμμετοχής σε ένα έργο ή πράξη, στο πλαίσιο της συγχρηματοδότησής του από τα Επιχειρησιακά Προγράμματα της προγραμματικής περιόδου η  οποία είναι ανάλογη της παράτυπης δαπάνης που διαπιστώνεται. |
| **ΕΕ** | Ευρωπαϊκή Ένωση. |
| **Ενιαία Επιχείρηση** | Στην «ενιαία επιχείρηση» περιλαμβάνονται, όλες οι επιχειρήσεις που έχουν τουλάχιστον μία από τις ακόλουθες σχέσεις μεταξύ τους:  α) μια επιχείρηση κατέχει την πλειοψηφία των δικαιωμάτων ψήφου των μετόχων ή των εταίρων άλλης επιχείρησης·  β) μια επιχείρηση έχει το δικαίωμα να διορίζει ή να παύει την πλειοψηφία των μελών του διοικητικού, διαχειριστικού ή εποπτικού οργάνου άλλης επιχείρησης·  γ) μια επιχείρηση έχει το δικαίωμα να ασκεί δεσπόζουσα επιρροή σε άλλη επιχείρηση άμεσα ή έμμεσα βάσει σύμβασης που έχει συνάψει με αυτή ή δυνάμει ρήτρας του καταστατικού αυτής της τελευταίας·  δ) μια επιχείρηση που είναι μέτοχος ή εταίρος άλλης επιχείρησης ελέγχει μόνη της, βάσει συμφωνίας που έχει συνάψει με άλλους μετόχους ή εταίρους της εν λόγω επιχείρησης, την πλειοψηφία των δικαιωμάτων ψήφου των μετόχων ή των εταίρων αυτής της επιχείρησης. |
| **ΕΜΕ**  **(Ετήσια Μονάδα Εργασίας)** | Μονάδα Μέτρησης της Απασχόλησης σε μία επιχείρηση η οποία ισοδυναμεί με έναν (1) εργαζόμενο πλήρους απασχόλησης σε ετήσια βάση. Τα άτομα που δεν εργάστηκαν ολόκληρο το έτος, οι εργαζόμενοι μερικής απασχόλησης, ανεξάρτητα από τη διάρκεια, και οι εργαζόμενοι σε εποχική βάση αντιστοιχούν σε κλάσματα των ΕΜΕ. |
| **ΣΔΕ** | Σύστημα Διαχείρισης και Ελέγχου (ΣΔΕ) των Δράσεων και Έργων του Ταμείου Ανάκαμψης και Ανθεκτικότητας στο πλαίσιο του Κανονισμού (ΕΕ) 2021/241, όπως έχει καθοριστεί με την υπ’ αριθ. 119126 ΕΞ 2021/28.09.2021 (Β’ 4498) απόφαση του αρμόδιου Υπουργού για την Ειδική Υπηρεσία Συντονισμού του Ταμείου Ανάκαμψης, όπως ισχύει. |
| **De minimis** | Ο Κανονισμός (ΕΕ) 1407/2013 της Επιτροπής της 18.12.2013 σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας |

## Επεξεργασία Προσωπικών Δεδομένων

Στο πλαίσιο του προγράμματος «ΨΗΦΙΑΚΑ ΕΡΓΑΛΕΙΑ ΜΜΕ» Η Κοινωνία της Πληροφορίας Μ.Α.Ε. θα συλλέγει και θα επεξεργάζεται δεδομένα προσωπικού χαρακτήρα αποκλειστικά και μόνο στο πλαίσιο των αρμοδιοτήτων της, προκειμένου:

α) να επιτελέσει τα καθήκοντά της τα οποία εκτελεί προς το δημόσιο συμφέρον (ενδεικτικά: έλεγχοι και διασταυρώσεις κατά την υποβολή, αξιολόγηση, παρακολούθηση τήρησης των υποχρεώσεων των Δικαιούχων) και

β) να επικοινωνεί κατάλληλα με τα υποκείμενα των δεδομένων για σκοπούς συναφείς με το παρόν Πρόγραμμα.

Σε όλες τις περιπτώσεις, τα προσωπικά δεδομένα υποβάλλονται στην Κοινωνία της Πληροφορίας Μ.Α.Ε. εκούσια από τα ίδια τα υποκείμενα των δεδομένων. Εξαιρούνται οι περιπτώσεις που αυτά διαβιβάζονται στην Κοινωνία της Πληροφορίας Μ.Α.Ε. από άλλες δημόσιες υπηρεσίες προκειμένου να προβεί σε ενέργειες που εμπίπτουν στις αρμοδιότητές της. Η υποβολή αίτησης χρηματοδότησης στο Πρόγραμμα συνιστά επίσης εξουσιοδότηση προς την Κοινωνία της Πληροφορίας Μ.Α.Ε., για συλλογή στοιχείων που βρίσκονται καταχωρημένα σε βάσεις δεδομένων (π.χ. ΑΑΔΕ, κ.α.)

Λαμβάνοντας υπόψη τα ανωτέρω, η υποβολή Αίτησης Χρηματοδότησης συνιστά ταυτόχρονα και εξουσιοδότηση προς την Κοινωνία της Πληροφορίας Μ.Α.Ε. για την περαιτέρω επεξεργασία από τις αρμόδιες υπηρεσίες, των προσωπικών δεδομένων, τα οποία και τηρούνται για τους ανωτέρω σκοπούς καθώς και:

1. για το σκοπό εξαγωγής στατιστικών δεδομένων και δεικτών, καθώς και
2. για το σκοπό της αξιολόγησης του Προγράμματος, ένταξης, παρακολούθησης και ολοκλήρωσης της συγχρηματοδοτούμενης αίτησης
3. τη δημοσίευση των απολύτως αναγκαίων δεδομένων για σκοπούς διαφάνειας των συγχρηματοδοτούμενων ενισχύσεων και την προβολή των συγχρηματοδοτούμενων έργων.

 Επίσης, σύμφωνα με τα οριζόμενα στα άρθρα 12 έως 22 του Κανονισμού (ΕΕ) 2016/679 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών, τα φυσικά πρόσωπα - υποκείμενα των δεδομένων- διατηρούν τα δικαιώματα ενημέρωσης και πρόσβασης, τα δικαιώματα διόρθωσης και διαγραφής (δικαίωμα στη λήθη), το δικαίωμα περιορισμού της επεξεργασίας, το δικαίωμα στη φορητότητα των δεδομένων, το δικαίωμα εναντίωσης και το δικαίωμα υποβολής καταγγελίας στην Αρχή Προστασίας Δεδομένων Προσωπικού Χαρακτήρα ([www.dpa.gr](http://www.dpa.gr/)).

# Δικαιούχοι του Προγράμματος

## Προϋποθέσεις Συμμετοχής – Κριτήρια Επιλεξιμότητας

Στο πλαίσιο του Προγράμματος ενισχύονται υφιστάμενες Μικρομεσαίες Επιχειρήσεις όπως αυτές ορίζονται στη Σύσταση της Επιτροπής 2003/361/ΕΚ, και για τις οποίες συντρέχουν αθροιστικά οι ακόλουθες προϋποθέσεις:

1. Δραστηριοποιούνται στην Ελληνική Επικράτεια με ελληνικό ΑΦΜ.
2. Είναι ενεργές κατά την ημερομηνία υποβολής της αίτησης συμμετοχής στο Πρόγραμμα.
3. Έχουν ιδρυθεί/ συσταθεί **πριν την 01.01.2022**.
4. Δραστηριοποιούνται σε επιλέξιμη δραστηριότητα.
   * Ως επιλέξιμη δραστηριότητα για τους σκοπούς του Προγράμματος νοείται κάθε οικονομική δραστηριότητα που ασκείται στην ελεύθερη αγορά, εκτός εκείνων που αποτυπώνονται ως μη επιλέξιμες προς ενίσχυση στο πλαίσιο του Κανονισμού 1407/2013 (de minimis).
   * Σε περίπτωση που μία επιχείρηση δραστηριοποιείται σε περισσότερους του ενός ΚΑΔ, για την εκτίμηση της επιλεξιμότητας λαμβάνεται υπόψη ο ΚΑΔ Κύριας Δραστηριότητας κατά την υποβολή της αίτησης.
   * Επιπλέον, στο πλαίσιο του Προγράμματος εξαιρούνται:
     + δραστηριότητες μη εμπορικού χαρακτήρα, όπως δραστηριότητες δημόσιας διοίκησης και υποχρεωτικής κοινωνικής ασφάλισης, δραστηριότητες οργανώσεων, δραστηριότητες νοικοκυριών, καθώς και δραστηριότητες εξωχώριων οργανισμών,
     + δραστηριότητες που συνδέονται με την εφαρμογή της αρχής της «μη πρόκλησης σημαντικής βλάβης» (2021/C 58/01), και ειδικότερα:

i) δραστηριότητες που σχετίζονται με τα ορυκτά καύσιμα, συμπεριλαμβανομένης της μεταγενέστερης χρήσης, εξαιρουμένων των έργων στο πλαίσιο του εν λόγω μέτρου για την παραγωγή ηλεκτρικής ενέργειας και/ή θερμότητας, καθώς και των σχετικών υποδομών μεταφοράς και διανομής, με χρήση φυσικού αερίου, τα οποία πληρούν τους όρους που καθορίζονται στο παράρτημα III της τεχνικής καθοδήγησης σχετικά με την εφαρμογή της αρχής της «μη πρόκλησης σημαντικής βλάβης» (2021/C58/01).

ii) δραστηριότητες στο πλαίσιο του συστήματος εμπορίας δικαιωμάτων εκπομπής της Ε.Ε. (ΣΕΔΕ) για την επίτευξη των προβλεπόμενων εκπομπών αερίων του θερμοκηπίου που δεν είναι χαμηλότερες από τους σχετικούς δείκτες αναφοράς. Όταν η υποστηριζόμενη δραστηριότητα επιτυγχάνει προβλεπόμενες εκπομπές αερίων του θερμοκηπίου που δεν είναι σημαντικά χαμηλότερες από τους σχετικούς δείκτες αναφοράς, θα πρέπει να παρέχεται εξήγηση των λόγων για τους οποίους αυτό δεν είναι εφικτό. Δείκτες αναφοράς που καθορίστηκαν για τη δωρεάν κατανομή όσον αφορά δραστηριότητες που εμπίπτουν στο πεδίο εφαρμογής του συστήματος εμπορίας δικαιωμάτων εκπομπής, όπως ορίζονται στον εκτελεστικό κανονισμό (ΕΕ) 2021/447 της Επιτροπής·

iii) δραστηριότητες που σχετίζονται με χώρους υγειονομικής ταφής αποβλήτων, αποτεφρωτήρες και μονάδες βιολογικής επεξεργασίας·

* + - Για τους αποτεφρωτήρες η εξαίρεση αυτή δεν ισχύει για δράσεις στο πλαίσιο του παρόντος μέτρου σε μονάδες που ασχολούνται αποκλειστικά με την επεξεργασία μη ανακυκλώσιμων επικίνδυνων αποβλήτων, καθώς και σε υφιστάμενες μονάδες, όταν οι δράσεις στο πλαίσιο του παρόντος μέτρου αποσκοπούν στην αύξηση της ενεργειακής απόδοσης, στη δέσμευση των καυσαερίων για αποθήκευση ή χρήση ή στην ανάκτηση υλικών από την αποτέφρωση τέφρας, υπό την προϋπόθεση ότι οι εν λόγω δράσεις στο πλαίσιο του παρόντος μέτρου δεν οδηγούν σε αύξηση της ικανότητας επεξεργασίας αποβλήτων των μονάδων ή σε παράταση της διάρκειας ζωής των μονάδων· για τον σκοπό αυτόν παρέχονται αποδεικτικά στοιχεία σε επίπεδο μονάδας
    - Για τις μονάδες βιολογικής επεξεργασίας Η εξαίρεση αυτή δεν ισχύει για δράσεις στο πλαίσιο του εν λόγω μέτρου σε υφιστάμενες μονάδες μηχανικής βιολογικής επεξεργασίας, όταν οι δράσεις στο πλαίσιο του εν λόγω αποσκοπούν στην αύξηση της ενεργειακής απόδοσης ή στη μετασκευή για εργασίες ανακύκλωσης διαχωρισμένων αποβλήτων σε βιοαπόβλητα λιπασματοποίησης και αναερόβιας αποδόμησης βιολογικών αποβλήτων, υπό την προϋπόθεση ότι οι δράσεις αυτές στο πλαίσιο του εν λόγω μέτρου δεν οδηγούν σε αύξηση της ικανότητας επεξεργασίας αποβλήτων των μονάδων ή σε παράταση της διάρκειας ζωής των μονάδων· για τον σκοπό αυτόν παρέχονται αποδεικτικά στοιχεία σε επίπεδο μονάδας

iv) δραστηριότητες κατά τις οποίες η μακροπρόθεσμη διάθεση αποβλήτων μπορεί να βλάψει το περιβάλλον.

Στο Παράρτημα Ι κατωτέρω, αποτυπώνονται οι ΚΑΔ των **μη επιλέξιμων Δραστηριοτήτων**.

Στις περιπτώσεις μικτής δραστηριότητας (δηλαδή επιχειρήσεις που δραστηριοποιούνται σε επιλέξιμους και σε μη επιλέξιμους προς ενίσχυση τομείς), ο δικαιούχος υποχρεούται σε διακριτή λογιστική παρακολούθηση, ώστε να μην ενισχύονται μη επιλέξιμες δραστηριότητες.

1. Κατά την περίοδο **01.01.2021-31.12.2021** παρείχαν απασχόληση με όρους εξαρτημένης εργασίας η οποία εκφραζόμενη σε όρους Ετήσιων Μονάδων Εργασίας (ΕΜΕ) αθροίζει από 0,01 έως 250,00 ΕΜΕ εξαρτημένης εργασίας. Αναλόγως του ύψους των ΕΜΕ, οι δυνητικοί δικαιούχοι κατατάσσονται σε διακριτές κατηγορίες και υποκατηγορίες, σύμφωνα με τα προβλεπόμενα στην **παράγραφο 2.2** κατωτέρω.

Σε περίπτωση επιχειρήσεων που έχουν συσταθεί μετά την 01.01.2021, για τον υπολογισμό των ΕΜΕ θα πραγματοποιηθεί αναγωγή σε 12μηνη διάρκεια από το Πρόγραμμα.

1. Λειτουργούν νόμιμα και συμμορφώνονται με τη σχετική ενωσιακή και εθνική περιβαλλοντική νομοθεσία, διαθέτοντας, εφόσον τους ζητηθεί, το κατάλληλο έγγραφο αδειοδότησης, σύμφωνα με την κείμενη νομοθεσία και την ασκούμενη δραστηριότητά τους (π.χ. άδεια λειτουργίας, απαλλακτικό άδειας λειτουργίας, γνωστοποίηση έναρξης λειτουργίας, την τυχόν κατά περίπτωση προβλεπόμενη περιβαλλοντική αδειοδότηση, κλπ.).
2. Συνιστούν νομική οντότητα (Ανώνυμη Εταιρία, Εταιρία Περιορισμένης Ευθύνης, Ομόρρυθμη Εταιρία ή Ετερόρρυθμη Εταιρία, Ι.Κ.Ε, Κοινωνική Συνεταιριστική Επιχείρηση, Συνεταιρισμός) ή Ατομική Επιχείρηση, και τηρούν απλογραφικά ή διπλογραφικά βιβλία.
3. Δεν βρίσκονται υπό πτώχευση, εκκαθάριση ή αναγκαστική διαχείριση.
4. Δεν εκκρεμεί εις βάρος της επιχείρησης διαδικασία ανάκτησης κρατικής ενίσχυσης.
5. Το συνολικό ποσό των ενισχύσεων ήσσονος σημασίας που έχουν λάβει ως ενιαία επιχείρηση, όπως αυτή ορίζεται στο Άρθρο 2, παρ. 2 του Κανονισμού 1407/2013, συμπεριλαμβανομένης της ενίσχυσης από το παρόν Πρόγραμμα, να μην υπερβαίνει το ποσό των 200.000 ευρώ (ή 100.000 ευρώ για τον τομέα των οδικών εμπορευματικών μεταφορών για λογαριασμό τρίτων) μέσα σε μία τριετία (τρέχον οικονομικό έτος και τα δύο (2) προηγούμενα οικονομικά έτη) πριν από τον χρόνο χορήγησης του εννόμου δικαιώματος της ενίσχυσης. Σε περίπτωση επιχειρήσεων με μικτή δραστηριότητα, ο δικαιούχος υποχρεούται σε διαχωρισμό των δραστηριοτήτων και διάκριση των στοιχείων του κόστους, ούτως ώστε η στήριξη της δραστηριότητας των οδικών εμπορευματικών μεταφορών να μην υπερβαίνει το ποσό των 100.000 ευρώ.

Σε περιπτώσεις συγχωνεύσεων, εξαγορών και διάσπασης, για τον υπολογισμό της τήρησης των ορίων του προηγούμενου εδαφίου εφαρμόζονται οι διατάξεις των παρ. 7-9 του άρθρου 3 του Κανονισμού 1407/2013 (de minimis).

1. Δεν συντρέχουν οι λόγοι αποκλεισμού του άρθρου 40 του Ν. 4488/2017 (Α137/13.09.2017), βάσει του οποίου: οι δυνητικοί δικαιούχοι αποκλείονται από την ένταξη σε πρόγραμμα ή την υπαγωγή σε καθεστώτα ενίσχυσης, που χρηματοδοτούνται από ενωσιακούς ή εθνικούς πόρους, εάν έχουν επιβληθεί σε βάρος τους, μέσα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής αίτησης συμμετοχής:
   * α) τρεις (3) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που χαρακτηρίζονται, σύμφωνα με την υπουργική απόφαση 2063/Δ1632/2011 (Β΄ 266), όπως εκάστοτε ισχύει, ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά από τρεις (3) διενεργηθέντες ελέγχους, ή
   * β) δύο (2) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που αφορούν την αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους.

Οι υπό α΄ και β΄ κυρώσεις πρέπει να έχουν αποκτήσει τελεσίδικη και δεσμευτική ισχύ.

## Επιμέρους Κατηγορίες Δικαιούχων

Οι δικαιούχοι του Προγράμματος εντάσσονται στις ακόλουθες διακριτές κατηγορίες και υποκατηγορίες με κριτήριο την απασχόληση (εξαρτημένη εργασία):

|  |  |  |  |
| --- | --- | --- | --- |
| **Κατηγορία** | **ΕΜΕ** | **Υποκατηγορία** | **ΕΜΕ** |
| **1** | **0,01** ΕΜΕ < μ ≤ **10** ΕΜΕ | 1.Α | 0,01 ΕΜΕ < μ ≤ 5 ΕΜΕ |
| 1.Β | 5 ΕΜΕ < μ ≤ 10 ΕΜΕ |
| **2** | **10** ΕΜΕ < μ ≤**25** ΕΜΕ | 2.Α | 10 ΕΜΕ < μ ≤18 ΕΜΕ |
| 2.Β | 18 ΕΜΕ < μ ≤ 25 ΕΜΕ |
| **3** | **25** ΕΜΕ < μ ≤ **40** ΕΜΕ | 3.Α | 25 ΕΜΕ < μ ≤ 32 ΕΜΕ |
| 3.Β | 32 ΕΜΕ < μ ≤ 40 ΕΜΕ |
| **4** | **40** ΕΜΕ < μ ≤ **250** ΕΜΕ | 4.Α | 40 ΕΜΕ < μ ≤ 50 ΕΜΕ |
| 4.Β | 50 ΕΜΕ < μ ≤ 250 ΕΜΕ |

όπου μ οι Ετήσιες Μονάδες Εργασίας της επιχείρησης, σύμφωνα με τον τρόπο υπολογισμού της παραγράφου **2.1**.

Οι αιτήσεις χρηματοδότησης κάθε **κατηγορίας** υποβάλλονται, κατατάσσονται και εγκρίνονται χωριστά, αντλώντας χρηματοδότηση από τον προϋπολογισμό της συγκεκριμένης κατηγορίας.

Κάθε **υποκατηγορία** επιχειρήσεων μπορεί να λάβει επιταγές (vouchers) διαφορετικής ονομαστικής αξίας. Συγκεκριμένα, το ύψος τους αυξάνεται σε επιχειρήσεις με υψηλότερες ΕΜΕ.

## Επιβεβαίωση τήρησης κριτηρίων επιλεξιμότητας

Τα κριτήρια επιλεξιμότητας των παρ. **2.1** και **2.2** ανωτέρω ελέγχονται με τρεις (3) διακριτούς τρόπους:

* Μέσω άντλησης των αναγκαίων πληροφοριών από τρίτα συστήματα του Δημοσίου, όπως Taxisnet και ΕΡΓΑΝΗ. Για τον σκοπό αυτό, με τη συμμετοχή των ενδιαφερομένων επιχειρήσεων στο Πρόγραμμα δίνεται η συγκατάθεση για την αναζήτηση των αναγκαίων στοιχείων εκ μέρους του Προγράμματος μέσω άντλησης των αναγκαίων πληροφοριών από τρίτα συστήματα του Δημοσίου.
* Μέσω υποβολής σχετικής Υπεύθυνης Δήλωσης σε ηλεκτρονική μορφή κατά τη φάση υποβολής Αίτησης Χρηματοδότησης,
* Μέσω κατάλληλων δειγματοληπτικών ελέγχων σε Ωφελούμενες επιχειρήσεις, στο πλαίσιο των οποίων υποβάλλονται από τις τελευταίες τα αναγκαία κατά περίπτωση δικαιολογητικά τεκμηρίωσης της ορθότητας των υποβληθέντων στοιχείων.

Σε κάθε περίπτωση, ο υποβάλλων την Αίτηση Χρηματοδότησης για λογαριασμό της επιχείρησης είναι αποκλειστικά υπεύθυνος για την ορθότητα και ακρίβεια των στοιχείων που υποβάλλει, ιδιαίτερα δε για:

* τα στοιχεία ταυτοποίησης της επιχείρησης,
* την κάλυψη των αναγκαίων προϋποθέσεων συμμετοχής,

σύμφωνα με τους όρους της παρούσας ενότητας.

Η υποβολή της Αίτησης Χρηματοδότησης επέχει τη θέση υπεύθυνης δήλωσης του Ν. 1599/1986, ως προς την ακρίβεια των στοιχείων που αναγράφονται σε αυτήν. Οποιαδήποτε ψευδής αναφορά ή αναντιστοιχία με τα πραγματικά στοιχεία, πέραν των οικονομικών επιπτώσεων, ενδέχεται να επιφέρει και ποινικές κυρώσεις.

# Προμηθευτές του Προγράμματος



## Συμμετοχή Προμηθευτών στο Πρόγραμμα

Οι Δικαιούχοι του Προγράμματος μπορούν να προμηθευτούν τις επιδοτούμενες ψηφιακές υπηρεσίες & προϊόντα απευθείας από τους προμηθευτές της επιλογής τους. Εξαιρούνται περιπτώσεις αυτοπαράδοσης, όπου προμηθευτής και δικαιούχος ταυτίζονται.

Προμηθευτές ψηφιακών προϊόντων/υπηρεσιών στην Ελλάδα ή σε χώρες-μέλη της Ευρωπαϊκής Ένωσης δύναται να διαθέτουν ελεύθερα προς πώληση τις λύσεις τους στο πλαίσιο του Προγράμματος, εφόσον ισχύουν οι κάτωθι προϋποθέσεις:

1. Ο προμηθευτής έχει υποβάλλει Αίτηση Συμμετοχής στο Πρόγραμμα, η οποία έχει εγκριθεί.
2. Ο ίδιος ή άλλος προμηθευτής έχει υποβάλλει Αίτηση έγκρισης του προς διάθεση ψηφιακού προϊόντος/ υπηρεσίας, η οποία έχει γίνει αποδεκτή, το δε προς πώληση προϊόν/υπηρεσία έχει ήδη ενταχθεί στο ενιαίο μητρώο εγκεκριμένων ψηφιακών προϊόντων/υπηρεσιών και είναι σε ισχύ (εγκεκριμένη).
3. Κατά τη συναλλαγή τηρούνται οι επιμέρους όροι και περιορισμοί του Προγράμματος που αφορούν τους δυνατούς συνδυασμούς ψηφιακών προϊόντων/υπηρεσιών (επιλέξιμες λύσεις) και δαπανών (κανόνες επιλεξιμότητας δαπανών), τα πιθανά μέγιστα όρια που έχουν τεθεί και το εύλογο του κόστους.
4. Επιβεβαιώνεται η εγκυρότητα της επιταγής (voucher), η οποία δεσμεύεται ή/και εξαργυρώνεται σύμφωνα με τις διαδικασίες του Προγράμματος.

## Διακριτοί ρόλοι προμηθευτών

Το Πρόγραμμα προβλέπει της εξής δύο κατηγορίες (ρόλους) Προμηθευτών:

**Κατηγορία 1: Πάροχοι Ψηφιακών Λύσεων (άμεσοι προμηθευτές)**

Είναι οι προμηθευτές που

* πωλούν τα ψηφιακά προϊόντα/υπηρεσίες απευθείας στους Δικαιούχους του Προγράμματος,
* λαμβάνουν από τους Δικαιούχους τις επιταγές (vouchers) και τις εξαργυρώνουν,
* πληρώνονται το ποσό εξαργύρωσης από το Πρόγραμμα.

Σε κάθε περίπτωση, οι Πάροχοι Ψηφιακών Λύσεων είναι επιχειρήσεις που έχουν άμεση οικονομική εμπλοκή με το Πρόγραμμα, και ως πωλητές του ψηφιακών υπηρεσιών/προϊόντων **είναι υπεύθυνοι για την τήρηση** των ελάχιστων απαιτήσεων και προδιαγραφών, καθώς και της επιλεξιμότητας των δαπανών.

**Κατηγορία 2: Κατασκευαστές, αντιπρόσωποι, διανομείς και εισαγωγείς**

Είναι οι προμηθευτές που

* υποβάλλουν αιτήματα έγκρισης ψηφιακών προϊόντων/υπηρεσιών στο Πρόγραμμα.

Οι προμηθευτές της κατηγορίας 2, που στην πλειονότητά τους είναι προμηθευτές χονδρικής, έχουν μία έμμεση εμπλοκή με το Πρόγραμμα. Συμμετέχουν για να αιτηθούν έγκρισης των ψηφιακών υπηρεσιών/προϊόντων που αντιπροσωπεύουν ή διακινούν στην αγορά, αλλά δεν έχουν άμεση επαφή με τους Δικαιούχους ή άλλη απευθείας οικονομική συναλλαγή με το Πρόγραμμα.

Μία αίτηση έγκρισης ψηφιακής υπηρεσίας/προϊόντος δύναται να υποβληθεί

* 1. είτε από τον ίδιο τον κατασκευαστή του ψηφιακού προϊόντος (ή θυγατρική/ συνδεδεμένη εταιρία στην οποία διατηρεί τον έλεγχο),
  2. είτε από επίσημο αντιπρόσωπο ή εξουσιοδοτημένο διανομέα του πρώτου ή ανεξάρτητο εισαγωγέα (με σκοπό τη διανομή ή/ και την απευθείας πώληση) για το συγκεκριμένο προϊόν, αρκεί να παρέχονται οι κατάλληλες κατά περίπτωση βεβαιώσεις και εξουσιοδοτήσεις του κατασκευαστή προς το τρίτο πρόσωπο που υποβάλλει την αίτηση.

Η αίτηση έγκρισης προϊόντος δεν μπορεί να υποβληθεί από προμηθευτή, ο οποίος δεν έχει παράλληλα κάποιον από τους ανωτέρω ρόλους για το συγκεκριμένο προϊόν. Ο περιορισμός αυτός προβλέπεται για τους εξής λόγους:

* αποφυγή επαναλαμβανόμενης αίτησης-έγκρισης του ίδιου προϊόντος,
* διασταύρωση και επιβεβαίωση συγκεκριμένων πληροφοριών, που σχετίζονται με την επιλεξιμότητα των προϊόντων από κατάλληλα εξουσιοδοτημένο νομικό πρόσωπο.

Δεν αποκλείεται, μία επιχείρηση προμηθευτής να συγκεντρώνει στο πρόσωπό της **και τους δύο παραπάνω ρόλους**. Για παράδειγμα, να υποβάλλει ως κατασκευαστής ένα ψηφιακό προϊόν προς έγκριση και παράλληλα να λειτουργεί ως πάροχος λύσεων, προσφέροντας το προϊόν αυτό απευθείας σε Δικαιούχους του Προγράμματος.

## Δικαίωμα Συμμετοχής - Κριτήρια επιλεξιμότητας - Δικαιολογητικά

Οι Προμηθευτές που επιθυμούν να συμμετάσχουν στο Πρόγραμμα, υποβάλλουν Αίτηση Συμμετοχής στην ηλεκτρονική πλατφόρμα του Προγράμματος. Με την αίτηση,

1. δηλώνεται η πρόθεση συμμετοχής και η αποδοχή των όρων του Προγράμματος από νόμιμο εκπρόσωπο της επιχείρησης,
2. εξουσιοδοτείται (επίσης από νόμιμο εκπρόσωπο) ο χρήστης που δημιουργεί τον λογαριασμό στην ηλεκτρονική πλατφόρμα και υποβάλλει το αίτημα, ώστε να δύναται να λειτουργεί ως εκπρόσωπος της επιχείρησης, τόσο για λόγους επικοινωνίας, όσο και για τη διεκπεραίωση του συνόλου των εργασιών και ενεργειών που εκτελούνται ηλεκτρονικά στο πλαίσιο του Προγράμματος. (σημ: δηλ. Υπεύθυνος Προγράμματος του Προμηθευτή),
3. επιβεβαιώνεται ότι η επιχείρηση είναι υπαρκτή, βρίσκεται σε λειτουργία και έχει δραστηριότητα συναφή με το αντικείμενο του Προγράμματος. Ως συναφής δραστηριότητα νοείται η παραγωγή και διάθεση προϊόντων και λύσεων πληροφορικής και επικοινωνιών. Ειδικότερα για επιχειρήσεις που διαθέτουν νομική ή φορολογική υπόσταση στην Ελλάδα, η συνάφεια τεκμηριώνεται εφόσον η επιχείρηση έχει τουλάχιστον μία(κύρια ή δευτερεύουσα) δραστηριότητα από τις παρακάτω, όπως επιβεβαιώνονται από τα στοιχεία που τηρούνται στο μητρώο της ΑΑΔΕ (Στοιχεία Δραστηριότητας):
   1. ***58.2*** *«’Έκδοση Λογισμικού» και όλες οι υποκατηγορίες αυτού.*
   2. ***62.0*** *«Δραστηριότητες προγραμματισμού ηλεκτρονικών υπολογιστών, παροχής συμβουλών και συναφείς δραστηριότητες» και όλες οι υποκατηγορίες αυτού.*
   3. ***63.1*** *«Επεξεργασία δεδομένων, καταχώρηση και συναφείς δραστηριότητες· δικτυακές πύλες» και όλες οι υποκατηγορίες αυτού.*
   4. ***46.14.11*** *«Εμπορικοί αντιπρόσωποι που μεσολαβούν στην πώληση ηλεκτρονικών υπολογιστών, λογισμικού, ηλεκτρονικού και τηλεπικοινωνιακού εξοπλισμού και άλλου εξοπλισμού γραφείων» και όλες οι υποκατηγορίες αυτού.*
   5. ***46.14.13*** *«Εμπορικοί αντιπρόσωποι που μεσολαβούν στην πώληση άλλων μηχανημάτων και βιομηχανικού εξοπλισμού π.δ.κ.α.» και όλες οι υποκατηγορίες αυτού.*
   6. ***46.5*** *«Χονδρικό εμπόριο εξοπλισμού πληροφοριακών και επικοινωνιακών συστημάτων» και όλες οι υποκατηγορίες αυτού.*
4. Δηλώνεται ο τραπεζικός λογαριασμός στον οποίο θα πραγματοποιούνται οι πληρωμές (αποζημίωση προμηθευτών για τα εξαργυρωμένα vouchers). Το παρόν σημείο αφορά μόνο άμεσους προμηθευτές δικαιούχων του Προγράμματος (Κατηγορία 1).

Για τη σωρευτική επιβεβαίωση των παραπάνω σημείων, προσκομίζεται και επισυνάπτεται στην αίτηση συμμετοχής, η τεκμηρίωση του επόμενου πίνακα:

| **Σημεία Ελέγχου και αντίστοιχα δικαιολογητικά στην Αίτηση Συμμετοχής** | | | |
| --- | --- | --- | --- |
| α/α | Σημείο Ελέγχου | α/α | Δικαιολογητικό κάλυψης της απαίτησης που επισυνάπτεται στην ηλεκτρονική αίτηση |
| ΣΕ1 | Επιβεβαίωση της πρόθεσης συμμετοχής της επιχείρησης στο Πρόγραμμα. | ΔΙΚ1 | **Υποβολή Υπεύθυνης Δήλωσης #1**  σύμφωνα με το περιεχόμενο/κατευθύνσεις που καταγράφονται παρακάτω  **Υπογεγραμμένη από Νόμιμο Εκπρόσωπο**  *Εφόσον τα Φυσικά Πρόσωπα που υποβάλλουν τη δήλωση διαμένουν και δραστηριοποιούνται στην Ελλάδα, η δήλωση θα πρέπει να υποβληθεί μέσω του Gov.gr για να είναι έγκυρη και επαληθεύσιμη* |
| ΣΕ2 | Αποδοχή των όρων του Προγράμματος. |
| ΣΕ3 | Εξουσιοδότηση χρήστη που δημιουργεί τον λογαριασμό στην ηλεκτρονική πλατφόρμα, ως «Εκπροσώπου» της επιχείρησης στο Πρόγραμμα (Υπευθύνου Προγράμματος) |
| ΣΕ4 | Επιβεβαίωση ότι οι παραπάνω δηλώσεις υπογράφονται από Φυσικό Πρόσωπο που μπορεί να εκπροσωπεί νόμιμα την επιχείρηση | ΔΙΚ2 | Προσκόμιση  **Πιστοποιητικού Ισχύουσας Εκπροσώπησης**  **και αντιγράφου της αντίστοιχης καταχώρησης**  **στο ΓΕΜΗ**  από το οποίο να προκύπτει (να είναι εμφανές)  **το όνομα του υπογράφοντος**  της/των Υπεύθυνης/ων Δήλωσης/εων  *Αναλόγως της νομικής μορφής της επιχείρησης, εφόσον τα παραπάνω έγγραφα δεν είναι επαρκή ή δεν εκδίδονται (πχ ατομική επιχείρηση), προσκομίζεται Γενικό Πιστοποιητικό ή άλλο έγγραφο που συνδυαστικά με το προηγούμενο ή αυτοτελώς τεκμηριώνει τη νόμιμη εκπροσώπηση του υπογράφοντος τη δήλωση* |
| ΣΕ5 | Η Επιχείρηση είναι υπαρκτή και σε λειτουργία | ΔΙΚ3 | Μη επικυρωμένο αντίγραφο - εκτύπωση της **προσωποποιημένης πληροφόρησης**  **της επιχείρησης**  **από το μητρώο του Taxisnet.**  *Σε περίπτωση υποκαταστήματος, απαιτείται επιπροσθέτως και η εκτύπωση των αναλυτικών στοιχείων του υποκαταστήματος από την προσωποποιημένη πληροφόρηση της επιχείρησης από το TAXISΝΕΤ.* |
| ΣΕ6 | Γνωστοποιούνται τα Στοιχεία Ταυτοποίησης της Επιχείρησης και τα στοιχεία της εγκατάστασης (έδρας ή υποκαταστήματος) |
| ΣΕ7 | Η δραστηριότητα της εταιρίας (κύρια ή δευτερεύουσα) εντάσσεται στις συναφείς δραστηριότητες, όπως προσδιορίζονται στην παρούσα Πρόσκληση |
| ΣΕ8 | Επιβεβαίωση λογαριασμού (ΙΒΑΝ).  Το IBAN θα πρέπει υποχρεωτικά να τηρείται σε τραπεζικό ίδρυμα στην Ελλάδα.  *Ειδικά για εταιρίες της ΕΕ που δεν έχουν καμία τοπική παρουσία ή υποκατάστημα στην Ελλάδα (για παράδειγμα e-shop σε μία χώρα της ΕΕ που αποστέλλει απευθείας τα προϊόντα στους πελάτες επιτρέπεται ΙΒΑΝ από τραπεζικό ίδρυμα της χώρας εγκατάστασης της εταιρίας, σε κάθε περίπτωση εντός ΕΕ.* | ΔΙΚ4 | **Εκτύπωση στοιχείων λογαριασμού από τράπεζα**  με εμφανή τον  **αριθμό λογαριασμού IBAN**  και τα  **στοιχεία του δικαιούχου του λογαριασμού**,  τα οποία πρέπει να ταυτίζονται με τα στοιχεία του προμηθευτή |

|  |
| --- |
| **Ειδικές Περιπτώσεις**  *1) Δεν είναι δυνατή η έκδοση κάποιων από τα δικαιολογητικά παραπάνω;*  Για τις ειδικές περιπτώσεις όπου δεν είναι δυνατή η έκδοση των προβλεπόμενων επίσημων εγγράφων που αναφέρονται στα δικαιολογητικά **ΔΙΚ2** και **ΔΙΚ3** παραπάνω (πχ. για εταιρίες εξωτερικού χωρίς παρουσία στην Ελλάδα) δύναται να προσκομιστεί εναλλακτικό πιστοποιητικό ή βεβαίωση (για παράδειγμα από το οικείο επιμελητήριο ή εμπορικό μητρώο ή άλλη αρμόδια αρχή) από το οποίο να επιβεβαιώνονται τα αντίστοιχα σημεία ελέγχου (ΣΕ4 για ΔΙΚ2 και ΣΕ5,ΣΕ6, ΣΕ7 για ΔΙΚ3).  Εναλλακτικά, αν και αυτό δεν είναι δυνατό δύναται να αντικατασταθεί από δήλωση του νόμιμου εκπροσώπου (πχ. να εμπλουτιστεί η παρακάτω Υπεύθυνη Δήλωση #1), όπου θα δηλώνεται υπεύθυνα ότι:   * δεν είναι δυνατή η έκδοση σχετικού πιστοποιητικού * καλύπτεται η σχετική απαίτηση.   Σε κάθε περίπτωση όμως η νόμιμη εκπροσώπηση θα πρέπει να αποδεικνύεται με κάποιον τρόπο.  *2) Βεβαιώσεις και πιστοποιητικά που δεν έχουν συναχθεί στην ελληνική γλώσσα*  Τα αντίστοιχα έγγραφα θα πρέπει να συνοδεύονται από επίσημη μετάφραση στην ελληνική γλώσσα. |

|  |
| --- |
| **Περιεχόμενα Υπεύθυνης Δήλωσης #1 (ΔΙΚ1)**  …  Με ατομική μου ευθύνη και γνωρίζοντας τις κυρώσεις, που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:  …   1. Υποβάλλω την παρούσα δήλωση ως Νόμιμος Εκπρόσωπος της Επιχείρησης    * με Επωνυμία {η επωνυμία της επιχ/σης} και διακριτικό τίτλο {ο διακριτικός τίτλος της επιχ/σης αν υπάρχει},    * ΑΦΜ: {το ΑΦΜ της επιχ/σης} και ΔΟΥ {η ΔΟΥ της επιχ/σης εφόσον η επιχ/ση έχει φορολογική οντότητα στην Ελλάδα}    * Αριθμό μητρώου ΓΕΜΗ {ο κωδικός ΓΕΜΗ – για εταιρίες εξωτερικού χωρίς παρουσία στην Ελλάδα ο αντίστοιχος αριθμός εγγραφής του εμπορικού μητρώου},    * η οποία εδρεύει στην {Πόλη}, {Οδός και Αριθμός, {ΤΚ / ταχυδρομικός κώδικας}, {Χώρα} 2. Έλαβα γνώση του Προγράμματος **ΨΗΦΙΑΚΑ ΕΡΓΑΛΕΙΑ ΜΜΕ** και αποδέχομαι πλήρως και ανεπιφύλακτα όλους τους όρους καθώς και τις υποχρεώσεις που απορρέουν από την υπ’ αρ. XXXXX/YY/HH-MM-EEEE Κοινή Υπουργική Απόφαση με θέμα: « Όροι και ρυθμίσεις σχετικά με τη Δράση «Ψηφιακός Μετασχηματισμός Μικρομεσαίων Επιχειρήσεων»”» (ΦΕΚ ………) και την υπ. αριθμ. ΧΧΧΧΧ Πρόσκληση Υποβολής Αιτήσεων Χρηματοδότησης. 3. Έχω διαβάσει και αποδέχομαι την πολιτική απορρήτου που είναι αναρτημένη στη σελίδα <https://merchants.XXXXXXXX.gov.gr/merchant-register> 4. Η Επιχείρηση θα συμμετάσχει στο Πρόγραμμα με τους εξής ρόλους:    * Πάροχος Ψηφιακών Λύσεων (Άμεσος Προμηθευτής Δικαιούχων); {ΝΑΙ / ΟΧΙ},    * Κατασκευαστής Προϊόντος/Υπηρεσίας: {ΝΑΙ / ΟΧΙ}    * Επίσημος Αντιπρόσωπος Προϊόντος/Υπηρεσίας: {ΝΑΙ / ΟΧΙ}    * Εξουσιοδοτημένος Διανομέας Προϊόντος/Υπηρεσίας: {ΝΑΙ / ΟΧΙ}    * Αυτόνομος Εισαγωγέας Προϊόντος: {ΝΑΙ / ΟΧΙ} 5. Δεσμεύομαι ότι η Επιχείρηση θα τηρήσει στο ακέραιο όλες τις υποχρεώσεις της στο Πρόγραμμα, μεταξύ άλλων:    * Τη δήλωση ή/και την πώληση επιδοτούμενων λύσεων που πληρούν όλες τις προδιαγραφές του Προγράμματος,    * Την τήρηση των όρων επιλεξιμότητας δαπανών σε περίπτωση απευθείας πώλησης των επιδοτούμενων λύσεων σε δικαιούχους του Προγράμματος.    * Τις υποχρεώσεις που απορρέουν από τις διαδικασίες ελέγχου, σε περίπτωση που η επιχείρησή μου επιλεγεί για δειγματοληπτικό έλεγχο, περιλαμβανομένων και των όρων περί επιστροφής αχρεωστήτως καταβληθέντων ποσών. 6. Εξουσιοδοτώ τον Χρήστη της ηλεκτρονικής πλατφόρμας του Προγράμματος με τα ακόλουθα στοιχεία    * Όνομα: {ΟΝΟΜΑ ΕΠΩΝΥΜΟ του χρήστη που εγγράφηκε στην πλατφόρμα}    * ΑΦΜ: {ΑΦΜ του χρήστη που εγγράφηκε στην πλατφόρμα}    * Email/username: {email /username του χρήστη που έχει επιβεβαιωθεί κατά την εγγραφή}    * Κωδικός Εγγραφής: {Registration Form ID (RF-XXXXX) του χρήστη που εγγράφηκε στην πλατφόρμα}   όπως υποβάλλει την Αίτηση Συμμετοχής Προμηθευτή στο Πρόγραμμα και εκπροσωπήσει στο εξής την Επιχείρηση τόσο για λόγους επικοινωνίας, όσο και για τη διεκπεραίωση του συνόλου των εργασιών και ενεργειών που εκτελούνται μέσω της ηλεκτρονικής πλατφόρμας στο πλαίσιο του Προγράμματος. Δηλώνω επίσης ότι, ο ηλεκτρονικός λογαριασμός (account) του χρήστη στον οποίο υποβάλλεται η Αίτηση Συμμετοχής Προμηθευτή με επισυναπτόμενη την παρούσα Υπεύθυνη Δήλωση θα λογίζεται στο εξής και ως ο επίσημος λογαριασμός της επιχείρησης στο Πρόγραμμα, ενώ το email ένα επίσημο κανάλι επικοινωνίας για ανταλλαγή πληροφοριών και στοιχείων.   1. (αφορά μόνο από Παρόχους Ψηφιακών Λύσεων) Τυχόν πληρωμές του Προγράμματος προς την επιχείρηση θα καταβληθούν στον εξής τραπεζικό λογαριασμό, του οποίου δικαιούχος είναι η Επιχείρηση:  * IBAN: {Το IBAN του λογαριασμού }, * BIC: {Το BIC της τράπεζας }  1. Όλα τα στοιχεία που υποβάλλονται με την αίτηση είναι αληθή και ακριβή. |

# Χρονική διάρκεια και ορόσημα Προγράμματος

Ως ημερομηνία προκήρυξης του Προγράμματος νοείται η ημερομηνία έκδοσης της Απόφασης Προκήρυξης από τον Φορέα Υλοποίησης. Με την προκήρυξη του Προγράμματος ενεργοποιείται ο μηχανισμός διαχείρισης, υποστήριξης, δημοσιότητας και επικοινωνίας δικαιούχων και προμηθευτών, για την εκτέλεση των ενεργειών που περιγράφονται στον παρόντα οδηγό.

Οι ενδιαφερόμενοι Οικονομικοί Φορείς (Δυνητικοί Δικαιούχοι και Προμηθευτές) καλούνται να λάβουν υπόψη τους τα κάτωθι χρονικά ορόσημα:

**Προμηθευτές:**

* Αιτήσεις συμμετοχής Προμηθευτών στο Πρόγραμμα μπορούν να υποβάλλονται στην ψηφιακή πλατφόρμα από την **Τετάρτη 15 Ιουνίου 2022** και καθ’ όλη τη διάρκεια του Προγράμματος.
* Αιτήματα έγκρισης ψηφιακών προϊόντων και υπηρεσιών προς επιδότηση από το Πρόγραμμα υποβάλλονται από **ήδη εγκεκριμένους προμηθευτές** καθ΄ όλη τη διάρκεια του Προγράμματος.

**Δικαιούχοι Κατηγορίας 1**

* Αιτήσεις Χρηματοδότησης ειδικά για δικαιούχους που εμπίπτουν στην κατηγορία ένα (1), μπορούν να υποβάλλονται από την **Τετάρτη 15 Ιουνίου 2022**, έως και την **Τετάρτη 27 Ιουλίου 2022**.
* Πραγματοποίηση αγορών ψηφιακών προϊόντων και υπηρεσιών με χρήση των vouchers για τους δικαιούχους της κατηγορίας ένα (1), μπορεί να γίνεται έως τη **Δευτέρα 31 Οκτωβρίου 2022**.
* Ως ημερομηνία λήξης της μεταβατικής περιόδου (cooling off period) για την οποία επιτρέπονται ορισμένες μόνο (κατ’ εξαίρεση) περιπτώσεις εξαργύρωσης vouchers, ορίζεται η **Τετάρτη 30 Νοεμβρίου 2022**.
* Ως ημερομηνία ολοκλήρωσης των πάσης φύσεως πληρωμών και ολοκλήρωσης του Προγράμματος για τη συγκεκριμένη κατηγορία δικαιούχων ορίζεται η **Παρασκευή 30 Δεκεμβρίου 2022**.

**Δικαιούχοι Κατηγοριών 2, 3 και 4**

* Αιτήσεις Χρηματοδότησης ειδικά για τους δικαιούχους που εμπίπτουν στις κατηγορίες δύο (2), τρία (3) και τέσσερα (4), μπορούν να υποβάλλονται από την **Τετάρτη 15 Ιουνίου 2022**, έως και την **Τετάρτη 14 Σεπτεμβρίου 2022**.
* Πραγματοποίηση αγορών ψηφιακών προϊόντων και υπηρεσιών με χρήση των vouchers για τους δικαιούχους των κατηγοριών δύο (2), τρία (3) και τέσσερα (4), μπορεί να γίνεται έως τη **Παρασκευή 31 Μαρτίου 2023**.
* Ως ημερομηνία λήξσης της μεταβατικής περιόδου (cooling off period) για την οποία επιτρέπονται ορισμένες μόνο (κατ’ εξαίρεση) περιπτώσεις εξαργύρωσης vouchers, ορίζεται η **Παρασκευή 28 Απριλίου 2023**.
* Ως ημερομηνία ολοκλήρωσης των πάσης φύσεως πληρωμών και ολοκλήρωσης του Προγράμματος για τη συγκεκριμένη κατηγορία δικαιούχων ορίζεται η **Τετάρτη 31 Μαΐου 2023**.

Για την εκπλήρωση των στόχων του Προγράμματος και την καλύτερη εξυπηρέτηση δικαιούχων και προμηθευτών, η ΚτΠ Μ.Α.Ε. μπορεί με μεταγενέστερες αποφάσεις της να παρατείνει ή να διαφοροποιεί τις αρχικώς ορισθείσες ημερομηνίες.

# Επιλέξιμες Ενέργειες και Δαπάνες

## Εισαγωγή: Γενικές Αρχές και Ορισμοί

Επιλέξιμη προς επιδότηση από το Πρόγραμμα είναι η προμήθεια **ψηφιακών προϊόντων και υπηρεσιών**, καθώς και συναφών με αυτές **συμπληρωματικών υπηρεσιών**, μέσω συστήματος επιταγών (vouchers).

Κάθε δικαιούχος της **Κατηγορίας 1** δύναται να χρηματοδοτηθεί για την αγορά μίας και μόνο επιδοτούμενης λύσης (σύνθεσης προϊόντων/υπηρεσιών), η οποία τιμολογείται και εξοφλείται συνολικά σε μία συναλλαγή, με μέρος της εξόφλησης να προέρχεται από εξαργύρωση επιταγών του Προγράμματος (δημόσια χρηματοδότηση).

Κάθε δικαιούχος των **Κατηγοριών 2,3 ή 4** δύναται να χρηματοδοτηθεί για την αγορά μίας ή και παραπάνω επιδοτούμενων λύσεων. Η κάθε επιδοτούμενη λύση τιμολογείται και εξοφλείται συνολικά σε μία συναλλαγή, με μέρος της εξόφλησης να προέρχεται από εξαργύρωση επιταγών του Προγράμματος (δημόσια χρηματοδότηση). Για να είναι δυνατή η αγορά λύσεων μέσω πολλαπλών συναλλαγών, η αναλογούσα ενίσχυση δύναται να κατανεμηθεί σε παραπάνω της μίας επιταγές (οι οποίες στο σύνολό τους θα αθροίζουν την συνολική αξία voucher που αναλογεί στο δικαιούχο).

Για τις ανάγκες του Προγράμματος, παρατίθενται οι ακόλουθοι ορισμοί:

**Επιδοτούμενη Λύση =**

Κατάλληλη **σύνθεση**

(α) ενός ή περισσότερων **ψηφιακών προϊόντων/υπηρεσιών**,

καθώς και

(β) συναφών με τα παραπάνω **συμπληρωματικών υπηρεσιών,**

οι οποίες **τιμολογούνται και εξοφλούνται συνολικά** σε μία συναλλαγή

και επιχορηγούνται **μερικώς** μέσω δημόσιας χρηματοδότησης (**εξαργύρωσης κουπονιού**)

όπου:

* **Ψηφιακά προϊόντα/υπηρεσίες**: Τυποποιημένα προϊόντα τα οποία κυκλοφορούν ήδη στην αγορά, διατίθενται προς πώληση (perpetual licensing) ή παρέχονται με τη μορφή συνδρομητικής υπηρεσίας (as a service) και ανήκουν σε μία από τις επιλέξιμες κατηγορίες (βλ. επόμενες παραγράφους). Κάθε ψηφιακό προϊόν/υπηρεσία θα πρέπει να εγκριθεί προτού αξιοποιηθεί σε μία επιδοτούμενη λύση. Οι σχετικές αιτήσεις για την έγκρισή τους γίνονται από κατασκευαστές, αντιπρόσωπους, διανομείς και εισαγωγείς (Κατηγορία 2 προμηθευτών του Προγράμματος), ενώ η διάθεσή τους στους Δικαιούχους από παρόχους ψηφιακών λύσεων (Κατηγορία 1 προμηθευτών του Προγράμματος).
* **Συμπληρωματικές υπηρεσίες**: Προαιρετικές\* υπηρεσίες που παρέχονται συμπληρωματικά με τα βασικά ψηφιακά προϊόντα/υπηρεσίες, συμβάλουν στην καλύτερη εφαρμογή/αξιοποίησή τους και ανήκουν σε μία από τις επιλέξιμες κατηγορίες συμπληρωματικών υπηρεσιών (βλ. επόμενες παραγράφους). Οι συμπληρωματικές υπηρεσίες **δε** χρειάζεται να εγκριθούν προτού συμπεριληφθούν σε μία επιδοτούμενη λύση, εφόσον ανήκουν σε κάποια από τις επιλέξιμες κατηγορίες και συνοδεύουν το βασικό ψηφιακό προϊόν/υπηρεσία. Υπόκεινται όμως σε συγκεκριμένους περιορισμούς που αναλύονται στη συνέχεια.

*\* Μία λύση μπορεί να περιλαμβάνει μόνο ψηφιακά προϊόντα/υπηρεσίες, χωρίς την ύπαρξη συμπληρωματικών υπηρεσιών.*

* **Σύνθεση επιδοτούμενης λύσης**: Μία επιδοτούμενη λύση είναι σύνθεση ενός ή περισσοτέρων εγκεκριμένων ψηφιακών προϊόντων/υπηρεσιών και προαιρετικά, μίας ή περισσοτέρων συμπληρωματικών υπηρεσιών. Η σύνθεση γίνεται από τον πάροχο ψηφιακών υπηρεσιών τη στιγμή της παραγγελίας/ αγοράς, αποτυπώνεται πάνω στο παραστατικό και προσαρμόζεται στις ανάγκες κάθε δικαιούχου.

*Προσοχή: Προέγκριση απαιτείται για τα συστατικά στοιχεία μίας λύσης και ειδικότερα για τα ψηφιακά προϊόντα/υπηρεσίες, όχι για την κάθε διαφορετική λύση/σύνθεση.*

* **Συνολική τιμολόγηση/εξόφληση**: Δεδομένου του χαρακτήρα του Προγράμματος, της χρήσης voucher και της απαίτησης για δημόσια επιχορήγηση επί εξοφλημένων δαπανών, κάθε επιδοτούμενη λύση θα πρέπει να τιμολογείται από εγκεκριμένο Πάροχο Ψηφιακών Λύσεων (Προμηθευτή κατηγορίας Ι). Οι δικαιούχοι θα πρέπει να εξοφλούν το υπόλοιπο (πλην επιχορήγησης) καθαρό ποσό, καθώς και το σύνολο του ΦΠΑ, ενώ η διαφορά καλύπτεται από επιταγές του Προγράμματος. Με την εξαργύρωση του voucher το φορολογικό παραστατικό θα πρέπει να λογίζεται ως συνολικά εξοφλημένο.

Οι προμηθευτές είναι εξολοκλήρου υπεύθυνοι για την επιλογή των κατάλληλων λύσεων, οι οποίες θα πρέπει να ανταποκρίνονται στις ελάχιστες απαιτήσεις του Προγράμματος.

## Επιλέξιμες Κατηγορίες ψηφιακών προϊόντων / υπηρεσιών

Στο Πρόγραμμα γίνονται δεκτές προς επιδότηση οι κάτωθι κατηγορίες ψηφιακών προϊόντων/υπηρεσιών:

| [Α]  Κωδικός | [Β]  Προτεραιότητα | [Γ]  **Κατηγορία προϊόντος/υπηρεσίας** |
| --- | --- | --- |
| **Α.01.01** | (1)  Βελτίωση της λειτουργίας των επιχειρήσεων | Εφαρμογές Εμπορικού Λογισμικού / διαχείρισης Επιχειρησιακών Πόρων |
| **Α.01.02** | Εφαρμογές Διαχείρισης & υποστήριξης Πελατών (CRM related: Sales, Salesforce Automation, Marketing, Service) |
| **Α.01.03** | Εφαρμογές Διαχείρισης Προσωπικού, Εκπαίδευσης προσωπικού, Παροχής υπηρεσιών στο Προσωπικό (HR related) |
| **Α.01.04** | Εφαρμογές διαχείρισης αποθηκών  (WMS), διαχείρισης κύκλου ζωής παραγγελιών (Order Management), αναπλήρωσης αποθεμάτων (replenishment) |
| **Α.01.05** | Εφαρμογές πωλήσεων, κρατήσεων, παραγγελειοληψίας και τιμολόγησης (PoS, Booking, Invoicing). |
| **Α.01.06** | Εφαρμογές και εργαλεία διαχείρισης εφοδιαστικής αλυσίδας για τη μεταφορά και παράδοση προϊόντων/υπηρεσιών (routing, tracking, last mile delivery, field service) |
| **Α.01.07** | Εργαλεία παρακολούθησης και διαχείρισης παγίων, υλικού ή προϊόντων (Asset mgt, IoT, RFID) |
| **Α.01.08** | Εργαλεία Επιχειρησιακής Ευφυίας και Ανάλυσης δεδομένων (BI, reporting & data analysis tools) |
| **Α.01.09** | Industrial data platform templates and software |
| **A.01.10** | Υπηρεσίες Cloud Infrastructure & cloud Platforms |
| **Α.02.01** | (2)  Συνεργασία, παραγωγικότητα και απομακρυσμένη εργασία | Πλατφόρμες παραγωγικότητας, επικοινωνίας και συνεργασίας (Cloud Productivity Suites) – μόνο cloud λύσεις γίνονται αποδεκτές. Περιλαμβάνοντα επίσης λύσεις διαχείρισης εγγράφων, ροών εργασίας και αυτοματοποίησης διαδικασιών (BPM, RPA, Process automation κλπ.). |
| **Α.02.02** | Εργαλεία υποστήριξης απομακρυσμένης εργασίας (remote working), εφόσον δεν καλύπτονται πλήρως από τις παραπάνω πλατφόρμες παραγωγικότητας. |
| **Α.02.03** | Εργαλεία διαχείρισης εργασιών, έργων και χαρτοφυλακίων, εφόσον δεν καλύπτονται από τις παραπάνω πλατφόρμες παραγωγικότητας |
| **Α.03.01** | (3)  Ενίσχυση του ηλεκτρονικού εμπορίου | Πλατφόρμες ηλεκτρονικού εμπορίου (πώληση προϊόντων ή αυτοματοποιημένη διάθεση υπηρεσιών μέσω ηλεκτρονικής πλατφόρμας) |
| **Α.03.02** | Cloud εργαλεία για: marketing automation, digital campaign management & customer loyalty |
| **Α.03.03** | Cloud εργαλεία/ connectors που συνδέονται στο ηλεκτρονικό κατάστημα και επαυξάνουν την λειτουργικότητά του (recommendations, reviews, remarketing, chat κλπ.) |
| **Α.03.04** | Εργαλεία / connectors σύνδεσης με συστήματα ηλεκτρονικών πληρωμών. |
| **Α.03.05** | Εργαλεία/ connectors διασύνδεσης με υπηρεσίες μεταφορών και παράδοσης προϊόντων (3PL, couriers κλπ.) |
| **Α.04.01** | (4)  Ασφάλεια και Εμπιστοσύνη | Ασφάλεια για τους τελικούς χρήστες και τις συσκευές τους: Endpoint Protection/EDR, Data Loss Prevention |
| **Α.04.02** | Συνολική παρακολούθηση της ασφάλειας από τρίτο οργανισμό/υπηρεσία: SOC service |
| **Α.04.03** | Ασφάλεια πρόσβασης σε εφαρμογές και δεδομένα: Identity & Access Management |
| **Α.04.04** | Συμμόρφωση στη διαχείριση δεδομένων: data governance/compliance solutions |
| **Α.04.05** | Διασφάλιση επιχειρησιακής συνέχειας: Cloud Disaster Recovery & Backup solutions/subscriptions |
| **Α.04.06** | Εμπιστοσύνη στις διεπιχειρησιακές συναλλαγές: Ηλεκτρονικές Υπογραφές |

Επιπλέον, για όλες τις παραπάνω κατηγορίες ψηφιακών προϊόντων/λύσεων τίθενται οι ακόλουθες απαιτήσεις – περιορισμοί:

* Όλα τα εργαλεία θα πρέπει να αφορούν τυποποιημένα εμπορικά προϊόντα, διαθέσιμα στην ελληνική ή/και διεθνή αγορά, με υφιστάμενες εγκαταστάσεις/χρήστες και δυνατότητα πλήρους επιχειρησιακής λειτουργίας, που δύναται να επιδειχθεί εφόσον απαιτηθεί.
* Κάθε προσφερόμενη λύση θα πρέπει να είναι λειτουργική, χωρίς άλλες προϋποθέσεις, λειτουργώντας αυτόνομα ή συνδεόμενη σε ήδη λειτουργούσα υποδομή (add on / connector). Σε κάθε περίπτωση η αγορά και ενεργοποίησή της θα πρέπει να προσθέτει επιχειρησιακή αξία στο Δικαιούχο.
* Δεν είναι επιλέξιμη η προμήθεια εξοπλισμού, αυτόνομα ή σε συνδυασμό με άλλο ψηφιακό εργαλείο εκτός και αν:
* Αποτελεί αναπόσπαστο κομμάτι της λύσης (πχ IoT device σε IoT solution)
* Προβλέπεται ρητά ως εξαίρεση στο γενικό κανόνα.
* Πρέπει να υπάρχει Τεχνική Υποστήριξη για το συγκεκριμένο ψηφιακό προϊόν/υπηρεσία στην Ελλάδα ή στην ελληνική γλώσσα. Θα πρέπει να δηλωθούν τα στοιχεία της τεχνικής υποστήριξης, όπως το τηλεφωνικό κέντρο στο οποίο θα έχουν πρόσβαση οι Δικαιούχοι μετά την αγορά του προϊόντος.
* Στις εφαρμογές λογισμικού εφαρμογών που απευθύνονται σε πελατειακό κοινό, όπως ενδεικτικά κάποιες από τις λύσεις που εντάσσονται στην Κατηγορία προϊόντος/υπηρεσίας Α.03, θα πρέπει να λαμβάνεται μέριμνα ώστε να εξυπηρετείται η πρόσβαση των ατόμων με αναπηρία σύμφωνα με το/τα ισχύοντα διεθνή πρότυπα.
* Δεν είναι επιλέξιμη η προμήθεια υπηρεσιών που αφορούν συντήρηση ή υποστήριξη υπαρχόντων προϊόντων, όπως επίσης η ανανέωση ή χρονική επέκταση υπαρχουσών αδειών. Αντίθετα, είναι επιλέξιμη η προσθήκη επιπλέον θέσεων εργασίας/ χρηστών και η αναβάθμιση υφισταμένων αδειών για επαυξημένη λειτουργικότητα.

Αναφορικά με τον αριθμό των αδειών / εύρος υπηρεσιών που δύναται να επιχορηγηθεί από το Πρόγραμμα τίθενται οι ακόλουθοι κανόνες:

* Εργαλεία που παρέχονται με τη μορφή συνδρομητικής υπηρεσίας (subscription): μέγιστος χρόνος επιδοτούμενης συνδρομής οι 36 μήνες. Ο χρόνος συνδρομής κατά την τιμολόγηση δύναται να είναι και μεγαλύτερος, σε μία τέτοια περίπτωση όμως μόνο οι πρώτοι 36 μήνες μπορεί να είναι εντός του επιδοτούμενου προϋπολογισμού.
* Εργαλεία που τιμολογούνται ανά χρήστη (αγορά ή συνδρομή): επιτρέπεται η επιδότηση μέγιστου αριθμού χρηστών = ΕΜΕ x 150%.
* Εργαλεία που τιμολογούνται ανά συσκευή (αγορά ή συνδρομή): επιτρέπεται η επιδότηση μέγιστου αριθμού συσκευών = ΕΜΕ χ 150%
* Εργαλεία που διατίθενται στο πρόγραμμα χωρίς αριθμό χρηστών/ συσκευών (απεριόριστη χρήση): θα πρέπει κατά την έγκριση του ψηφιακού προϊόντος / υπηρεσίας να δηλώνεται ότι είτε δεν είναι εμπορικά διαθέσιμος άλλος τρόπος χρέωσης (ανά χρήστη), είτε να τεκμηριώνεται ότι ο συγκεκριμένος τρόπος είναι οικονομικά συμφερότερος από την προμήθεια αδειών για μικρό αριθμό χρηστών.

## Επιλέξιμες κατηγορίες συμπληρωματικών υπηρεσιών

Στο Πρόγραμμα γίνονται δεκτές προς επιδότηση οι κάτωθι κατηγορίες συμπληρωματικών υπηρεσιών:

| [Α]  Κωδικός | [Β]  Θεματική Ενότητα | [Γ]  **Κατηγορία προϊόντος/υπηρεσίας** | [Δ]  Ελάχιστες απαιτήσεις & πληροφορίες | [E]  Μέγιστο Επιδοτούμενο Ποσό |
| --- | --- | --- | --- | --- |
| **Β.00.01** | Συμπληρωματικές Υπηρεσίες | Εγκατάσταση, παραμετροποίηση, ρύθμιση προϊόντος | *Τεχνικές Υπηρεσίες που στοχεύουν στην επιτυχή θέση σε επιχειρησιακή λειτουργία των βασικών εργαλείων (ψηφιακά προϊόντα και υπηρεσίες) που περιλαμβάνονται στην λύση* | **≤ 30%**  *επί της συνολικής επιδότησης* |
| **Β.00.02** | Συμπληρωματικές Υπηρεσίες | Ενημέρωση, εκπαίδευση | *Παροχή υπηρεσιών ενημέρωσης και εκπαίδευσης πάνω στα βασικά εργαλεία (ψηφιακά προϊόντα και υπηρεσίες) που περιλαμβάνονται στην λύση* | **≤ 10%**  *επί της συνολικής επιδότησης* |
| **Β.00.03** | Συμπληρωματικές Υπηρεσίες | Συμβουλευτική υποστήριξη για τον Ψηφιακό Μετασχηματισμό | *Καταγραφή αναγκών επιχείρησης, καθορισμός της κατάλληλης σύνθεσης, πρόταση για επόμενα βήματα και ενέργειες ψηφιακού μετασχηματισμού* | **≤ 10%**  *επί της συνολικής επιδότησης* |

Σε κάθε περίπτωση, η επιδότηση για το σύνολο των συμπληρωματικών υπηρεσιών (συνδυασμός επιμέρους κατηγοριών Β.00.ΧΧ) δεν μπορεί να υπερβεί το 30% της συνολικής επιδότησης (κατηγορίες Α και Β μαζί).

## Επιβεβαίωση ενεργοποίησης των ψηφιακών προϊόντων και παροχής των συμπληρωματικών υπηρεσιών

Για την επιβεβαίωση της καλής εκτέλεσης κάθε έργου, θα πρέπει να υποβάλλονται και να είναι διαθέσιμα προς επιβεβαίωση τα ακόλουθα τεκμήρια:

1. Για την περίπτωση ψηφιακών Προϊόντων/Υπηρεσιών καθώς και τυχόν συμπληρωματικών υπηρεσιών εγκατάστασης, ρύθμισης, παραμετροποίησης (κατηγορίες Α.ΧΧ.ΧΧ ΚΑΙ Β.00.01):
   * Άδειες χρήσης / έγγραφο που επιβεβαιώνει το είδος και τον αριθμό αδειών που παρέχονται στο συγκεκριμένο Δικαιούχο, προερχόμενο από τον κατασκευαστή ή αντιπρόσωπο των σχετικών εργαλείων. Δεν αποκλείεται η πληροφορία αυτή να περιλαμβάνεται πάνω στο τιμολόγιο αγοράς ή παροχής υπηρεσιών.
   * Βεβαίωση ενεργοποίησης της υπηρεσίας από τον Προμηθευτή Ψηφιακής Λύσης.
2. Για την περίπτωση τυχόν συμπληρωματικών υπηρεσιών εκπαίδευσης (κατηγορία Β.00.02):
   * Βεβαίωση του χρόνου/θεματολογίου (ατζέντα) και τρόπου παροχής της σχετικής εκπαίδευσης.
3. Για την περίπτωση τυχόν συμπληρωματικών υπηρεσιών συμβουλευτικής υποστήριξης (κατηγορία Β.00.03):
   * Αναφορά/έκθεση για την καταγραφή - προτεραιοποίηση αναγκών τις επιχείρησης και τις προτάσεις βελτίωσης (αναλυτικό παραδοτέο).

## Έγκριση - Ενιαίο Μητρώο Εγκεκριμένων Ψηφιακών Προϊόντων και Υπηρεσιών

### Υποχρέωση προηγούμενης έγκρισης προϊόντων που δύναται να επιδοτηθούν από το Πρόγραμμα

Για την επιβεβαίωση της κάλυψης των ελάχιστων προδιαγραφών των ψηφιακών προϊόντων/υπηρεσιών, απαιτείται η έγκρισή τους πριν τη διάθεσή τους στους Δικαιούχους/Επιχειρήσεις του Προγράμματος.

Κατασκευαστές Ψηφιακών προϊόντων/υπηρεσιών ή επίσημοι αντιπρόσωποι αυτών ή εξουσιοδοτημένοι διανομείς αυτών ή ανεξάρτητοι εισαγωγείς που προμηθεύονται λύσεις από τους προηγούμενους σε τρίτη χώρα, εφόσον έχουν υποβάλλει Αίτηση Συμμετοχής Προμηθευτή η οποία έχει ήδη εγκριθεί, δύναται να προχωρήσουν στην υποβολή αιτημάτων έγκρισης Ψηφιακών προϊόντων/υπηρεσιών προς επιδότηση από το Πρόγραμμα. Στην αίτηση θα πρέπει να προσδιορίζονται με σαφήνεια τα χαρακτηριστικά του προϊόντος για το οποίο ζητείται έγκριση, καθώς και να παρέχονται επαρκή στοιχεία ταυτοποίησης για τις μετέπειτα διασταυρώσεις και ελέγχους κατά την πώληση.

Τα αιτήματα υπόκεινται σε έλεγχο για την επιβεβαίωση των ελάχιστων προδιαγραφών. Οι προμηθευτές είναι υπεύθυνοι να προσκομίσουν το αναγκαίο τεκμηριωτικό υλικό, δηλώσεις ή/και βεβαιώσεις που επιβεβαιώνουν την κάλυψη των απαιτήσεων και διασφαλίζουν επαρκή διαδρομή ελέγχου, προκειμένου να τύχουν έγκρισης.

### Δημοσίευση εγκεκριμένων προϊόντων σε κεντρικό μητρώο

Το σύνολο των εν ισχύ εγκεκριμένων ψηφιακών προϊόντων/υπηρεσιών συνθέτει ένα ενιαίο μητρώο (Ενιαίο Μητρώο Εγκεκριμένων Ψηφιακών Προϊόντων και Υπηρεσιών), το οποίο δύναται να είναι προσβάσιμο από τους Δικαιούχους του Προγράμματος και το ευρύ κοινό. Προϊόντα που έχουν ενταχθεί στο Ενιαίο Μητρώο, είναι επιλέξιμα προς πώληση από οποιονδήποτε εγκεκριμένο προμηθευτή που είναι ταυτόχρονα έμπορος (εφόσον βέβαια έχει στην κατοχή του προς πώληση το συγκεκριμένο εξοπλισμό).

Το Ενιαίο Μητρώο Εγκεκριμένων Ψηφιακών Προϊόντων και Υπηρεσιών αναρτάται στο δικτυακό τόπο του Προγράμματος και επικαιροποιείται σε τακτική, τουλάχιστον ημερήσια, βάση. Η δημόσια ανάρτηση έχει ως κεντρικό στόχο την έγκυρη πληροφόρηση για τα επιδοτούμενα προϊόντα.

# Προϋπολογισμός Προγράμματος – Ύψος και ένταση ενίσχυσης

## Προϋπολογισμός Προγράμματος

Ο προϋπολογισμός του Προγράμματος (συνολική Δημόσια Δαπάνη) ανέρχεται σε **180.000.000,00 ευρώ**. Το Πρόγραμμα χρηματοδοτείται από πόρους του Ταμείου Ανάκαμψης και Ανθεκτικότητας για τη Δράση του ΤΑΑ – 16706 με τίτλο: «Ψηφιακός Μετασχηματισμός Μικρομεσαίων Επιχειρήσεων», βάσει της υπ’ αρ. πρωτ. ΥΠΟΙΚ 14113/03-02-2022 απόφαση ένταξης του έργου (ΑΔΑ: Ψ4ΧΛΗ-ΝΣ3).

Ο προϋπολογισμός του Προγράμματος επιμερίζεται σε κατηγορίες ως εξής :

1. ΚΑΤΗΓΟΡΙΑ 1: Για Επιχειρήσεις που κατά την περίοδο **01.01.2021-31.12.2021** παρείχαν απασχόληση με όρους εξαρτημένης εργασίας η οποία εκφραζόμενη σε όρους Ετήσιων Μονάδων Εργασίας (ΕΜΕ) αθροίζει από 0,01 έως 10,00 ΕΜΕ εξαρτημένης εργασίας, ο προϋπολογισμός ανέρχεται έως του ποσού των 90.000.000,00 €
2. ΚΑΤΗΓΟΡΙΑ 2: Για Επιχειρήσεις που κατά την περίοδο **01.01.2021-31.12.2021** παρείχαν απασχόληση με όρους εξαρτημένης εργασίας η οποία εκφραζόμενη σε όρους Ετήσιων Μονάδων Εργασίας (ΕΜΕ) αθροίζει από 10,01 έως 25,00 ΕΜΕ εξαρτημένης εργασίας, ο προϋπολογισμός ανέρχεται έως του ποσού των 40.000.000,00 €
3. ΚΑΤΗΓΟΡΙΑ 3: Για Επιχειρήσεις που κατά την περίοδο **01.01.2021-31.12.2021** παρείχαν απασχόληση με όρους εξαρτημένης εργασίας η οποία εκφραζόμενη σε όρους Ετήσιων Μονάδων Εργασίας (ΕΜΕ) αθροίζει από 25,01 έως 40,00 ΕΜΕ εξαρτημένης εργασίας, ο προϋπολογισμός ανέρχεται έως του ποσού των 30.000.000,00 €
4. ΚΑΤΗΓΟΡΙΑ 4: Για Επιχειρήσεις που κατά την περίοδο **01.01.2021-31.12.2021** παρείχαν απασχόληση με όρους εξαρτημένης εργασίας η οποία εκφραζόμενη σε όρους Ετήσιων Μονάδων Εργασίας (ΕΜΕ) αθροίζει από 40,01 έως 250,00 ΕΜΕ εξαρτημένης εργασίας, ο προϋπολογισμός ανέρχεται έως του ποσού των 20.000.000,00 €

Ο Προϋπολογισμός ανά κατηγορία δύναται να τροποποιηθεί με νεότερη απόφαση.

Το ύψος της δημόσιας χρηματοδότησης των εγκεκριμένων αιτήσεων δε δύναται να υπερβαίνει τον προϋπολογισμό του Προγράμματος, όπως κάθε φορά τροποποιείται και ισχύει.

Οι ενισχύσεις διατίθενται στο πλαίσιο του Κανονισμού για ενισχύσεις ήσσονος σημασίας ΕΕ 1407/2013 της Επιτροπής της 18ης Δεκεμβρίου 2013 (EL L 352/24.12.2013) (O.J ΕΕ L 352 της 24.12.2013) που αφορά στην εφαρμογή των άρθρων 107 και 108 της συνθήκης στις ενισχύσεις ήσσονος σημασίας (De minimis aid).

## Ύψος και ένταση της Ενίσχυσης

Στο πλαίσιο του Προγράμματος δίνεται η δυνατότητα αξιοποίησης επιταγών (vouchers), βάσει του μεγέθους της επιχείρησης σε όρους απασχόλησης και ειδικότερα ανά Κατηγορία Επιχειρήσεων της παραγράφου 6.1 ως ακολούθως:

1. ΚΑΤΗΓΟΡΙΑ 1

|  |  |  |  |
| --- | --- | --- | --- |
| (Α) | (Β) | (Γ) | (Δ) |
| Μέγεθος Επιχείρησης (μ) | Ονομαστική Αξία Voucher(s) (Μέγιστο ποσό ενίσχυσης) | Μέγιστη επιλέξιμη δαπάνη | Ένταση ενίσχυσης |
| 0,01 ΕΜΕ < μ ≤ 5 ΕΜΕ | €900,00 | €1.000,00 | 90% |
| 5 ΕΜΕ < μ ≤ 10 ΕΜΕ | €1.800,00 | €2.000,00 | 90% |

1. ΚΑΤΗΓΟΡΙΑ 2

|  |  |  |  |
| --- | --- | --- | --- |
| (Α) | (Β) | (Γ) | (Δ) |
| Μέγεθος Επιχείρησης | Ονομαστική Αξία Voucher(s) (Μέγιστο ποσό ενίσχυσης) | Μέγιστη επιλέξιμη δαπάνη | Ένταση ενίσχυσης |
| 10 ΕΜΕ < μ ≤18 ΕΜΕ | €3.600,00 | €4.000,00 | 90% |
| 18 ΕΜΕ < μ ≤ 25 ΕΜΕ | €5.400,00 | €6.000,00 | 90% |

1. ΚΑΤΗΓΟΡΙΑ 3

|  |  |  |  |
| --- | --- | --- | --- |
| (Α) | (Β) | (Γ) | (Δ) |
| Μέγεθος Επιχείρησης | Ονομαστική Αξία Voucher(s) (Μέγιστο ποσό ενίσχυσης) | Μέγιστη επιλέξιμη δαπάνη | Ένταση ενίσχυσης |
| 25 ΕΜΕ < μ ≤ 32 ΕΜΕ | €9.000,00 | €10.000,00 | 90% |
| 32 ΕΜΕ < μ ≤ 40 ΕΜΕ | €10.800,00 | €12.000,00 | 90% |

1. ΚΑΤΗΓΟΡΙΑ 4

|  |  |  |  |
| --- | --- | --- | --- |
| (Α) | (Β) | (Γ) | (Δ) |
| Μέγεθος Επιχείρησης | Ονομαστική Αξία Voucher(s) (Μέγιστο ποσό ενίσχυσης) | Μέγιστη επιλέξιμη δαπάνη | Ένταση ενίσχυσης |
| 40 ΕΜΕ < μ ≤ 50 ΕΜΕ | €13.500,00 | €15.000,00 | 90% |
| 50 ΕΜΕ < μ ≤ 250 ΕΜΕ | €18.000,00 | € 20.000,00 | 90% |

Επισημαίνεται ότι το ύψος της ενίσχυσης/ ποσό εξαργύρωσης δεν μπορεί να υπερβεί:

* την **ονομαστική αξία** του voucher, όπως αποτυπώνεται στη στήλη (Β) και,
* το 90% του **πραγματικού κόστους** των προμηθευόμενων ψηφιακών προϊόντων και υπηρεσιών, όπως θα αποτυπώνεται στα παραστατικά της αντίστοιχης συναλλαγής.

Οι δαπάνες που ενισχύονται στο πλαίσιο του Προγράμματος δεν επιτρέπεται να ενισχυθούν από καμία άλλη πηγή, Εθνική ή Ευρωπαϊκή.

## Κανόνες επιλεξιμότητας δαπανών

**Α.** Το Πρόγραμμα κάνει **δεκτές μόνο συναλλαγές χονδρικής** για τις οποίες έχει εκδοθεί το αντίστοιχο παραστατικό

* 1.1 – 1.3 Τιμολόγιο Πώλησης/ Ενδοκοινοτικές Παραδόσεις/ Παραδόσεις τρίτων χωρών ή
* 2.1 – 2.3 Τιμολόγιο Παροχής Υπηρεσιών/ Ενδοκοινοτικές Παραδόσεις/ Παραδόσεις τρίτων χωρών,

σύμφωνα με την κωδικοποίηση My Data.

**Β.** Ο ΦΠΑ ΔΕΝ αποτελεί επιλέξιμη δαπάνη προς ενίσχυση.

**Γ.** Κάθε επιταγή μπορεί να καλύπτει **μία (1) επιδοτούμενη λύση**, δηλαδή:

(α) Ένα ή περισσότερα εγκεκριμένα ψηφιακά προϊόντα/ υπηρεσίες, καθώς και

(β) συναφείς με τα παραπάνω συμπληρωματικές υπηρεσίες,

η προμήθεια των οποίων πραγματοποιείται με **μία (1) συναλλαγή** χονδρικής.

Στις περιπτώσεις επιχειρήσεων της Κατηγορίας 2,3 και 4, το συνολικό ποσό της ενίσχυσης μπορεί να αποδοθεί μέσω μίας ή περισσοτέρων επιταγών. Ο αριθμός και το ύψος της αξίας των επιταγών μπορεί να προσαρμόζεται με βάση τις ανάγκες του κάθε δικαιούχου και των αριθμό των διακριτών συναλλαγών χονδρικής. Σε κάθε περίπτωση όμως και σε αυτές τις κατηγορίες:

(α) κάθε επιταγή χρησιμοποιείται το πολύ σε μία συναλλαγή χονδρικής,

(β) το σύνολο της αναλογούσας επιχορήγησης παραμένει το ίδιο, ανεξάρτητα από τον αριθμό των επιταγών.

**Δ.** Η ενίσχυση καταβάλλεται επί πλήρως εξοφλημένων, εκ μέρους της ωφελούμενης επιχείρησης, δαπανών. Ως «πλήρως εξοφλημένη» δαπάνη για τους σκοπούς του Προγράμματος νοείται η δαπάνη για την οποία έχουν ήδη καταβληθεί από την ωφελούμενη επιχείρηση:

* Το 30% της καθαρής αξίας της συναλλαγής
* Το σύνολο του ΦΠΑ

τα οποία από κοινού συνιστούν την «Ιδία Συμμετοχή» της ωφελούμενης επιχείρησης.

**Ε.** Η εξόφληση της Ιδίας Συμμετοχής θα πρέπει να γίνει με ηλεκτρονικά μέσα (web banking, εταιρική χρεωστική ή πιστωτική κάρτα), από επαγγελματικό λογαριασμό της ωφελούμενης επιχείρησης. Επακόλουθα, δεν γίνονται αποδεκτές εξοφλήσεις με:

* μετρητά
* μεταχρονολογημένες επιταγές
* συμψηφισμό τυχόν οφειλών του προμηθευτή προς την ωφελούμενη επιχείρηση.

**ΣΤ.** Η χρήση επιταγής (voucher) για την κάλυψη μέρους της δαπάνης του Δικαιούχου αποτελεί εναλλακτικό τρόπος εξόφλησης και δεν απομειώνει τη συνολική αξία του παραστατικού, ούτε τυχόν φορολογικές υποχρεώσεις που απορρέουν από την έκδοσή του.

**Ζ.** Υπεύθυνος για την τήρηση των ελάχιστων απαιτήσεων και προδιαγραφών της **επιδοτούμενης λύσης**, καθώς και της επιλεξιμότητας των δαπανών είναι ο Προμηθευτής, ο οποίος

* προμηθεύει τα ψηφιακά προϊόντα/ υπηρεσίες και τις συναφείς με τα παραπάνω συμπληρωματικές υπηρεσίες στους Δικαιούχους,
* λαμβάνει την επιταγή (voucher) και αιτείται την πληρωμή της από το Πρόγραμμα.

**Η.** Τα παραστατικά τιμολόγησης θα πρέπει να εμφανίζουν με ευδιάκριτο τρόπο τα προϊόντα /υπηρεσίες, την ποσότητα, τις σχετικές αξίες και τιμές προ και μετά ΦΠΑ. Επίσης θα πρέπει να είναι ευδιάκριτοι οι τρόποι και τα ποσά πληρωμής/εξόφλησης πάνω στο ίδιο το παραστατικό ή σε συνοδευτικά με αυτό παραστατικά πληρωμής, ώστε να μπορεί να επιβεβαιωθεί η πλήρης εξόφλησή τους.

Δεν τίθεται κάποια ειδική υποχρέωση για την καταγραφή πληροφοριών που σχετίζονται με το συγκεκριμένο Πρόγραμμα επάνω στα παραστατικά τιμολόγησης. Με τον τρόπο αυτό δεν απαιτείται κάποια τροποποίηση στο συνήθη τρόπο έκδοσης παραστατικών από τους παρόχους ψηφιακών λύσεων.

Απαιτείται όμως όλα τα σχετικά με την τιμολόγηση/ εξόφληση στοιχεία, να υποβάλλονται ορθά συνδεδεμένα με τις αντίστοιχες επιταγές (vouchers) στην ηλεκτρονική πλατφόρμα του Προγράμματος, ενώ και τα ίδια τα παραστατικά θα πρέπει να είναι διαθέσιμα για περαιτέρω ελέγχους.

## Ενδεικτικά Παραδείγματα ελέγχου επιλεξιμότητας & υπολογισμού ενίσχυσης

*Παράδειγμα #1: επιδότηση 90% στο σύνολο της καθαρής (πλην ΦΠΑ) δαπάνης του τιμολογίου*

*ΜΜΕ με ΕΜΕ =* ***6*** *(άνω όριο επιδοτούμενης δαπάνης τα 2.000€)*

|  |  |  |  |
| --- | --- | --- | --- |
| *Κατηγορία* | *Ψηφιακό Προϊόν* | *Ποσότητα* | *Δαπάνη* |
| **Α.01.02** | *ΧΥΖ Cloud CRM \_ Sales module* | *3 χρήστες X 12 μήνες συνδρομή* | *1080€ +ΦΠΑ* |
| **Β.00.01** | *Υπηρεσία εγκατάστασης και αρχικής παραμετροποίησης* | *6 ώρες* | *300€ + ΦΠΑ* |
|  |  |  | *1.380€ + ΦΠΑ* |

* *Επιτυχής σύνθεση υποχρεωτικής κατηγορίας Α και προαιρετικής κατηγορίας Β*
* *Συνολική δαπάνη επιχείρησης κάτω του ορίου των 2.000€ (για το συγκεκριμένο μέγεθος επιχείρησης).*
* *Συμπληρωματικές Υπηρεσίες <30% της συνολικής δαπάνης.*
* *Επιδοτείται η συνολική δαπάνη της επιχείρησης κατά 90%.*
* *Αξία επιταγής (επιδότησης) = 1.242€*
* *Ο Δικαιούχος πρέπει να εξοφλήσει το υπόλοιπο παραστατικό πληρώνοντας αξία 469,20€ = (138€ το υπόλοιπο καθαρό ποσό + 331,20€ το σύνολο του ΦΠΑ)*

*Παράδειγμα #2: επιδότηση 90% σε μέρος της καθαρής (πλην ΦΠΑ) δαπάνης του τιμολογίου*

*ΜΜΕ με ΕΜΕ =* ***3*** *(άνω όριο επιδοτούμενης δαπάνης τα 1.000€)*

|  |  |  |  |
| --- | --- | --- | --- |
| *Κατηγορία* | *Ψηφιακό Προϊόν* | *Ποσότητα* | *Δαπάνη* |
| **Α.01.02** | *ΧΥΖ Cloud CRM \_ Sales module* | *3 χρήστες X 12 μήνες συνδρομή* | *1080€ +ΦΠΑ* |
| **Β.00.01** | *Υπηρεσία εγκατάστασης και αρχικής παραμετροποίησης* | *6 ώρες* | *300€ + ΦΠΑ* |
|  |  |  | *1.380€ + ΦΠΑ* |

* *Επιτυχής σύνθεση υποχρεωτικής κατηγορίας Α και προαιρετικής κατηγορίας Β*
* *Συνολική δαπάνη επιχείρησης άνω του ορίου των 1.000€.*
* *Συμπληρωματικές Υπηρεσίες <30% της συνολικής δαπάνης.*
* *Μπορεί να επιδοτηθεί μέρος της δαπάνης της επιχείρησης, έως το άνω ορίου των 1.000€.*
* *Αξία επιταγής (επιδότησης) = 900€*
* *Ο Δικαιούχος πρέπει να εξοφλήσει το υπόλοιπο παραστατικό πληρώνοντας αξία 811,20€ = (480€ καθαρό ποσό + 331,20€ το σύνολο του ΦΠΑ).*

*Παράδειγμα #3: μερική περικοπή δαπάνης συμπληρωματικής υπηρεσίας*

*ΜΜΕ με ΕΜΕ =* ***6*** *(άνω όριο επιδοτούμενης δαπάνης τα 2.000€)*

|  |  |  |  |
| --- | --- | --- | --- |
| *Κατηγορία* | *Ψηφιακό Προϊόν* | *Ποσότητα* | *Αξία* |
| **Α.01.02** | *ΧΥΖ Cloud CRM \_ Sales module* | *3 χρήστες X 12 μήνες συνδρομή* | *1080€ +ΦΠΑ* |
| **Β.00.01** | *Υπηρεσία εκπαίδευσης* | *8 ώρες* | *480€ + ΦΠΑ* |
|  |  |  | *1.560€ + ΦΠΑ* |

* *Επιτυχής σύνθεση υποχρεωτικής κατηγορίας Α και προαιρετικής κατηγορίας Β*
* *Συνολική δαπάνη επιχείρησης κάτω του ορίου των 2.000€.*
* *Συμπληρωματικές Υπηρεσίες εκπαίδευσης 30,77% >10% του άνω ορίου και μπορούν να γίνουν δεκτές έως το άνω όριο των 120€ (στο κατώφλι του 10% των υπηρεσιών εκπαίδευσης).*
* *Ο Δικαιούχους μπορεί να λάβει επιχορήγηση 90% επί του ποσού 1.200€ (=1080€+120€). Αξία επιταγής (επιδότησης) = 1.080€*
* *Ο Δικαιούχος πρέπει να εξοφλήσει το υπόλοιπο παραστατικό πληρώνοντας αξία 854,40€ = (480€ καθαρό ποσό + 374,40€ το σύνολο του ΦΠΑ).*

*Παράδειγμα #4: επιδότηση 90% στο σύνολο της καθαρής (πλην ΦΠΑ) δαπάνης του τιμολογίου*

*ΜΜΕ με ΕΜΕ =* ***3*** *(άνω όριο επιδοτούμενης δαπάνης τα 1.000€)*

|  |  |  |  |
| --- | --- | --- | --- |
| *Κατηγορία* | *Ψηφιακό Προϊόν* | *Ποσότητα* | *Αξία* |
| **Α.01.02** | *ΧΥΖ Cloud CRM \_ Sales module* | *2 χρήστες X 12 μήνες συνδρομή* | *720€ +ΦΠΑ* |
| **Α.04.01** | *EDR solution ABC* | *2 χρήστες X 12 μήνες συνδρομή* | *50€ +ΦΠΑ* |
|  |  |  | *770€ + ΦΠΑ* |

* *Η λύση μπορεί να περιλαμβάνει στοιχεία μόνο κατηγορίας Α*
* *Συνολική δαπάνη επιχείρησης κάτω του ορίου των 1.000€.*
* *Ο Δικαιούχους μπορεί να λάβει επιχορήγηση 90% επί του ποσού 770€. Αξία επιταγής (επιδότησης) = 693€*
* *Ο Δικαιούχος πρέπει να εξοφλήσει το υπόλοιπο παραστατικό πληρώνοντας αξία 261,80€ = (77€ καθαρό ποσό + 184,80€ το σύνολο του ΦΠΑ).*

# Κριτήρια Αξιολόγησης – Διαδικασία Ένταξης δικαιούχων στο Πρόγραμμα

## Κριτήρια Αξιολόγησης

Η συμμετοχή στο Πρόγραμμα καθίσταται εφικτή για τις επιχειρήσεις που πληρούν τις προϋποθέσεις συμμετοχής του Κεφαλαίου **2.1** ανωτέρω.

Για την επιλογή των ενδιαφερόμενων επιχειρήσεων που θα ενισχυθούν στο πλαίσιο του Προγράμματος πραγματοποιείται:

* Έλεγχος τήρησης των προϋποθέσεων συμμετοχής στο Πρόγραμμα (επιβεβαίωση επιλεξιμότητας)
* Συγκριτική αξιολόγηση των επιλέξιμων προτάσεων, επί τη βάσει των κριτηρίων και πολλαπλασιαστών του πίνακα που ακολουθεί:

|  |  |  |  |  |
| --- | --- | --- | --- | --- |
| **Α/Α** | **Κριτήριο** | **Εύρος Τιμών** | | **Υπολογισμός** |
| **Ελάχιστη Τιμή** | **Μέγιστη Τιμή** |
| **Κ1** | Αριθμός προσωπικού σε ΕΜΕ | 4,0 | 4.000,00 | Αριθμός ΕΜΕ \* Χ,  Όπου  Χ=400 (για την κατηγορία επιχειρήσεων 1)  Χ=160 (για την κατηγορία επιχειρήσεων 2)  Χ=100 (για την κατηγορία επιχειρήσεων 3)  Χ=16 (για την κατηγορία επιχειρήσεων 4) |
| **Κ2** | Κύκλος Εργασιών (ΚΕ) προς ΕΜΕ | 0,000 | 2.000,00 | ΚΕ/ΕΜΕ/100 με άνω όριο την τιμή 2.000    Στην περίπτωση επιχειρήσεων που συστάθηκαν μετά την 01.01.2021 και δεν έχουν υποβάλει φορολογική δήλωση για τη συγκεκριμένη χρήση, λαμβάνεται ως βαθμολογία η τιμή 1.000,00 |
| **Κ3** | Μήνες Λειτουργίας | 0,000 | 2.000,00 | (250-Αριθμός μηνών λειτουργίας)\*8    Οι επιχειρήσεις που έχουν συσταθεί εντός του 12ου/2021, λαμβάνουν ως αριθμό μηνών λειτουργίας την τιμή 0, εκείνες που έχουν ιδρυθεί εντός του 11ου/ 2021 την τιμή 1, κ.ο.κ.  Για επιχειρήσεις με περισσότερους από 250 μήνες λειτουργίας, Κ3 = 0 |
| **Α/Α** | **Πολλαπλασιαστής** | **Τιμές** | | **Υπολογισμός** |
| **ΟΧΙ** | **ΝΑΙ**  **Μέγιστη Τιμή** |
| **Π1** | Η κύρια δραστηριότητα της επιχείρησης εμπίπτει σε ΚΑΔ Μεταποίησης ή σε λοιπούς κλάδους ΚΑΔ RIS3 | 0,000 | 800,00 | Άθροισμα (Κ1+Κ2+Κ3)\*10% |
| **Π2** | Η έδρα της επιχείρησης βρίσκεται σε ορεινή, μειονεκτική ή νησιωτική περιοχή, όπως αυτή ορίζεται στο Παράρτημα ΙΙΙ του παρόντος Οδηγού | 0,000 | 1.200,00 | Άθροισμα (Κ1+Κ2+Κ3)\*15% |
| **Βαθμολογική κλίμακα** | | **4,000** | **10.000,00** |  |

Επισημάνσεις:

* Τα δεδομένα απασχόλησης και κύκλου εργασιών θα αντλούνται από το ίδιο έτος αναφοράς. Ειδικότερα, εφόσον κατά την ημερομηνία υποβολής Αίτησης Χρηματοδότησης μία επιχείρηση έχει κλείσει τη διαχειριστική χρήση του 2021 (01.01.2021-31.12.2021) και έχει υποβάλει τη σχετική φορολογική της δήλωση, τότε τα δεδομένα απασχόλησης και κύκλου εργασιών που θα αξιοποιηθούν θα αφορούν τη συγκεκριμένη χρήση. Σε αντίθετη περίπτωση, θα αξιοποιηθούν τα στοιχεία της αμέσως προηγούμενης κλεισμένης διαχειριστικής χρήσης του 2020 (περίοδος αναφοράς 01.01.2020-31.12.2020).
* Στις περιπτώσεις επιχειρήσεων των οποίων η χρήση λήγει σε διαφορετική ημερομηνία της 31.12 εκάστου έτους, εφαρμόζονται αναλογικά τα αναφερόμενα στην αμέσως ανωτέρω επισήμανση (αξιοποίηση δεδομένων προσωπικού και κύκλου εργασιών για περίοδο αναφοράς που αντιστοιχεί στην τελευταία κλεισμένη διαχειριστική χρήση).
* Στις περιπτώσεις επιχειρήσεων, των οποίων η τελευταία κλεισμένη διαχειριστική χρήση δεν είναι πλήρους 12μηνης διάρκειας (π.χ. νέες επιχειρήσεις που έχουν συσταθεί εντός του έτους αναφοράς της τελευταίας κλεισμένης διαχειριστικής χρήσης), θα πραγματοποιείται αναγωγή σε 12μηνη διάρκεια.
* Η κατάταξη πραγματοποιείται ανά Κατηγορία Επιχειρήσεων της παραγράφου **2.2** σε επίπεδο τρίτου δεκαδικού ψηφίου.

Στο πλαίσιο του Προγράμματος χρηματοδοτούνται οι επιλέξιμες επιχειρήσεις, βάσει της βαθμολογικής τους κατάταξης, έως του ορίου του διαθέσιμου προϋπολογισμού (Δημόσιας Δαπάνης) του Προγράμματος.

## Διαδικασία αξιολόγησης – Απόφαση έκδοσης αποτελεσμάτων

Η διαδικασία αξιολόγησης πραγματοποιείται αυτοματοποιημένα μέσω του Πληροφοριακού Συστήματος του Προγράμματος, αξιοποιώντας:

* Τα υποβληθέντα στοιχεία εκ μέρους των ενδιαφερόμενων επιχειρήσεων,
* Τις διασταυρώσεις με τρίτα συστήματα του Δημοσίου.
* Διενεργείται έλεγχος σώρευσης ενισχύσεων de minimis μέσω του Πληροφοριακού Συστήματος Σώρευσης Ενισχύσεων Ήσσονος Σημασίας (ΠΣΣΕΗΣ) με τον οποίο επιβεβαιώνεται ότι οι ενισχύσεις που λαμβάνει ο δυνητικός ωφελούμενος της Δράσης, σε επίπεδο ενιαίας επιχείρησης (σύμφωνα με τον Καν.1407/2013 De Minimis), δεν υπερβαίνουν τις 200.000 ευρώ για την κυλιόμενη τριετία. Οι αιτήσεις επιχειρήσεων που σωρεύουν δεν εγκρίνονται για χρηματοδότηση.

Τα αποτελέσματα της αξιολόγησης/ βαθμολογικής κατάταξης εκδίδονται με Απόφαση του αρμοδίου οργάνου της Κοινωνία της Πληροφορίας Μ.Α.Ε. Η απόφαση, περιλαμβάνει

• τις αιτήσεις που εγκρίνονται και δύναται να χρηματοδοτηθούν βάσει κατάταξης,

• τις αιτήσεις που εγκρίνονται, αλλά δεν τυγχάνουν χρηματοδότησης βάσει κατάταξης,

• τις αιτήσεις που απορρίπτονται

και αναρτάται στο δικτυακό τόπο του Προγράμματος.

Με την έκδοση της ως άνω απόφασης, οι δικαιούχοι ενημερώνονται μέσω ηλεκτρονικής επικοινωνίας και μπορούν να

• ανατρέξουν στο κείμενο της απόφασης,

• να ενημερωθούν για τα αναλυτικά αποτελέσματα και βαθμολογία της δικής τους αίτησης μέσα από τον προσωπικό τους λογαριασμό, στην ψηφιακή πλατφόρμα του Προγράμματος.

## Ενστάσεις

Οι υποψήφιοι των οποίων οι Αιτήσεις Χρηματοδότησης έχουν απορριφθεί δύνανται να υποβάλουν ένσταση κατά της ως άνω απόφασης έκδοσης αποτελεσμάτων.

Δυνατότητα ένστασης παρέχεται σε κάθε περίπτωση όπου υπεισέρχεται παράγοντας υποκειμενικής κρίσης ή υπάρχει η πιθανότητα λάθους εκ μέρους του Φορέα Υλοποίησης. Αντίθετα, λόγω του μαζικού χαρακτήρα του Προγράμματος και της αυτόματης διασταύρωσης στοιχείων, ο Φορέας Υλοποίησης δεν υποχρεούται να εξετάζει μεμονωμένες ενστάσεις που αμφισβητούν υπολογισμό κριτηρίων, εφόσον το αποτέλεσμα βασίζεται εξ ολοκλήρου σε δεδομένα που τηρούνται σε επίσημα ηλεκτρονικά μητρώα του δημόσιου τομέα (όπως στοιχεία εσόδων και φορολογικού μητρώου της ΑΑΔΕ ή στοιχεία απασχόλησης που τηρεί το Υπουργείο Εργασίας).

Οι ενστάσεις υποβάλλονται ηλεκτρονικά (μέσω της ΗΠΔΕ του Προγράμματος) προς τον Φορέα Υλοποίησης, εντός αποκλειστικής προθεσμίας επτά (7) ημερολογιακών ημερών, από την επομένη της έκδοσης της ως άνω απόφασης έκδοσης αποτελεσμάτων.

Αρμόδιο όργανο για την εξέταση των ενστάσεων είναι η Επιτροπή Αξιολόγησης Ενστάσεων της παραγράφου 8, η οποία ορίζεται με απόφαση του αρμόδιου Οργάνου του Φορέα Υλοποίησης. Ανάλογα με τον συνολικό αριθμό των ενστάσεων, είναι δυνατός ο ορισμός περισσοτέρων της μίας Επιτροπών Αξιολόγησης Ενστάσεων, καθώς και η σύσταση υποστηρικτικών οντοτήτων (ομάδων, επιτροπών, κλπ) για την παροχή τυχόν αναγκαίας τεχνικής υποστήριξης προς τις Επιτροπές Αξιολόγησης Ενστάσεων.

Οι Αποφάσεις επί των ενστάσεων εκδίδονται από το αρμόδιο όργανο του Φορέα Υλοποίησης και κοινοποιούνται ηλεκτρονικά στους ενδιαφερομένους, ενώ επίσης δημοσιεύονται στον δικτυακό τόπο του Προγράμματος.

Οι ενστάσεις κατά της ως άνω απόφασης έκδοσης αποτελεσμάτων ασκούνται άπαξ.

## Οριστική κατάταξη – Απόφαση Ένταξης

Μετά την ολοκλήρωση της διαδικασίας ενστάσεων, εκδίδεται απόφαση ένταξης με την τελική κατάταξη και ορισμό των αιτήσεων που δύνανται να χρηματοδοτηθούν από το Πρόγραμμα. Η απόφαση αναρτάται στο δικτυακό τόπο του Προγράμματος.

Με την έκδοση της ως άνω απόφασης, οι δικαιούχοι ενημερώνονται μέσω ηλεκτρονικής επικοινωνίας και μπορούν να

• ανατρέξουν στο κείμενο της απόφασης,

• να ενημερωθούν για τα αναλυτικά αποτελέσματα και βαθμολογία της δικής τους αίτησης μέσα από τον προσωπικό τους λογαριασμό, στην ψηφιακή πλατφόρμα του Προγράμματος.

# Αρμόδια Όργανα

**Φορέας Υλοποίησης:**

Φορέας Υλοποίησης του Προγράμματος ορίζεται η «ΚτΠ Μ.Α.Ε.».

Ο Φορέας Υλοποίησης εκπροσωπείται για τις επιμέρους πράξεις ή αποφάσεις του από το Διοικητικό του Συμβούλιο ή το εξουσιοδοτημένο προς τούτο από το Διοικητικό Συμβούλιο, όργανο.

**Γνωμοδοτική Επιτροπή:**

Η Γνωμοδοτική Επιτροπή συστήνεται με απόφαση του Φορέα Υλοποίησης.

Η Γνωμοδοτική Επιτροπή έχει ως αρμοδιότητα την **υποβολή εισηγήσεων** προς το Διοικητικό Συμβούλιο ή το εξουσιοδοτημένο προς τούτο από το Διοικητικό Συμβούλιο, όργανο του Φορέα Υλοποίησης, στις ακόλουθες περιπτώσεις:

* Αίτηση έγκρισης Ψηφιακών προϊόντων/ υπηρεσιών και συναφών με τα παραπάνω συμπληρωματικών υπηρεσιών προς επιδότηση από το Πρόγραμμα.
* Ειδικές περιπτώσεις ακυρώσεων συναλλαγών μετά από αναφορά δικαιούχου ή προμηθευτή για μη τήρηση των όρων του Προγράμματος.
* Καταβολές επιχορηγήσεων.
* Αποφάσεις επί δειγματοληπτικών ελέγχων Προμηθευτών ή/ και Δικαιούχων του Προγράμματος.
* Οριζόντιες αποφάσεις που αφορούν κατηγορίες δικαιούχων/προμηθευτών ή συνολικά το Πρόγραμμα.

**Ομάδες Χειρισμού/ Χειριστές Υποθέσεων:**

Ομάδες Φυσικών Προσώπων ή μεμονωμένα Φυσικά Πρόσωπα που αναλαμβάνουν, μετά από σχετική Απόφαση του Φορέα Υλοποίησης, τη διερεύνηση/ έλεγχο μεμονωμένων υποθέσεων Δικαιούχων ή Προμηθευτών που δεν είναι δυνατό να επιβεβαιωθούν ή διασταυρωθούν πλήρως με ηλεκτρονικά μέσα και απαιτούν έλεγχο δικαιολογητικών ή άλλες εστιασμένες ενέργειες.

**Επιτροπή Ενστάσεων:**

Η Επιτροπή Ενστάσεων συστήνεται με απόφαση του Φορέα Υλοποίησης.

Η Επιτροπή Ενστάσεων έχει ως αρμοδιότητα την **υποβολή εισηγήσεων** προς το Διοικητικό Συμβούλιο ή το εξουσιοδοτημένο προς τούτο από το Διοικητικό Συμβούλιο, όργανο του Φορέα Υλοποίησης, στις ακόλουθες περιπτώσεις:

* Αιτήματα επανεξέτασης δικαιούχων που έχουν απορριφθεί από το Πρόγραμμα.
* Αιτήματα επανεξέτασης προμηθευτών που έχουν απορριφθεί από το Πρόγραμμα.
* Αιτήματα επανεξέτασης Ψηφιακών προϊόντων/ υπηρεσιών και συναφών με τα παραπάνω συμπληρωματικών υπηρεσιών που έχουν απορριφθεί από το Πρόγραμμα.
* Αιτήματα επανεξέτασης αποφάσεων καταλογισμού ποινών επί δειγματοληπτικών ελέγχων.
* Κάθε άλλη περίπτωση Αιτήματος επανεξέτασης που τυχόν θα υποβληθεί εκ μέρους των Δικαιούχων και των Προμηθευτών στο πλαίσιο του Προγράμματος.

# Έλεγχοι

## Υποχρεώσεις Προμηθευτών

Οι εγκεκριμένοι Προμηθευτές καθ’ όλη τη διάρκεια συμμετοχής τους στο Πρόγραμμα, καλούνται:

* Να τηρούν απαρέγκλιτα τους όρους του Προγράμματος συμπεριλαμβανομένων των υποχρεώσεων ως προς την επικοινωνία και δημοσιότητα σύμφωνα με τον Οδηγό Επικοινωνίας του ΕΣΑΑ Ελλάδα 2.0, όπως παρέχονται από την ΕΥΣΤΑ στις ενέργειες πληροφόρησης, διαφήμισης και επικοινωνίας που υλοποιούν ακόμα και με ίδιους πόρους.
* Να τηρούν τις διαδικασίες συναλλαγών που προβλέπονται από το Πρόγραμμα για την εξόφληση των παρεχόμενων λύσεων (Ψηφιακών προϊόντων/ υπηρεσιών και συναφών συμπληρωματικών υπηρεσιών) και εξαργύρωσης των επιταγών (vouchers) του Προγράμματος.
* Να μην τροποποιούν τις τεχνικές προδιαγραφές των εγκεκριμένων Ψηφιακών προϊόντων/ υπηρεσιών και συναφών συμπληρωματικών υπηρεσιών, χωρίς προηγούμενη έγκριση από τον Φορέα Υλοποίησης.
* Να αποφεύγουν αθέμιτες πρακτικές και κάθε ενέργεια εκμετάλλευσης των όρων του Προγράμματος, ενδεικτικά μέσω της παροχής εικονικών προϊόντων, λύσεων και υπηρεσιών ή/ και μέσω της διενέργειας εικονικών συναλλαγών με ή χωρίς τη συναίνεση και τη συνεργασία των Δικαιούχων.

## Υποχρεώσεις Δικαιούχων

Οι Δικαιούχοι καθ’ όλη τη διάρκεια συμμετοχής τους στο Πρόγραμμα, καλούνται:

* Να τηρούν απαρέγκλιτα τους όρους του Προγράμματος.
* Να υποβάλουν μία μόνο Αίτηση Χρηματοδότησης ανά ΑΦΜ με ακριβή και αληθή στοιχεία και δεδομένα.
* Να διατηρήσουν προς επίδειξη το σύνολο του κατά περίπτωση προβλεπόμενου τεκμηριωτικού υλικού που αφορά στην αξιοποίηση του Προγράμματος, και αφορά:

1. την τεκμηρίωση/ επιβεβαίωση επιλεξιμότητας (ενεργή και επιλέξιμη δραστηριότητα, ΕΜΕ, κύκλος εργασιών, κλπ.)
2. την τεκμηρίωση/ επιβεβαίωση ολοκλήρωσης της συναλλαγής και λήψης των εγκεκριμένων Ψηφιακών προϊόντων/ υπηρεσιών και συναφών συμπληρωματικών υπηρεσιών (παραστατικά προμήθειας και εξόφλησης, λογιστικές εγγραφές, τεκμηρίωση λήψης προϊόντων και υπηρεσιών).

* Να αποφεύγουν αθέμιτες πρακτικές και κάθε ενέργεια εκμετάλλευσης των όρων του Προγράμματος, ενδεικτικά μέσω εικονικών συναλλαγών με ή χωρίς τη συναίνεση και τη συνεργασία των Προμηθευτών.
* Να τηρούν τους κανόνες δημοσιότητας του Ταμείου Ανάκαμψης και Ανθεκτικότητας, όπως αυτοί προβλέπονται στον Κανονισμό 241/2021 και εξειδικεύονται στον Οδηγό Επικοινωνίας Σχεδίου Ελλάδα 2.0, όπως κάθε φορά ισχύει. Θα αναρτηθούν σχετικές οδηγίες στον Δικτυακό Τόπο του προγράμματος.

## Διενέργεια δειγματοληπτικών ελέγχων

Στο πλαίσιο του Προγράμματος δύναται να διενεργούνται δειγματοληπτικοί έλεγχοι τόσο σε Δικαιούχους όσο και σε Προμηθευτές που συμμετέχουν στο Πρόγραμμα, προκειμένου να διαπιστωθεί και επαληθευθεί η ορθή τήρηση των διαδικασιών και όρων του Προγράμματος. Ο έλεγχος μπορεί να διενεργείται τόσο προληπτικά όσο και κατασταλτικά, σε ποσοστό τουλάχιστον 5% των εγκεκριμένων προμηθευτών και 5% των εγκεκριμένων Δικαιούχων. Η στόχευση των ελέγχων και ο καθορισμός του δείγματος μπορεί να βασίζεται:

* σε τυχαία επιλογή,
* σε ανάλυση στατιστικών δεδομένων ή
* ως απόκριση σε αναφορές και καταγγελίες από τρίτα μέρη.

Σε περίπτωση διενέργειας ελέγχου, οι ελεγχόμενοι υποχρεούνται να διευκολύνουν τα αρμόδια όργανα και να παρέχουν κάθε αναγκαία πληροφορία και στοιχεία σχετικά με την υλοποίηση του Προγράμματος και τη συμμετοχή τους σε αυτό. Άρνηση παροχής στοιχείων ή συμμετοχής σε έλεγχο δύναται να επιφέρει τις ποινές που περιγράφονται στην επόμενη παράγραφο.

Έλεγχος μπορεί να πραγματοποιηθεί επιτόπια ή/ και εξ’ αποστάσεως, μέσω παροχής από τους ελεγχόμενους συγκεκριμένων πληροφοριών ή τεκμηρίων που θα ζητηθούν.

Αντικείμενο και στόχος των δειγματοληπτικών ελέγχων είναι:

* Όσον αφορά στους Δικαιούχους: οι δειγματοληπτικοί έλεγχοι εστιάζουν κυρίως στην επιλεξιμότητα των δικαιούχων και ειδικότερα, στην ορθότητα και ακρίβεια των δηλώσεών τους στην Αίτηση Χρηματοδότησης. Επιπλέον, οι δειγματοληπτικοί έλεγχοι μπορεί να επεκτείνονται στην επιβεβαίωση της ουσιαστικής εφαρμογής των όρων του Προγράμματος, με στόχο την αποφυγή εικονικών συναλλαγών και προσπάθειας αθέμιτης εκμετάλλευσης των όρων του Προγράμματος. Επίσης, ελέγχεται η τήρηση των κανόνων δημοσιότητας του Προγράμματος.
* Όσον αφορά στους Προμηθευτές: οι δειγματοληπτικοί έλεγχοι μπορεί να είναι ευρύτεροι και να σχετίζονται κυρίως με την επιβεβαίωση των προϋποθέσεων συμμετοχής του Προμηθευτή στη Δράση, την επιλεξιμότητα των Ψηφιακών προϊόντων/ υπηρεσιών και των συναφών συμπληρωματικών υπηρεσιών. Επίσης ελέγχεται η πραγματοποίηση των δηλωθεισών συναλλαγών, όπως αυτές μπορεί να διασταυρωθούν με τα στοιχεία που τηρεί η επιχείρηση και οι συνεργάτες της, με στόχο την αποφυγή εικονικών λύσεων και εικονικών συναλλαγών με ή χωρίς τη συναίνεση και τη συνεργασία των Δικαιούχων.

## Ποινές

1. Δικαιούχοι:

* Σε περίπτωση εκ των υστέρων διαπίστωσης μη τήρησης των προϋποθέσεων του Κανονισμού de minimis, μεταξύ άλλων λόγω υπέρβασης του ορίου σώρευσης το συνολικό καταβληθέν ποσό ενίσχυσης αναζητείται εντόκως από την ημερομηνία καταβολής τους και έως την επιστροφή του στο σύνολό του, με βάση το επιτόκιο ανάκτησης της ΕΕ, όπως αυτό καθορίζεται σύμφωνα με την Ανακοίνωση της Επιτροπής σχετικά με την αναθεώρηση της μεθόδου καθορισμού των επιτοκίων αναφοράς και προεξόφλησης (2008/C 14/06).
* Σε περίπτωση άρνησης συμμετοχής σε προγραμματισμένο έλεγχο ή άρνησης παροχής στοιχείων προς τα όργανα ελέγχου επιβάλλεται η **επιστροφή ποσού ίσο με το τριπλάσιο της επιδότησης εντόκως** από την ημερομηνία καταβολής του, σύμφωνα με την τις διατάξεις του Κώδικα Είσπραξης Δημοσίων Εσόδων.
* Σε περίπτωση διαπίστωσης μετά από σχετικό έλεγχο ότι δεν έχουν τηρηθεί οι όροι του Προγράμματος, ενδέχεται να επιβληθεί η **μερική ή ολική επιστροφή του συνολικού ποσού της επιδότησης εντόκως** από την ημερομηνία καταβολής του, σύμφωνα με την τις διατάξεις του Κώδικα Είσπραξης Δημοσίων Εσόδων, μετά από σχετική Απόφαση του αρμοδίου οργάνου του Φορέα Υλοποίησης.
* Ειδικά στην περίπτωση που διαπιστωθεί προσπάθεια αθέμιτης εκμετάλλευσης των όρων του Προγράμματος, ενδεικτικά μέσω εικονικών συναλλαγών με ή χωρίς τη συναίνεση και τη συνεργασία των Προμηθευτών, επιβάλλεται:

1. η επιστροφή του **συνολικού ποσού της επιδότησης εντόκως** από την ημερομηνία καταβολής του, σύμφωνα με την τις διατάξεις του Κώδικα Είσπραξης Δημοσίων Εσόδων, με απόφαση του Φορέα Υλοποίησης, καθώς και
2. πρόστιμο ίσο με το **τριπλάσιο της ονομαστικής αξίας της επιταγής (voucher)** που αποτέλεσε αντικείμενο αθέμιτων πρακτικών εκ μέρους του Δικαιούχου, με σχετική Απόφαση του Φορέα Ευθύνης, μετά από σχετική εισήγηση του Φορέα Υλοποίησης, η είσπραξη του οποίου πραγματοποιείται σύμφωνα με την τις διατάξεις του Κώδικα Είσπραξης Δημοσίων Εσόδων.

* Η σχετική ποινή καταγράφεται στο φύλλο ελέγχου και επικυρώνεται από αρμόδιο όργανο. Η τελική επικύρωση λογίζεται και ως πράξη καταλογισμού.
* Η είσπραξη του ποσού γίνεται μέσω της αρμόδιας για τη φορολογία εισοδήματος Δημόσιας Οικονομικής Υπηρεσίας (ΔΟΥ) του υπόχρεου.

1. Προμηθευτές:

* Σε περίπτωση άρνησης συμμετοχής σε προγραμματισμένο έλεγχο ή άρνησης παροχής διαθέσιμων στοιχείων προς τα όργανα ελέγχου, αναστέλλονται όλες οι πληρωμές προς τον προμηθευτή που τυχόν εκκρεμούν έως ότου ο προμηθευτής συμμετέχει στον έλεγχο και παρέχει τα απαραίτητα στοιχεία. Σε περίπτωση που δεν ανταποκριθεί εντός διαστήματος τριών (3) μηνών, το 100% των πληρωμών που έχουν πραγματοποιηθεί προς το συγκεκριμένο προμηθευτή θεωρούνται ως αχρεωστήτως καταβληθέντα ποσά.
* Σε περίπτωση που μετά τη διενέργεια ελέγχου, διαπιστωθούν ευρήματα που παραπέμπουν σε μη αποδοχή συγκεκριμένων εξαργυρώσεων επιταγών (vouchers) και αντίστοιχων πληρωμών, τα σχετικά ποσά θεωρούνται επίσης αχρεωστήτως καταβληθέντα.
* Ειδικά στην περίπτωση που διαπιστωθεί προσπάθεια αθέμιτης εκμετάλλευσης των όρων του Προγράμματος, ενδεικτικά μέσω παροχής εικονικών λύσεων ή/ και εικονικών συναλλαγών με ή χωρίς τη συναίνεση και τη συνεργασία των Δικαιούχων, επιβάλλεται:

1. Η αναστολή όλων των πληρωμών προς τον προμηθευτή που τυχόν εκκρεμούν
2. Η επιστροφή του συνολικού ποσού των πληρωμών του Προγράμματος που έχουν πραγματοποιηθεί προς το συγκεκριμένο προμηθευτή μέχρι την ημερομηνία διαπίστωσης των αθέμιτων πρακτικών, ως αχρεωστήτως καταβληθέντα ποσά, με απόφαση του Φορέα Υλοποίησης, καθώς και
3. Πρόστιμο που μπορεί να ανέλθει έως και στο τριπλάσιο του συνολικού ποσού των πληρωμών του Προγράμματος που έχουν πραγματοποιηθεί προς το συγκεκριμένο προμηθευτή, με σχετική Απόφαση του Υπουργείου Ευθύνης, μετά από σχετική εισήγηση του Φορέα Υλοποίησης, η είσπραξη του οποίου πραγματοποιείται σύμφωνα με την τις διατάξεις του Κώδικα Είσπραξης Δημοσίων Εσόδων.

* Τα αχρεωστήτως καταβληθέντα ποσά καταγράφονται στο φύλλο ελέγχου και επικυρώνονται από το αρμόδιο όργανο του Φορέα Υλοποίησης. Η τελική επικύρωση λογίζεται και ως πράξη καταλογισμού.
* Η ανάκτηση του ποσού γίνεται μέσω της αρμόδιας για τη φορολογία εισοδήματος Δημόσιας Οικονομικής Υπηρεσίας του Προμηθευτή.

Επισημαίνεται ότι ο Φορέας Υλοποίησης του Προγράμματος (ΚτΠ ΜΑΕ) υποχρεούται να τηρεί όλα τα απαραίτητα αρχεία από τα οποία θα προκύπτει ότι έχουν τηρηθεί όλοι οι όροι του Κανονισμού de minimis για δέκα έτη από την ημερομηνία χορήγησης της τελευταίας μεμονωμένης ενίσχυσης δυνάμει του παρόντος Προγράμματος (παρ. 4 του άρθρου 6 του Κανονισμού de minimis).

Β ΜΕΡΟΣ: Αναλυτικά βήματα διαδικασιών

(Βοηθητικές πληροφορίες για την εκτέλεση του Προγράμματος)

# Διαδικασία Συμμετοχής Προμηθευτών στο Πρόγραμμα

*(Η παρούσα ενότητα αφορά το σύνολο των προμηθευτών που θα συμμετάσχουν στο Πρόγραμμα, ανεξαρτήτως του ρόλου τους, και αφορά τη διαδικασία για την έγκριση της συμμετοχής τους σε αυτό)*



## Σύνοψη διαδικασίας

Οι προμηθευτές που επιθυμούν να συμμετάσχουν στο Πρόγραμμα θα πρέπει να δηλώσουν συμμετοχή μέσω της ηλεκτρονικής πλατφόρμας του Προγράμματος. Στην πλατφόρμα εγγράφονται ακολουθώντας την ίδια διαδικασία, όλες οι κατηγορίες προμηθευτών (ρόλοι) που αναφέρονται διεξοδικά στην ενότητα 3.2 «Διακριτοί ρόλοι προμηθευτών».

Για τη συμμετοχή προμηθευτών στο Πρόγραμμα απαιτείται:

1. Η δημιουργία ατομικού λογαριασμού του χρήστη που θα εκκινήσει τη διαδικασία, θα υποβάλλει την Αίτηση Συμμετοχής του Προμηθευτή στο Πρόγραμμα και θα είναι ο μετέπειτα Υπεύθυνος Προγράμματος και εκπρόσωπος εξ’ ονόματος της επιχείρησης.
2. Η υποβολή της Αίτησης Συμμετοχής Προμηθευτή μέσω του συγκεκριμένου λογαριασμού, περιλαμβανομένων και των απαιτούμενων δικαιολογητικών.
3. Ο έλεγχος της Αίτησης Συμμετοχής Προμηθευτή από τα αρμόδια όργανα και η έγκριση (ή εναλλακτικά απόρριψη) της.

Μετά από την έγκριση

* παρέχεται η δυνατότητα δημιουργίας πρόσθετων χρηστών εκ μέρους της εταιρίας – προμηθευτή για την ανάληψη συγκεκριμένων ρόλων/ενεργειών μέσα από την Ψηφιακή Πλατφόρμα (προαιρετική ενέργεια εφόσον δεν εκτελούνται όλες οι εργασίες από το μεμονωμένο αρχικό χρήστη).
* Ενεργοποιούνται τα επόμενα βήματα της διαδικασίας που αφορούν κατά περίπτωση την υποβολή αιτημάτων έγκρισης εξοπλισμού ή/και την πώληση εξοπλισμού σε δικαιούχους.

## Βήμα 1: Δημιουργία Λογαριασμού στην Πλατφόρμα του Προγράμματος

### Αρχικός χρήστης

Ως πρώτος χρήστης από την πλευρά του Προμηθευτή θα πρέπει να εγγραφεί/δηλωθεί το Φυσικό Πρόσωπο που θα αναλάβει την υποβολή της Αίτησης Συμμετοχής του Προμηθευτή στο Πρόγραμμα και θα εκπροσωπήσει στο εξής την Επιχείρηση τόσο για λόγους επικοινωνίας, όσο και για τη διεκπεραίωση του συνόλου των εργασιών και ενεργειών που εκτελούνται μέσω της ηλεκτρονικής πλατφόρμας στο πλαίσιο του Προγράμματος.

### Εγγραφή και ενεργοποίηση ατομικού λογαριασμού

Η δημιουργία του νέου χρήστη πραγματοποιείται μέσω αυτο-εγγραφής (self-registration) στην ηλεκτρονική πλατφόρμα του Προγράμματος, στην οποία παρέχεται πρόσβαση μέσω του διαδικτυακού τόπου του Προγράμματος (www.GiveMeAName.gov.gr). Ο χρήστης, αφού παράσχει τις αναγκαίες συναινέσεις, συμπληρώνει τα βασικά στοιχεία εγγραφής καθώς και τον προσωπικό κωδικό πρόσβασης στο λογαριασμό του. Η διαδικασία εγγραφής ολοκληρώνεται, αφού ο χρήστης επιβεβαιώσει την εγκυρότητα του λογαριασμού ηλεκτρονικού ταχυδρομείου που είχε αρχικά δηλώσει.

Μετά την επιβεβαίωση της εγκυρότητας του email ο προσωπικός λογαριασμός ενεργοποιείται. Ο χρήστης μπορεί να εισέρχεται στο λογαριασμό χρησιμοποιώντας το email και κωδικό που έδωσε.

Παρότι ο λογαριασμός ενεργοποιήθηκε αυτόματα (σε ατομικό επίπεδο), δεν είναι προς το παρόν και επιβεβαιωμένος λογαριασμός συγκεκριμένης επιχείρησης-προμηθευτή. Αυτό θα γίνει μετά την υποβολή, έλεγχο και έγκριση της Αίτησης Συμμετοχής Προμηθευτή.

### Μοναδικός κωδικός ταυτοποίησης εγγραφής

Με την ενεργοποίηση του ατομικού λογαριασμού παράγεται μοναδικός κωδικός ταυτοποίησης της εγγραφής (**Registration Form ID**). Ο χρήστης θα πρέπει να καταγράψει τον κωδικό και να τον συμπεριλάβει στην επίσημη Υπεύθυνη Δήλωση που θα υποβληθεί από το Νόμιμο Εκπρόσωπο της επιχείρησης. Με τον τρόπο αυτό, και μετά τον έλεγχο – έγκριση της αίτησης, θα γίνει η έμμεση διασύνδεση του λογαριασμού με την επιχείρηση. Με την τελική αυτή επιβεβαίωση, ο λογαριασμός του χρήστη θα λογίζεται και ως ο επίσημος λογαριασμός της επιχείρησης στο Πρόγραμμα, ενώ ο χρήστης ως ο εξουσιοδοτημένος εκπρόσωπος του Προμηθευτή για του σκοπούς του Προγράμματος.

## Βήμα 2: Υποβολή Αίτησης Συμμετοχής στο Πρόγραμμα

Η υποβολή της αίτησης συμμετοχής είναι ιδιαίτερα απλή, εφόσον **έχουν συλλεγεί προηγουμένως** και προετοιμαστεί τα προβλεπόμενα δικαιολογητικά. Αναλυτικές πληροφορίες για τα απαιτούμενα κατά περίπτωση δικαιολογητικά περιλαμβάνονται στην ενότητα **3.3** «Δικαίωμα Συμμετοχής - Κριτήρια επιλεξιμότητας - Δικαιολογητικά».

Η επιχείρηση καταγράφει

* αν έχει παρουσία στην ελληνική επικράτεια (φορολογική/νομική οντότητα),
* το ΑΦΜ / VAT registration number,
* την επωνυμία της,
* τη διεύθυνση εγκατάστασης / έδρα,
* τον αριθμό λογαριασμού IBAN για την πληρωμή του προμηθευτή (περιπτώσεις παρόχων ψηφιακών λύσεων),
* τα Στοιχεία Πραγματικού Δικαιούχου του προμηθευτή κατ’ εφαρμογή του 22.2.δ του Κανονισμού 241/2021, σύμφωνα με τον ν. 4557/2018, όπως ισχύει

και επισυνάπτει τα δικαιολογητικά. Όλα τα δικαιολογητικά πρέπει να είναι σε μορφή .pdf / image.

Τέλος, η επιχείρηση θα πρέπει να δηλώσει τον ρόλο / ρόλους που θα αναλάβει στο πλαίσιο του Προγράμματος (βλ. «»). Η ορθή δήλωση των ρόλων είναι σημαντική, διότι θα ενεργοποιήσει (μετά την έγκριση) τις αντίστοιχες λειτουργίες στην πλατφόρμα του Προγράμματος. Οι δηλωθέντες ρόλοι θα πρέπει να συνάδουν με την τεκμηρίωση στα δικαιολογητικά συμμετοχής.

## Βήμα 3: Έλεγχος Αίτησης από τα αρμόδια όργανα – Κοινοποίηση αποτελέσματος

Κάθε αίτηση ελέγχεται καταρχάς από αρμόδιο Χειριστή, ο οποίος καταγράφει την εισήγησή του για έγκριση ή τεκμηριωμένη απόρριψη της Αίτησης Συμμετοχής Προμηθευτή.

Η τελική έγκριση/απόρριψη πραγματοποιείται μετά την έκδοση σχετικής απόφασης από το αρμόδιο όργανο της ΚτΠ Μ.Α.Ε. Τα αποτελέσματα κοινοποιούνται στον Προμηθευτή μέσω της ηλεκτρονικής πλατφόρμας (αποστολή email και μέσω του λογαριασμού του χρήστη που υπέβαλλε την αίτηση).

Εφόσον η απόρριψη οφείλεται σε έλλειψη ή λάθος του Προμηθευτή, ο χρήστης έχει τη δυνατότητα υποβολής νέας Αίτησης Συμμετοχής Προμηθευτή στο Πρόγραμμα, αφού συμπληρώσει και διορθώσει την αρχικά απορριφθείσα αίτηση. Νέα αίτηση μπορεί να υποβληθεί έως και την καταληκτική ημερομηνία υποβολής αιτήσεων συμμετοχής προμηθευτών, όπως αυτή ορίζεται στην ενότητα **4** «Χρονική διάρκεια και ορόσημα Προγράμματος».

Σε περίπτωση τεκμηριωμένης απόρριψης που δεν οφείλεται σε λάθος ή έλλειψη του υποβάλλοντος την αίτηση όπως περιγράφεται παραπάνω, ο Προμηθευτής δύναται να υποβάλλει συμπληρωματικό αίτημα επανεξέτασης. Στο αίτημα πρέπει να τεκμηριώνονται με σαφήνεια οι λόγοι της επανεξέτασης και να προσκομίζεται το αντίστοιχο αποδεικτικό υλικό. Το αίτημα εξετάζεται από την Επιτροπή Ενστάσεων του Προγράμματος. Η Επιτροπή ενστάσεων εισηγείται στο αρμόδιο όργανο της ΚτΠ Μ.Α.Ε. για την οριστική έγκριση/απόρριψη της Αίτησης Συμμετοχής του Προμηθευτή. Μετά από τυχόν απόρριψη αιτήματος επανεξέτασης δε γίνεται δεκτή νέα αίτηση συμμετοχής του Προμηθευτή στο Πρόγραμμα.

## Βήμα 4: Ενεργοποίηση Προμηθευτή

Με την έγκριση της Αίτησης Συμμετοχής Προμηθευτή στο Πρόγραμμα συνδέεται ο ηλεκτρονικός λογαριασμός του βήματος 1 με τη συγκεκριμένη επιχείρηση και ο χρήστης εξουσιοδοτείται να εκπροσωπεί συνολικά τον Προμηθευτή για τους σκοπούς του Προγράμματος. Όλη η επικοινωνία και η ανταλλαγή πληροφορίας θα πραγματοποιείται μέσω αυτού του λογαριασμού.

Ο χρήστης μπορεί πλέον (και αναλόγως του ρόλου του προμηθευτή) να:

* Υποβάλλει αιτήματα έγκρισης εξοπλισμού.
* Δεσμεύει και εξαργυρώνει επιταγές (vouchers) στο πλαίσιο πώλησης επιδοτούμενου, εγκεκριμένου εξοπλισμού σε δικαιούχους του Προγράμματος.

Το πληροφοριακό σύστημα της Ειδικής Υπηρεσίας του Ταμείου Ανάκαμψης & Ανθεκτικότητας ενημερώνεται με τα στοιχεία πραγματικών δικαιούχων της επιχείρησης που υποβάλλει την αίτηση.

## Βήμα 5: Δήλωση επιπλέον χρηστών

Ο Εκπρόσωπος του Προμηθευτή μπορεί να ορίσει επιπλέον χρήστες μέσω του λογαριασμού του. Οι χρήστες μπορεί να εμπίπτουν στους ακόλουθους δύο ρόλους:

* **Διαχειριστής Προμηθευτή**: Ένας ή περισσότεροι χρήστες που έχουν πλήρη δικαιώματα, όπως και ο αρχικός χρήστης – εκπρόσωπος. Μπορεί να δημιουργούν με τη σειρά τους νέους χρήστες, να υποβάλλουν αιτήματα εξοπλισμού (εφόσον προβλέπεται από το ρόλο) και να έχουν πρόσβαση στα πλήρη δεδομένα του προμηθευτή. Τόσο ο αρχικός χρήστης εκπρόσωπος, όσο και οι διαχειριστές έχουν πρόσβαση στα ίδια δεδομένα.
* **Υπάλληλος Πωλήσεων**: Ένας ή περισσότεροι χρήστες που μπορούν να έχουν πρόσβαση στις λειτουργίες δέσμευσης, αποδέσμευσης και εξαργύρωσης επιταγών (vouchers), καθώς και στις βοηθητικές λειτουργίες (στο πλαίσιο πώλησης επιδοτούμενων λύσεων σε Δικαιούχους).

Τέλος, ο εκπρόσωπος μπορεί να λάβει το μοναδικό κωδικό (secret key) για την αυθεντικοποίηση των συστημάτων του που θα έχουν πρόσβαση στις διαδικτυακές υπηρεσίες της πλατφόρμας (web services για διαχείριση vouchers).

# Διαδικασία Δήλωσης και Έγκρισης Ψηφιακών Προϊόντων και Υπηρεσιών

*(Η παρούσα ενότητα αφορά κυρίως τους προμηθευτές οι οποίοι προτίθενται να υποβάλλουν αιτήματα έγκρισης ψηφιακών προϊόντων/υπηρεσιών στο Πρόγραμμα και εστιάζει στα βήματα καθώς και στον τρόπο κωδικοποίησης και αποτύπωσης των αναγκαίων πληροφοριών στην ηλεκτρονική πλατφόρμα του Προγράμματος)*



## Σύνοψη διαδικασίας

Τα ψηφιακά προϊόντα που δύναται να επιχορηγηθούν από το Πρόγραμμα, θα πρέπει προηγουμένως να έχουν ενταχθεί σε ένα κεντρικό και **ενιαίο μητρώο εγκεκριμένων** Ψηφιακών Προϊόντων και Υπηρεσιών του Προγράμματος. Ένα προϊόν εντάσσεται στο μητρώο μετά από αίτηση ενός προμηθευτή και αφού πραγματοποιηθεί αντίστοιχη έγκριση από τα αρμόδια όργανα του Προγράμματος. Η έγκριση έχει ως σκοπό να επιβεβαιώσει την επιλεξιμότητα του ψηφιακού προϊόντος και την τήρηση των ελάχιστων προδιαγραφών που έχουν παρουσιαστεί αναλυτικά στην ενότητα 5 «Επιλέξιμες Ενέργειες και Δαπάνες».

Οι εγκρίσεις παρέχονται ανά διακριτό ψηφιακό προϊόν/υπηρεσία. Αρκεί μία αίτηση (από ένα και μόνο προμηθευτή) για την ένταξη ενός συγκεκριμένου ψηφιακού προϊόντος στο μητρώο. Με την ένταξή του στο ενιαίο μητρώο, το ψηφιακό προϊόν μπορεί να αξιοποιηθεί στο Πρόγραμμα από οποιονδήποτε πάροχο ψηφιακών λύσεων, χωρίς υποβολή νέας αίτησης.

Η αίτηση υποβάλλεται μέσα από το λογαριασμό ήδη εγκεκριμένου προμηθευτή (βλ. προηγούμενα βήματα). Η αίτηση μπορεί να υποβληθεί:

* είτε από τον ίδιο τον κατασκευαστή,
* είτε από επίσημο αντιπρόσωπο ή εξουσιοδοτημένο διανομέα ή ανεξάρτητο εισαγωγέα (με σκοπό τη διανομή ή την απευθείας πώληση) για το συγκεκριμένο ψηφιακό προϊόν, αρκεί να παρέχονται οι σωστές κατά περίπτωση βεβαιώσεις και εξουσιοδοτήσεις του κατασκευαστή προς το τρίτο νομικό πρόσωπο που υποβάλλει την αίτηση.

Η αίτηση δεν μπορεί να υποβληθεί από πάροχο ψηφιακών λύσεων, ο οποίος δεν έχει παράλληλα κάποιον από τους ανωτέρω ρόλους για το συγκεκριμένο προϊόν.

Η υποβολή αιτημάτων μπορεί να γίνει μαζικά, μέσω της ηλεκτρονικής πλατφόρμας του Προγράμματος. Οι προμηθευτές υποβάλλουν τυποποιημένα αρχεία που περιλαμβάνουν ένα ή περισσότερα προϊόντα (δηλ. ένα ή περισσότερα αιτήματα) με την απαιτούμενη πληροφόρηση και τεκμηρίωση για την κάλυψη των ελάχιστων απαιτήσεων του Προγράμματος. Μετά την υποβολή, οι Προμηθευτές μπορούν να παρακολουθούν την εξέλιξη κάθε αιτήματος/προϊόντος χωριστά και να γνωρίζουν εάν έχει εγκριθεί.

Ο έλεγχος και η έγκριση των ψηφιακών προϊόντων/υπηρεσιών πραγματοποιείται από τα αρμόδια όργανα του Προγράμματος. Σε περίπτωση απόρριψης παρέχεται η δυνατότητα υποβολής αιτήματος επανεξέτασης.

Κάθε εγκεκριμένο προϊόν εντάσσεται στο Ενιαίο Μητρώο Εγκεκριμένου Ψηφιακών Προϊόντων και Υπηρεσιών. Τα εγκεκριμένα προϊόντα αναρτώνται επίσης στο δικτυακό τόπο του Προγράμματος και είναι προσβάσιμα από τους Δικαιούχους και το ευρύ κοινό.

## Βήμα 1: Προετοιμασία βεβαιώσεων και τεκμηριωτικού υλικού για κάθε προϊόν

### Προετοιμασία – συγκέντρωση υλικού

Πριν την υποβολή αιτήματος έγκρισης ψηφιακού προϊόντος, ο Προμηθευτής θα πρέπει να βεβαιωθεί ότι:

* Γνωρίζει με ακρίβεια τα χαρακτηριστικά του προϊόντος, ώστε να μπορεί να συμπληρώσει τα επιμέρους πεδία του αιτήματος,
* Υπάρχει επίσημη σελίδα του κατασκευαστή (Ελλάδα/Εξωτερικό) με αναλυτική πληροφόρηση για το προϊόν, την οποία θα καταγράψει στο αίτημά του.
* Έχει στη διάθεσή του κάποια συνοπτική τεχνική πληροφόρηση που τεκμηριώνει τα χαρακτηριστικά του προϊόντος και το οποίο θα επισυνάψει στην τεκμηρίωση της αίτησης.
* Έχει συλλέξει τις κατάλληλες βεβαιώσεις - δηλώσεις σύμφωνα με τις ακόλουθες κατευθύνσεις, τις οποίες θα επισυνάψει στην τεκμηρίωση της αίτησης.

### Βεβαιώσεις – περίπτωση κατασκευαστή

*(Η παρούσα παράγραφος αφορά την περίπτωση όπου ο εγγεγραμμένος και εγκεκριμένος προμηθευτής στην ηλεκτρονική πλατφόρμα του Προγράμματος είναι και ο κατασκευαστής του προϊόντος).*

Εφόσον το αίτημα στην ηλεκτρονική πλατφόρμα του Προγράμματος θα υποβληθεί από τον **ίδιο τον κατασκευαστή** του προϊόντος, θα απαιτηθεί να προσκομιστεί Βεβαίωση του ίδιου (του κατασκευαστή) σύμφωνα με το ακόλουθο πρότυπο.

Η βεβαίωση αφορά κάθε αίτημα ψηφιακού εξοπλισμού της κατηγορίας Α (Α.ΧΧ.ΧΧ).

|  |
| --- |
| **ΕΝΔΕΙΚΤΙΚΟ ΠΕΡΙΕΧΟΜΕΝΟ ΒΕΒΑΙΩΣΗΣ ΨΗΦΙΑΚΟΥ ΠΡΟΪΌΝΤΟΣ**  **ΠΡΟΣ ΕΓΚΡΙΣΗ**  …..βεβαιώνω ότι…  το προϊόν με τα ακόλουθα στοιχεία  **ΕΜΠΟΡΙΚΗ ΟΝΟΜΑΣΙΑ ΠΡΟΪΟΝΤΟΣ**: ……………………………  **ΤΥΠΟΣ/ΕΚΔΟΣΗ**: ……………………………  **ΚΩΔΙΚΟΣ ΚΑΤΑΣΚΕΥΑΣΤΗ / ΕΑΝ (εφόσον υπάρχει)**: ……………………………   1. συμμορφώνεται πλήρως με τις ελάχιστες προδιαγραφές του Προγράμματος ΨΗΦΙΑΚΑ ΕΡΓΑΛΕΙΑ ΜΜΕ, και ειδικότερα με τις απαιτήσεις της κατηγορίας {**Α.ΧΧ.ΧΧ**} (κατηγορία στην οποία προτείνεται να ενταχθεί), 2. Παρέχει τη δυνατότητα τεχνικής υποστήριξης του προϊόντος στα ελληνικά, μέσω τηλεφώνου ή ηλεκτρονικής επικοινωνίας . Τα στοιχεία επικοινωνίας είναι:   {**ΕΤΑΙΡΙΑ/Πάροχος Υποστήριξης**}  {**Στοιχεία επικοινωνίας**} |

Οι δηλώσεις μπορούν να υποβληθούν στα ελληνικά ή στα αγγλικά.

### Βεβαιώσεις – περιπτώσεις επίσημου αντιπροσώπου ή εξουσιοδοτημένου διανομέα

*(Η παρούσα παράγραφος αφορά την περίπτωση όπου ο εγγεγραμμένος και εγκεκριμένος προμηθευτής στην ηλεκτρονική πλατφόρμα του Προγράμματος είναι ο επίσημος αντιπρόσωπος ή ο εξουσιοδοτημένος διανομέας του κατασκευαστή του προϊόντος).*

Εφόσον το αίτημα στην ηλεκτρονική πλατφόρμα του Προγράμματος θα υποβληθεί από επίσημο αντιπρόσωπο ή εξουσιοδοτημένο διανομέα του κατασκευαστή:

1. Οι παραπάνω βεβαιώσεις μπορούν να εκδοθούν από τον Προμηθευτή που υποβάλλει το αίτημα στην ηλεκτρονική πλατφόρμα του Προγράμματος.
2. Απαιτείται επιπλέον βεβαίωση/ δήλωση του κατασκευαστή του προϊόντος, ότι ο συγκεκριμένος προμηθευτής **είναι** επίσημος αντιπρόσωπος ή εξουσιοδοτημένος διανομέας του κατασκευαστή για το συγκεκριμένο προϊόν ή ευρύτερη ομάδα προϊόντων που καλύπτει και το συγκεκριμένο προϊόν.

### Βεβαιώσεις – περιπτώσεις ανεξάρτητου εισαγωγέα

*(Η παρούσα παράγραφος αφορά την περίπτωση όπου ο εγγεγραμμένος και εγκεκριμένος προμηθευτής στην ηλεκτρονική πλατφόρμα του Προγράμματος είναι ανεξάρτητος εισαγωγέας του προϊόντος το οποίο εισάγει από χώρα της ΕΕ ή Τρίτη χώρα, με σκοπό τη διανομή στην Ελλάδα ή την απευθείας πώληση).*

Εφόσον το αίτημα στην ηλεκτρονική πλατφόρμα του Προγράμματος θα υποβληθεί από ανεξάρτητο εισαγωγέα του προϊόντος:

ΕΝΑΛΛΑΚΤΙΚΗ 1

1. Οι παραπάνω βεβαιώσεις μπορούν να εκδοθούν από τον ανεξάρτητο εισαγωγέα που υποβάλλει το αίτημα στην ηλεκτρονική πλατφόρμα του Προγράμματος.
2. Απαιτείται επιπλέον επίσημη δήλωση του ίδιου του κατασκευαστή του προϊόντος, ότι εξουσιοδοτεί το συγκεκριμένο εισαγωγέα για να βεβαιώσει ο ίδιος (ο εισαγωγέας) τους όρους συμμόρφωσης του προϊόντος στο πλαίσιο του Προγράμματος.

ΕΝΑΛΛΑΚΤΙΚΗ 2

1. Ο εισαγωγέας μπορεί να προσκομίσει τις παραπάνω βεβαιώσεις που θα έχουν **εκδοθεί** απευθείας **από τον κατασκευαστή**, όπως στην περίπτωση **10.2.2** «Βεβαιώσεις – περίπτωση κατασκευαστή».
2. Επιπλέον, στις βεβαιώσεις θα πρέπει να δηλώνονται και τα στοιχεία επικοινωνίας του υπογράφοντος τη δήλωση, με τον οποίο μπορεί να έρθει απευθείας σε επαφή η ΚτΠ Μ.Α.Ε. για την επιβεβαίωση των δηλωθέντων στοιχείων.

ΕΝΑΛΛΑΚΤΙΚΗ 3

1. Ο εισαγωγέας μπορεί να προσκομίσει τις παραπάνω βεβαιώσεις που θα έχουν **εκδοθεί από τρίτο μέρος**, δηλ. τον **επίσημο αντιπρόσωπο** ή τον **εξουσιοδοτημένο διανομέα**, στη χώρα από όπου έγινε η αρχική αγορά των συγκεκριμένων συσκευών πριν την εισαγωγή.
2. Στην περίπτωση αυτή θα πρέπει να προσκομιστεί επιπλέον βεβαίωση του κατασκευαστή, με την οποία επιβεβαιώνεται πως ο δηλών παραπάνω είναι πράγματι επίσημος αντιπρόσωπος ή εξουσιοδοτημένος διανομέας στην τρίτη χώρα.
3. Επιπλέον θα πρέπει να δηλώνονται τα στοιχεία επικοινωνίας του υπογράφοντος τη δήλωση, με τον οποίο μπορεί να έρθει απευθείας σε επαφή η ΚτΠ Μ.Α.Ε. για την επιβεβαίωση των δηλωθέντων στοιχείων.

## Βήμα 2: Προετοιμασία αιτήματος έγκρισης προϊόντος

Η υποβολή των αιτημάτων θα πραγματοποιηθεί μέσω τυποποιημένων αρχείων. Κάθε εγγραφή/γραμμή του αρχείου αντιστοιχεί σε ένα διακριτό ψηφιακό προϊόν/υπηρεσία. Το αρχείο μπορεί να περιλαμβάνει πολλαπλές εγγραφές δίνοντας τη δυνατότητα μαζικής υποβολής αιτημάτων (για πολλά προϊόντα ή διαφορετικές εμπορικές εκδόσεις ταυτόχρονα με ένα αρχείο). Η συμπερίληψη πολλών προϊόντων σε ένα αρχείο εξυπηρετεί την μαζική υποβολή. Μετά την υποβολή κάθε προϊόν (εγγραφή) αντιμετωπίζεται αυτόνομα.

Ο Προμηθευτής μπορεί να κατεβάσει από τον λογαριασμό του στην ηλεκτρονική πλατφόρμα του Προγράμματος τα πρότυπα των αρχείων για συμπλήρωση. Μπορεί επίσης να κατεβάσει κάποια ενδεικτικά παραδείγματα συμπληρωμένων αρχείων, για να διαπιστώσει τον τρόπο και την λογική συμπλήρωσης/ δήλωσης των αιτημάτων έγκρισης ψηφιακών προϊόντων και υπηρεσιών.

Αναλυτικές πληροφορίες για τη δομή, τον τρόπο συμπλήρωσης και υποβολής των σχετικών αρχείων θα περιλαμβάνονται στην ψηφιακή πλατφόρμα του Προγράμματος ή/και σε σχετικές ανακοινώσεις που θα εκδίδει η ΚτΠ Μ.Α.Ε.

## Βήμα 3: Υποβολή αιτήματος έγκρισης προϊόντος

Ο Προμηθευτής ανεβάζει το σχετικό αρχείο στην ηλεκτρονική πλατφόρμα του Προγράμματος μέσα από το λογαριασμό του (upload).

Κατά την εισαγωγή γίνονται ανά εγγραφή οι ακόλουθοι έλεγχοι:

* Αν το αρχείο/εγγραφές έχουν την προβλεπόμενη δομή, έχουν συμπληρωθεί τα υποχρεωτικά πεδία και αν περιέχουν τις προβλεπόμενες (με βάση τις προδιαγραφές) τιμές.
* Λογικοί έλεγχοι που σχετίζονται με την κατηγορία του προϊόντος.

Με κάθε λάθος που εντοπίζεται, η διαδικασία σταματά και παρέχεται αναλυτική ενημέρωση για τη συγκεκριμένη εγγραφή/πεδίο και το είδος του λάθους.

Ο προμηθευτής μπορεί να διορθώσει το αρχείο (διορθώνοντας τις τιμές ή αφαιρώντας συγκεκριμένες εγγραφές) και να επαναλάβει τη διαδικασία. Η διαδικασία μπορεί να επαναληφθεί έως ότου δεν εντοπιστεί κανένας λάθος για το συνολικό αρχείο, οπότε γίνεται και η εισαγωγή των αντίστοιχων αιτημάτων έγκρισης ψηφιακών προϊόντων/υπηρεσιών στην ηλεκτρονική πλατφόρμα του Προγράμματος.

Με την επιτυχή εισαγωγή, κάθε αίτηση (κάθε διακριτή εγγραφή στο αρχείο) λαμβάνει από το σύστημα ένα μοναδικό κωδικό ταυτοποίησης (Eligible Product ID). Ο κωδικός αυτός είναι σημαντικός για όλες τις μετέπειτα διαδικασίες που σχετίζονται με το συγκεκριμένο προϊόν. Σε κάθε μεταγενέστερη αναφορά στο συγκεκριμένο προϊόν, θα πρέπει να αξιοποιείται ο μοναδικός κωδικός ταυτοποίησης που αποδόθηκε κατά την αρχική υποβολή του αιτήματος.

## Βήμα 4: Διαγραφή/απόσυρση αιτήματος έγκρισης προϊόντος

Η διαγραφή / απόσυρση ήδη υποβληθέντος αιτήματος έγκρισης προϊόντος γίνεται με νεότερο αίτημα που αφορά το συγκεκριμένο προϊόν, ως εξής:

* Ο Προμηθευτής μπορεί να εξάγει το σύνολο των αιτήσεων που έχει ήδη υποβάλει σε επεξεργάσιμη μορφή. Κάθε αίτηση περιλαμβάνει πλέον και το μοναδικό κωδικό (Eligible Product ID) που αποδόθηκε αυτόματα από την ηλεκτρονική πλατφόρμα κατά την αρχική υποβολή.
* Ο προμηθευτής υποβάλλει νέα αίτηση για το συγκεκριμένο προϊόν συμπληρώνοντας σε κατάλληλο πεδίο ότι επιθυμεί τη διαγραφή/απόσυρσή του. Η υποβολή του νέου αιτήματος γίνεται με την ίδια διαδικασία που έγινε και η αρχική υποβολή.

Η ανάκληση μπορεί να γίνει μόνο σε περίπτωση που δεν έχει ξεκινήσει ακόμα η αξιολόγηση/έλεγχος των προϊόντων από τα αρμόδια όργανα.

Στην περίπτωση που ένας προμηθευτής επιθυμεί τη διόρθωση/συμπλήρωση στοιχείων σε αίτηση που έχει ήδη υποβάλλει, μπορεί να το κάνει μέσω απόσυρσης της προηγούμενης αίτησης και υποβολής νέας.

## Βήμα 5: Έλεγχος αιτήματος από τα αρμόδια όργανα – Κοινοποίηση αποτελέσματος

Κάθε αίτηση ελέγχεται καταρχάς από αρμόδιο Χειριστή, ο οποίος καταγράφει την εισήγησή του για έγκριση ή τεκμηριωμένη απόρριψη τoυ κάθε αιτήματος έγκρισης προϊόντος.

Όσες αιτήσεις ολοκληρώνουν το προηγούμενο στάδιο προωθούνται στη Γνωμοδοτική Επιτροπή του Προγράμματος. Η Επιτροπή εξετάζει όλες τις αιτήσεις που έχουν φθάσει σε αυτό το στάδιο και αποδέχεται ή τροποποιεί την εισήγηση του χειριστή, ολοκληρώνοντας τη γνωμοδότησή της.

Η τελική έγκριση/απόρριψη πραγματοποιείται μετά την έκδοση σχετικής απόφασης από το αρμόδιο όργανο της ΚτΠ Μ.Α.Ε. Τα αποτελέσματα αναρτώνται στην ηλεκτρονική πλατφόρμα (εμφανίζονται στο λογαριασμό του Προμηθευτή που υπέβαλλε την αίτηση).

Εφόσον η απόρριψη οφείλεται σε έλλειψη ή λάθος του Προμηθευτή, ο χρήστης έχει τη δυνατότητα υποβολής νέου αιτήματος έγκρισης προϊόντος, αφού διορθώσει την αρχικά απορριφθείσα αίτηση και την υποβάλλει εκ νέου. Για το σκοπό αυτό θα πρέπει να αποσύρει (βλ. προηγούμενο βήμα) την ήδη απορριφθείσα αίτηση κα να υποβάλλει νέα.

Σε περίπτωση τεκμηριωμένης απόρριψης που δεν οφείλεται σε λάθος ή έλλειψη του υποβάλλοντος την αίτηση όπως περιγράφεται παραπάνω, ο Προμηθευτής δύναται να υποβάλλει συμπληρωματικό αίτημα επανεξέτασης. Στο αίτημα πρέπει να τεκμηριώνονται με σαφήνεια οι λόγοι της επανεξέτασης και να προσκομίζεται το αντίστοιχο αποδεικτικό υλικό. Το αίτημα επανεξέτασης εξετάζεται από την Επιτροπή Ενστάσεων του Προγράμματος. Η Επιτροπή Ενστάσεων εισηγείται στο αρμόδιο όργανο της ΚτΠ Μ.Α.Ε. για την οριστική έγκριση/απόρριψη της Αίτησης Συμμετοχής του Προμηθευτή. Μετά από τυχόν απόρριψη αιτήματος επανεξέτασης δε γίνεται δεκτή νέα αίτηση για το συγκεκριμένο προϊόν από τον ίδιο Προμηθευτή στο Πρόγραμμα.

## Βήμα 6: Ενεργοποίηση προϊόντος

Μετά την έγκρισή του, το προϊόν συμπεριλαμβάνεται στο ενιαίο μητρώο Εγκεκριμένων Ψηφιακών Προϊόντων και Υπηρεσιών και είναι διαθέσιμο προς επιδότηση από το Πρόγραμμα.

Σε κάθε μεταγενέστερη πώληση (τιμολόγηση και εξαργύρωση επιταγής) θα δηλώνεται -μεταξύ άλλων- το συγκεκριμένο προϊόν και ο μοναδικός κωδικός της εγκεκριμένης αίτησης (Eligible Product ID).

## Βήμα 7: Μεταγενέστερη αναστολή

Στην εξαιρετική περίπτωση όπου μετά την έγκριση ενός προϊόντος διαπιστωθεί ότι κάποιο από τα στοιχεία δεν είναι αληθή ή κάποιες από τις δεσμεύσεις δεν τηρούνται, σε βαθμό που να παραβιάζονται οι ελάχιστες απαιτήσεις του Προγράμματος, μπορεί να αποφασιστεί η αναστολή πώλησης, προκειμένου να επανεξεταστεί ενδελεχώς η συγκεκριμένη αίτηση. Η αναστολή γίνεται μετά από νέα στοιχεία που έχουν φθάσει στο γραφείο υποστήριξης του Προγράμματος και μπορεί να προέρχονται και από αναφορές τρίτων. Σε κάθε περίπτωση εξετάζεται η αξιοπιστία και η εγκυρότητα των αναφορών πριν την όποια αναστολή, για να αποφεύγονται φαινόμενα άσκοπης αναστάτωσης και διακοπής της ροής του Προγράμματος.

Η εξέταση της καταγγελίας ή αξιολόγηση των στοιχείων που καταφθάνουν στο γραφείο υποστήριξης του Προγράμματος γίνεται από τη Γνωμοδοτική Επιτροπή. Εφόσον συντρέχει λόγος απόρριψης του προϊόντος, η Γνωμοδοτική Επιτροπή εισηγείται επί του θέματος. Η τελική απόρριψη πραγματοποιείται μετά την έκδοση σχετικής απόφασης από το αρμόδιο όργανο της ΚτΠ Μ.Α.Ε.

Σε περίπτωση οριστικής απόρριψης, λαμβάνονται παράλληλα υπόψη οι πωλήσεις /σχετικές επιτυχείς εξαργυρώσεις επιταγών (vouchers) που έχουν ήδη πραγματοποιηθεί στο πλαίσιο του Προγράμματος πριν την αναστολή, κατά πόσο έχουν πραγματοποιηθεί ήδη οι πληρωμές αυτών των επιταγών (vouchers), η ευθύνη των εμπόρων που πραγματοποίησαν την πώληση για τη μη τήρηση των όρων του Προγράμματος, η δυνατότητα θεραπείας και αποφασίζονται οι κατά περίπτωση διορθωτικές ενέργειες.

# Διαδικασία Υποβολής Αιτήσεων Χρηματοδότησης Δικαιούχων και Ένταξης Πράξεων



Η αίτηση υποβάλλεται από εκπρόσωπο της επιχείρησης που κατέχει νομίμως τους κωδικούς (username & password) πρόσβασης της επιχείρησης στις φορολογικές υπηρεσίες της ΑΑΔΕ (πληροφοριακό σύστημα taxisnet).

Προκειμένου να εισέλθει στην Ηλεκτρονική Πλατφόρμα Διαχείρισης Ενισχύσεων (ΗΠΔΕ) και να δημιουργήσει νέα αίτηση, ο αιτών θα πρέπει να επιβεβαιώσει την ταυτότητα της επιχείρησης χρησιμοποιώντας τους εταιρικούς κωδικούς πρόσβασης στο Taxsinet.  Για το σκοπό αυτό

* Καταρχάς παρέχει τη συναίνεσή του για την επεξεργασία των αναγκαίων δεδομένων στο πλαίσιο υποβολής, ελέγχου και έγκρισης της Αίτησης Επιχορήγησης, και δηλώνει ότι έχει λάβει γνώση και συμφωνεί-συμμορφώνεται με τους όρους και διαδικασίες του Προγράμματος.
* Μεταβαίνει στο ασφαλές περιβάλλον της Γενικής Γραμματείας Πληροφοριακών Συστημάτων Δημόσιου Τομέα (ΓΓΠΣ) για την καταχώρηση των εταιρικών διαπιστευτηρίων στην υπηρεσία αυθεντικοποίησης χρηστών.

Εφόσον ο έλεγχος των διαπιστευτηρίων είναι επιτυχής, και ταυτόχρονα ο χρήστης εισέρχεται για πρώτη φορά στην ΗΠΔΕ, ξεκινά η διαδικασία δημιουργίας της Αίτησης Επιχορήγησης.

Εφόσον η αίτηση έχει δημιουργηθεί από προηγούμενη σύνδεση στην ΗΠΔΕ, ο χρήστης μεταβαίνει απευθείας στην υπάρχουσα αίτηση.

Εφόσον η αίτηση έχει ήδη ολοκληρωθεί και υποβληθεί, ο χρήστης μπορεί να δει στοιχεία σχετικά με την κατάσταση της αίτησης και των επιταγών (vouchers) που τυχόν έχουν εκδοθεί.

Τα βασικά στοιχεία που απαιτούνται για τον υπολογισμό των κριτηρίων επιλεξιμότητας και βαθμολόγησης αντλούνται αυτόματα από μητρώα του δημοσίου τομέα, είτε κατά τη στιγμή δημιουργίας της αίτησης, είτε σε μεταγενέστερο χρονικό σημείο και πάντως, πριν την τελική βαθμολόγηση και κατάταξη των αιτήσεων. Παράλληλα, ο χρήστης καταχωρεί τυχόν συμπληρωματικά στοιχεία που θα του ζητηθούν κατά περίπτωση. Στα συμπληρωματικά στοιχεία περιλαμβάνονται και τα στοιχεία πραγματικών δικαιούχων της επιχείρησης που υποβάλλει την αίτηση, τα οποία αποστέλλονται στο πληροφοριακό σύστημα της Ειδικής Υπηρεσίας του Ταμείου Ανάκαμψης & Ανθεκτικότητας, κατά την ένταξή της στο Πρόγραμμα.

Πριν την ολοκλήρωση και υποβολή της αίτησης, ο χρήστης καλείται επίσης να δηλώσει και να επιβεβαιώσει τον αριθμό ενός προσωπικού κινητού τηλεφώνου, το οποίο θα είναι και το μέσο επικοινωνίας και αποστολής των επιταγών (vouchers) σε περίπτωση έγκρισης της Αίτησης Επιχορήγησης. Η επιβεβαίωση (πιστοποίηση κινητού) πραγματοποιείται μέσω αποστολής κωδικού μίας χρήσης στο δηλωθέν κινητό.

Στο τέλος της παραπάνω διαδικασίας, ο χρήστης υποβάλλει την αίτηση χρηματοδότησης. Όλες οι αιτήσεις που θα οριστικοποιηθούν και θα υποβληθούν εμπροθέσμως παραμένουν σε κατάσταση αναμονής μέχρι την καταληκτική ημερομηνία υποβολής αιτήσεων της παραγράφου **4**, οπότε και πραγματοποιείται:

(α) ο έλεγχος και επιβεβαίωση της επιλεξιμότητάς τους,

(β) ο υπολογισμός της βαθμολογίας τους και η προσωρινή τους κατάταξη,

(γ) η ανακοίνωση των αποτελεσμάτων και η έγγραφη ενημέρωση των Δικαιούχων για το ανώτατο ποσό της ενίσχυσης, που δικαιούνται (μέσω ηλεκτρονικού ταχυδρομείου). Διευκρινίζεται ότι πρόκειται για ενίσχυση ήσσονος σημασίας, σύμφωνα με τα οριζόμενα στην παράγραφο 1 του άρθρου 6 του Κανονισμού 1407/2013 της Ευρωπαϊκής Ένωσης (De minimis).

Μετά την ανακοίνωση των αποτελεσμάτων, την υποβολή/χειρισμό τυχόν ενστάσεων και τον έλεγχο σώρευσης ενισχύσεων ήσσονος σημασίας, γίνεται η οριστική ένταξη των επιχειρήσεων εκείνων για τις οποίες (ανά κατηγορία) η διαθέσιμη δημόσια δαπάνη επαρκεί για την έκδοση των αντίστοιχων επιταγών (vouchers) και ενημερώνεται το Πληροφοριακό Σύστημα Σώρευσης Ενισχύσεων Ήσσονος Σημασίας (ΠΣΣΕΗΣ) με τις εγκριτικές αποφάσεις.

Μετά την ένταξη, οι εγκεκριμένες επιχειρήσεις μπορούν να εκδώσουν τις επιταγές που τους αναλογούν και να προβούν στις σχετικές αγορές επιλέξιμων λύσεων.

Αναλυτικές πληροφορίες για τη δομή, τον τρόπο συμπλήρωσης και υποβολής των αιτήσεων θα περιλαμβάνονται στην ψηφιακή πλατφόρμα του Προγράμματος ή/και σε σχετικές ανακοινώσεις που θα εκδίδει η ΚτΠ Μ.Α.Ε.

Η Αίτηση Χρηματοδότησης επέχει τη θέση υπεύθυνης δήλωσης του Ν. 1599/1986, ως προς την ακρίβεια των στοιχείων που αναγράφονται σε αυτήν. Οποιαδήποτε ψευδή αναφορά ή αναντιστοιχία με τα πραγματικά στοιχεία, πέραν των οικονομικών επιπτώσεων, ενδέχεται να επιφέρει και ποινικές κυρώσεις.

# Διαδικασία αγοράς επιδοτούμενων ψηφιακών λύσεων (Δικαιούχοι)

*(Η παρούσα ενότητα παρουσιάζει τη διαδικασία αγοράς επιδοτούμενων ψηφιακών λύσεων από την οπτική γωνία των δικαιούχων, περιγράφοντας με πιο απλό και κατανοητό τρόπο τα βήματα, χωρίς τις αναγκαίες τεχνικές ή διαδικαστικές λεπτομέρειες εφαρμογής που υλοποιούνται από την πλευρά των προμηθευτών. Αποτελεί ένα υποσύνολο της διαδικασίας που περιγράφεται στην επόμενη ενότητα. Σε αρκετά σημεία το περιεχόμενο της παρούσας ενότητας επικαλύπτεται με το περιεχόμενο της επόμενης ενότητας).*



## Βήμα 1: Λήψη των επιταγών (vouchers)

Προϋπόθεση για την έκδοση επιταγής (voucher) αποτελεί η ολοκλήρωση της αξιολόγησης και επιτυχής κατάταξη του Δικαιούχου στην λίστα των ενταγμένων στο Πρόγραμμα επιχειρήσεων.

Με την ολοκλήρωση της αξιολόγησης, τη γνωστοποίηση του αποτελέσματος και το χειρισμό των όποιων επανεξετάσεων, εκδίδονται οι επιταγές (vouchers) που αναλογούν σε κάθε εγκεκριμένο Δικαιούχο. Μετά την έκδοση των επιταγών (vouchers), ο Δικαιούχος δεν μπορεί να επανέλθει στην Αίτηση και να αλλάξει κάποιο στοιχείο της ή να ζητήσει επανεξέταση.

Οι επιταγές (vouchers) θα εμφανιστούν στο λογαριασμό του δικαιούχου στην Ηλεκτρονική Πλατφόρμα Διαχείρισης Ενισχύσεων (ΗΠΔΕ) του Προγράμματος (στη φόρμα της Αίτησής του). Επίσης, θα αποσταλούν στο επιβεβαιωμένο κινητό τηλέφωνο που έχει δηλώσει μέσω SMS.

Κάθε επιταγή (voucher) αποτελείται από ένα οκταψήφιο κωδικό της μορφής ΧΧ.ΧΧ.ΧΧ.ΧΧ, που μπορεί να αποτελείται από ψηφία (0 έως 9) ή κάποιο από τα ακόλουθα γράμματα: Α, Β, Ε, Η, Κ, Μ, Ν, Τ, Υ, Χ.

Οι επιταγές (vouchers) θα πρέπει να φυλάσσονται με ευθύνη του δικαιούχου και να μην κοινοποιούνται. Επισημαίνεται όμως ότι, ακόμα και στην περίπτωση που κάποια επιταγή (voucher) γνωστοποιηθεί σε τρίτους, δεν μπορεί να χρησιμοποιηθεί δίχως τη ρητή συγκατάθεση του δικαιούχου (μέσω του πιστοποιημένου κινητού του), όπως θα εξηγηθεί αναλυτικά στο αντίστοιχο βήμα. Η κάθε επιταγή (voucher) μετά την έκδοσή της συνδέεται με το συγκεκριμένο δικαιούχο και δε μεταβιβάζεται.

## Βήμα 2: Επιλογή προϊόντων και προμηθευτών

Οι δικαιούχοι μπορούν να προμηθεύονται τις ψηφιακές λύσεις της επιλογής τους από τον (εγκεκριμένο) προμηθευτή της επιλογής τους.

Η λίστα των εγκεκριμένων προμηθευτών και των εγκεκριμένων προϊόντων, θα αναρτάται στο δικτυακό τόπο του Προγράμματος. Επίσης, ενημέρωση μπορεί να παρέχεται και μέσω των καναλιών ενημέρωσης και διαφήμισης των ίδιων των προμηθευτών.

Σε κάθε περίπτωση,

* Μόνο ήδη εγκεκριμένοι προμηθευτές στο Πρόγραμμα (πάροχοι ψηφιακών λύσεων) μπορούν να λάβουν και να εξαργυρώσουν επιταγές (vouchers) που έχουν εκδοθεί και έχουν στην κατοχή τους οι δικαιούχοι του Προγράμματος.
* Είναι ευθύνη του παρόχου ψηφιακών λύσεων να υποδείξει τα κατάλληλα προϊόντα που αποτελούν εγκεκριμένες λύσεις του Προγράμματος και δύναται να επιχορηγηθούν. Η επιλεξιμότητα ούτως ή άλλως θα ελεγχθεί στη συνέχεια κατά την εξαργύρωση του voucher.

## Βήμα 3: Παραγγελία προϊόντων – δέσμευση vouchers

Ο δικαιούχος συμφωνεί με τον Προμηθευτή για την ψηφιακή λύση που θα προμηθευτεί στο πλαίσιο του Προγράμματος και προχωρά στην αγορά του. Στο τελευταίο στάδιο (ολοκλήρωσης) της παραγγελίας που μπορεί ενδεικτικά να αφορά

* e-shops: ολοκλήρωση αγοράς και μεταφορά στη σελίδα «καλαθιού» (basket & checkout pages)
* κατάστημα: επιβεβαίωση παραγγελίας με πωλητή ή πληρωμή στο ταμείο,
* τηλεφωνικές πωλήσεις/σύμβουλο πωλήσεων: επιβεβαίωση παραγγελίας με πωλητή από τηλέφωνο,

ο δικαιούχος θα πρέπει να «παραδώσει» στον έμπορο

* το voucher του Προγράμματος, προκειμένου να καλύψει μέρος του κόστους του προϊόντος/προϊόντων,
* μαζί με κωδικό μίας χρήσης που εκδίδεται επί τόπου, αποστέλλεται στο κινητό και ισχύει μόνο για λίγα λεπτά, ο οποίος διασφαλίζει ότι η μεταβίβαση του voucher γίνεται με την πλήρη συναίνεση του δικαιούχου.

Για το σκοπό αυτό, προβαίνει στις ακόλουθες κινήσεις:

1. Έχει μαζί του/**διαθέσιμο το κινητό τηλέφωνο** (τη συσκευή που φέρει το δηλωθέντα αριθμό) που καταχώρησε και πιστοποίησε κατά τη διαδικασία υποβολής της Αίτησης Χρηματοδότησης, γιατί θα το χρειαστεί στη συνέχεια.
2. Αναφέρει στον πωλητή (ή καταγράφει σε πεδίο φόρμας του e-shop) τον **Αριθμό Φορολογικού του Μητρώου** (**ΑΦΜ**). Ο ΑΦΜ που θα δώσει στον πωλητή πρέπει να ταυτίζεται με τον ΑΦΜ του δικαιούχου της Αίτησης Χρηματοδότησης.
3. Μετά τη δήλωση του ΑΦΜ, θα έρθει αυτόματα στο πιστοποιημένο κινητό (το κινητό που καταχωρήθηκε στην Αίτηση Χρηματοδότησης) προσωποποιημένη πληροφόρηση μέσω μηνύματος SMS με τον **κωδικό μίας χρήσης**.
4. Στη συνέχεια, αναφέρει στον πωλητή (ή καταγράφει σε πεδίο/πεδία του e-shop)
5. Τα **vouchers** που θα χρησιμοποιηθούν στη συγκεκριμένη παραγγελία
6. Τον κωδικό μίας χρήσης που μόλις έλαβε. Ο κωδικός είναι τετραψήφιος αριθμός της μορφής ΥΥΥΥ.

Όλες οι επόμενες ενέργειες που αφορούν ελέγχους εγκυρότητας και ισχύος των vouchers, τη διαχείρισή τους και την μετέπειτα εξαργύρωσή τους, αφορούν τους προμηθευτές (παρόχους ψηφιακών λύσεων). Ο δικαιούχος δε χρειάζεται να κάνει κάποια άλλη ενέργεια σε σχέση με τα vouchers.

Εφόσον η παραπάνω διαδικασία ολοκληρωθεί επιτυχώς, πραγματοποιείται «δέσμευση» των επιταγών προς όφελος του συγκεκριμένου προμηθευτή. Ο προμηθευτής θα κρατήσει τα vouchers και θα τα εξαργυρώσει σε δεύτερο βήμα για να εξοφληθεί μερικώς το παραστατικό πώλησης, στο οποίο περιλαμβάνεται η επιδοτούμενη ψηφιακή λύση. Στην περίπτωση επιτυχούς «δέσμευσης» ο δικαιούχος λαμβάνει μήνυμα SMS στο κινητό του.

|  |
| --- |
| *Το κάθε (δεσμευμένο) voucher* ***αποδεσμεύεται αυτόματα****, αν παρέλθουν* ***άπρακτες 14 ημέρες*** *χωρίς να έχει εξαργυρωθεί, δίχως δηλαδή να έχει γίνει η τιμολόγηση, εξόφληση και ενεργοποίηση των ψηφιακών προϊόντων/υπηρεσιών* |

## Βήμα 4: Ακύρωση παραγγελίας – αποδέσμευση vouchers

Ο Δικαιούχος, με βάση το ισχύον πλαίσιο που διέπει τη συναλλαγή αλλά και την εμπορική πολιτική του προμηθευτή, ενδέχεται να ζητήσει την ακύρωση της παραγγελίας μετά τη δέσμευση του voucher αλλά πριν την τιμολόγηση και παράδοση του προϊόντος. Επίσης, ο πωλητής μπορεί να ενημερώσει για την αδυναμία παράδοσης και επομένως την ακύρωση της παραγγελίας.

Σε αυτή την περίπτωση το voucher αποδεσμεύεται από τον ίδιο τον Προμηθευτή. Ο Δικαιούχος λαμβάνει σχετικό μήνυμα SMS στο κινητό του, με το οποίο ενημερώνεται για την αποδέσμευση του voucher, το οποίο είναι και πάλι διαθέσιμο προς χρήση.

## Βήμα 5: Εξόφληση προϊόντος – εξαργύρωση vouchers

Η (μερική) εξόφληση του παραστατικού πώλησης θα γίνει με τα ήδη δεσμευμένα vouchers. Ο δικαιούχος θα πρέπει να καταβάλλει το υπόλοιπο ποσό μέχρι την πλήρη εξόφληση του παραστατικού με συμπληρωματική πληρωμή (πιστωτική κάρτα, έμβασμα κλπ.).

Μετά την έκδοση και παραλαβή του παραστατικού πώλησης, ο δικαιούχος θα πρέπει να ελέγξει αν αναγράφει τα σωστά προϊόντα που επιδοτούνται από το Πρόγραμμα, καθώς και τη σωστή αξία. Επίσης αν έχει πλήρως εξοφληθεί και δεν είναι επί πιστώσει.

|  |
| --- |
| *Ο δικαιούχος υποχρεούται να κρατήσει και να φυλάξει το παραστατικό για τα επόμενα τρία έτη και να το έχει διαθέσιμο προς επίδειξη σε τυχόν έλεγχο που θα πραγματοποιήσει το Πρόγραμμα.* |

Με την έκδοση του παραστατικού πώλησης και εξόφλησής του, ο προμηθευτής προχωρά στην τελική εξαργύρωση των ήδη δεσμευμένων vouchers. Αυτό σημαίνει ότι έχει ολοκληρώσει την πώληση των προϊόντων και πλέον κρατά οριστικά τα vouchers αυτά, ώστε να αποζημιωθεί στη συνέχεια από το Πρόγραμμα ΨΗΦΙΑΚΑ ΕΡΓΑΛΕΙΑ ΜΜΕ. Ο δικαιούχος δε χρειάζεται να κάνει κάποια ενέργεια στο σημείο αυτό, και απλώς λαμβάνει σχετικό SMS στο κινητό του, με το οποίο ενημερώνεται για την ολοκλήρωση της διαδικασίας.

## Βήμα 7: Ακύρωση συναλλαγών / Επιστροφή προϊόντων

Ο Δικαιούχος είναι πιθανό να ακυρώσει την ήδη πραγματοποιθείσα συναλλαγή και να επιστρέψει το επιδοτούμενο προϊόν (ή αντίστοιχα να υπαναχωρήσει από την υπηρεσία), είτε με βάση τις δυνατότητες που του παρέχει το ισχύον νομοθετικό πλαίσιο, είτε με βάση την πολιτική του εκάστοτε προμηθευτή. Σε κάθε περίπτωση, εφόσον συντρέχει λόγος ακύρωσης της συναλλαγής, αυτή θα πρέπει να γίνει το συντομότερο δυνατό για να είναι δυνατή η ακύρωση της εξαργύρωσης και η μη πληρωμή του προμηθευτή από το Πρόγραμμα.

|  |
| --- |
| *Στο πλαίσιο του Προγράμματος είναι σημαντικό οι ακυρώσεις συναλλαγών να πραγματοποιούνται εντός 30 ημερών από την ημερομηνία έκδοσης της απόδειξης και εξαργύρωσης των vouchers.*  ***Τα Vouchers μπορούν να ακυρωθούν το πολύ 30 ημέρες μετά από την εξαργύρωσή τους*** |

Με την **ακύρωση της αρχικής συναλλαγής**, θα πρέπει να πραγματοποιηθεί και ακύρωση της εξαργύρωσης του voucher που αρχικώς χρησιμοποιήθηκε για τη μερική εξόφληση του σχετικού παραστατικού.

Μετά την ακύρωση της εξαργύρωσης, το κουπόνι θα είναι και πάλι διαθέσιμο στο δικαιούχο για νέα αγορά είτε από τον ίδιο είτε από άλλο προμηθευτή εντός του χρόνου ισχύος του Προγράμματος.

Με την ακύρωση, ο Δικαιούχος λαμβάνει σχετικό SMS με το οποίο ενημερώνεται για την αποδέσμευση του voucher.

## Καταγγελίες δικαιούχων μετά την εξαργύρωση

Σε περίπτωση καταφανούς παραβίασης των δικαιωμάτων του δικαιούχου-αγοραστή από τον προμηθευτή, αφού ο τελευταίος έχει ήδη προβεί σε εξαργύρωση του αντίστοιχου voucher και αρνείται την ακύρωσή του, ο δικαιούχος έχει τη δυνατότητα ενημέρωσης του γραφείου υποστήριξης του Προγράμματος.

Για το σκοπό αυτό ο δικαιούχος μπορεί να αποστείλει έγγραφη αναφορά – καταγγελία υπό τη μορφή έγκυρης υπεύθυνης δήλωσης, που μπορεί να υποβάλλει και μέσω Gov.gr, αποστέλλοντας το σχετικό link στην ΚτΠ Μ.Α.Ε. και το σχετικό σύνδεσμο επικύρωσης.

Για να υπάρχει χρόνος διερεύνησης και ουσιαστική δυνατότητα παρέμβασης πριν την εξόφληση του voucher από το Πρόγραμμα, η αναφορά θα πρέπει να γίνει εντός δεκαπέντε (15) ημερών από την αρχική ημερομηνία εξαργύρωσης του voucher (και πιθανολογούμενη ημερομηνία τιμολόγησης του προϊόντος).

Ο μηχανισμός υποστήριξης του Προγράμματος θα ελέγξει το ιστορικό μέσα από την ψηφιακή πλατφόρμα του Προγράμματος και μπορεί να έρθει σε επικοινωνία με τον εκπρόσωπο του Προμηθευτή στο Πρόγραμμα για να λάβει διευκρινίσεις. Στο τέλος, εφόσον το πρόβλημα παραμένει, μπορεί να παραπέμψει το ζήτημα στη Γνωμοδοτική Επιτροπή του Προγράμματος. Η Γνωμοδοτική μπορεί να εισηγηθεί αιτιολογημένα για την ακύρωση της συναλλαγής και τη μη απόδοση του αναλογούντως ποσού στον Πωλητή. Η τελική απόφαση λαμβάνεται από το αρμόδιο όργανο της ΚτΠ Μ.Α.Ε.

Σε κάθε περίπτωση, ο μηχανισμός διαχείρισης του Προγράμματος,

* δε δύναται να παρακολουθεί και να ανταποκρίνεται σε όλες τις ιδιωτικές διαφορές μεταξύ αγοραστών-πωλητών, λόγω πιθανής αναρμοδιότητας, αλλά και διότι δεν έχει αυτή τη δυνατότητα παρέμβασης σε μαζική κλίμακα.
* θα εστιάζει στις περιπτώσεις που εμφανίζουν μία επαναληψιμότητα (pattern) και μπορεί να υποκρύπτουν καταχρηστικές πρακτικές,
* σε καμία περίπτωση δεν αντικαθιστά τους αρμόδιους φορείς και όργανα που επιλαμβάνονται επί εμπορικών διαφορών.

# Διαδικασία Πώλησης Εξοπλισμού (Προμηθευτές)

*(Η παρούσα ενότητα λειτουργεί συμπληρωματικά ως προς την προηγούμενη και παρουσιάζει τη διαδικασία πώλησης ψηφιακών λύσεων από την οπτική γωνία των προμηθευτών, περιγράφοντας τα επιπλέον βήματα και τις διαδικαστικές ή τεχνικές λεπτομέρειες για να ολοκληρωθεί επιτυχώς ο κύκλος της πώλησης στο πλαίσιο του Προγράμματος).*

|  |
| --- |
| *Για να γίνουν πλήρως κατανοητές οι επιμέρους ενέργειες των προμηθευτών που καταγράφονται στην παρούσα ενότητα, συνίσταται η ανάγνωση να γίνει σε συνδυασμό με την ανάγνωση του συνολικού κύκλου αγοράς-πώλησης που περιγράφεται στην προηγούμενη ενότητα* |



## Συνολικός κύκλος ζωής vouchers: δεδομένα, καταστάσεις και λειτουργίες

### Γενικά

Ο συνολικός κύκλος ζωής των επιταγών (όπως δημιουργούνται και παρακολουθούνται από την ηλεκτρονική πλατφόρμα του Προγράμματος) παρουσιάζεται στο ακόλουθο διάγραμμα:

(όπου coupon: η διακριτή επιταγή, το voucher)

Graphical user interface

Description automatically generated



|  |
| --- |
| Όλη η λογική της διαχείρισης των vouchers από τη δημιουργία τους, έως και την πληρωμή τους βασίζεται στο συνδυασμό των παραπάνω Σταδίων, Καταστάσεων και Λειτουργιών. |

### Βασικές πληροφορίες που συνδέονται με κάθε voucher στην πλατφόρμα του Προγράμματος

* **Μοναδικός κωδικός voucher** (coupon\_ID): ο μοναδικός κωδικός της μορφής ΧΧ.ΧΧ.ΧΧ.ΧΧ. που χαρακτηρίζει το voucher σε όλο τον κύκλο ζωής του. Είναι και ο κωδικός που γνωρίζει ο δικαιούχος.
* **Συσχετιζόμενο ΑΦΜ Δικαιούχου** (Owner\_VAT): Κάθε μοναδικό voucher συσχετίζεται με ένα μοναδικό ΑΦΜ, του δικαιούχου για λογαριασμό του οποίου εκδόθηκε.
* **Στάδιο** (State): ένα από τα διαδοχικά στάδια που περιγράφονται στην επόμενη παράγραφο.
* **Κατάσταση** (Status): Η κατάσταση (ενεργό ή μη) που παρουσιάζεται παρακάτω.
* **Ημερομηνία έκδοση**ς **voucher** (Creation\_Date): Η ημέρα και ώρα έκδοσης του voucher.
* **Ημερομηνία λήξης voucher** (Expiration\_Date) Η ημέρα και ώρα λήξης ισχύος του voucher. Μετά το σημείο αυτό δεν είναι δυνατή η χρήση του.
* **Κωδικός Προμηθευτή** (Merchant\_ID): Ο Κωδικός του εγκεκριμένου εμπόρου/πωλητή που έχει δεσμεύσει ή εξαργυρώσει το voucher (εφόσον το voucher βρίσκεται στην αντίστοιχη κατάσταση booked ή redeemed).
* **Αξία εξαργύρωσης** (Redeemed Value): αξία εξαργύρωσης του κουπονιού (εφόσον αυτό έχει εξαργυρωθεί επιτυχώς).
* **Κατάσταση πληρωμής** (Payment\_Flag): Είναι “YES” εφόσον έχει πραγματοποιηθεί η πληρωμή του ποσού εξαργύρωσης προς τον προμηθευτή (βλ. διαδικασία πληρωμών).
* **Ημερομηνία πληρωμής** (Payment\_Date): Η ημερομηνία πληρωμής του Προγράμματος προς τον προμηθευτή για το συγκεκριμένο εξαργυρωμένο voucher (βλ. διαδικασία πληρωμών).

### Φάσεις/Στάδια (STATES)

Κάθε voucher μετά τη δημιουργία του (έκδοσή του για λογαριασμό συγκεκριμένου δικαιούχου) μπορεί να βρίσκεται σε ένα και μόνο (κάθε φορά) από τα ακόλουθα στάδια:

* **ΔΙΑΘΕΣΙΜΟ (available)**: έχει μόλις εκδοθεί χωρίς να χρησιμοποιηθεί ή έχει απελευθερωθεί από προηγούμενη δέσμευση ή εξαργύρωση. Είναι ελεύθερο προς χρήση (αναλόγως και της κατάστασή του).
* **ΔΕΣΜΕΥΜΕΝΟ (Booked)**: έχει δεσμευθεί από προμηθευτή.
* **ΕΞΑΡΓΥΡΩΜΕΝΟ (Redeemed)**: έχει εξαργυρωθεί από προμηθευτή.

### Κατάσταση (STATUS FLAG)

Ανεξαρτήτως του Σταδίου στο οποίο βρίσκεται ένα voucher, η κατάστασή του (Ενεργό / Ανενεργό) καθορίζει εάν πλέον μπορεί να γίνει διαχείρισή του και να αλλάξει στάδιο (αν πχ μπορεί να ακυρωθεί ή να εξαργυρωθεί).

### Operations (Λειτουργίες)

Η αλλαγή σταδίων ενός voucher γίνεται μέσω ενός συνόλου **βασικών λειτουργιών** της ηλεκτρονικής πλατφόρμας του Προγράμματος. Επίσης, υπάρχει και ένα σύνολο **συμπληρωματικών λειτουργιών** που βοηθούν τους προμηθευτές να διατηρούν επικαιροποιημένη εικόνα για την κατάσταση των vouchers.

|  |
| --- |
| *Οι λειτουργίες παρέχονται στους προμηθευτές μέσω δύο εναλλακτικών τρόπων:*   * *είτε μέσω του λογαριασμού που έχουν στην ηλεκτρονική πλατφόρμα του Προγράμματος (UI), από όπου μπορούν να εκτελούν τις παραπάνω λειτουργίες,* * *είτε μέσω των κατάλληλων web services. Κάθε λειτουργία είναι και ένα διακριτό web service, το οποίο μπορεί να κληθεί από τα πληροφοριακά συστήματα του προμηθευτή.* |

Βασικές λειτουργίες:

* **Έκδοση voucher** (Coupon\_create): η δημιουργία/έκδοση του voucher γίνεται αυτόματα από την ηλεκτρονική πλατφόρμα μετά την έγκριση της Αίτησης Χρηματοδότησης του Δικαιούχου. Η λειτουργία **δεν** είναι διαθέσιμη στους προμηθευτές. Με την έκδοση το voucher μεταβαίνει στο στάδιο “Available”.
* **Έκδοση κωδικού μίας χρήσης** (Coupon\_OTP): αφορά την λειτουργία έκδοσης κωδικού μίας χρήσης του δικαιούχου, που απαιτείται για να είναι δυνατή η δέσμευση voucher προς όφελος συγκεκριμένου προμηθευτή. Η έκδοση γίνεται με παράμετρο το ΑΦΜ του δικαιούχου και αποστέλλεται στο κινητό του δικαιούχου. Ο κωδικός ισχύει για όλα τα vouchers του ίδιου δικαιούχου (μπορεί να χρησιμοποιηθεί για τη δέσμευση οποιουδήποτε voucher του ίδιου δικαιούχου).
* **Δέσμευση voucher** (Coupon\_PreAuth): αφορά τη δέσμευση συγκεκριμένου αριθμού vouchers προς όφελος συγκεκριμένου προμηθευτή. Λαμβάνει ως παράμετρο τους κωδικούς των vouchers προς δέσμευση σε συνδυασμό με τον κωδικό μίας χρήσης. Με την επιτυχή κλήση της λειτουργίας, το/τα voucher μεταβαίνει σε στάδιο “Booked”.
* **Αποδέσμευση voucher** (Coupon\_Release): αφορά την αποδέσμευση συγκεκριμένου αριθμού vouchers από τον προμηθευτή που τα είχε ήδη δεσμεύσει. Με την επιτυχή κλήση της λειτουργίας, το/τα voucher μεταβαίνει σε στάδιο “Available”.
* **Εξαργύρωση voucher** (Coupon\_Redeem): αφορά την εξαργύρωση δεσμευμένων vouchers από τον προμηθευτή που τα είχε ήδη δεσμεύσει. Γίνεται μετά την τιμολόγηση. Με την επιτυχή κλήση της λειτουργίας, το voucher μεταβαίνει σε στάδιο “Redeemed”.
* **Ανάκληση εξαργύρωσης voucher** (Coupon\_Cancel\_Redemption): αφορά την ακύρωση ήδη εξαργυρωμένου voucher σε περίπτωση ακύρωσης της πώλησης/ αντιλογισμό της τιμολόγησης. Με την επιτυχή κλήση της λειτουργίας, το voucher μεταβαίνει σε στάδιο “Available”.

Συμπληρωματικές λειτουργίες:

* **Επιβεβαίωση κωδικού voucher** (Coupon\_Validate): η λειτουργία μπορεί να χρησιμοποιηθεί για να επιβεβαιωθεί εάν ένας οκταψήφιος κωδικός της μορφής XX.XX.XX.XX είναι έγκυρο voucher (υπαρκτό), καθώς και το στάδιο στο οποίο βρίσκεται.
* **Συνολική εικόνα vouchers προμηθευτή** (myCoupons): λειτουργία αναζήτησης και ανάκλησης του συνόλου των vouchers που είναι συνδεδεμένα με συγκεκριμένο προμηθευτή.

## Δέσμευση vouchers κατά την παραγγελία

Κατά την ολοκλήρωση της παραγγελίας, o πωλητής στο κατάστημα ή στο τηλεφωνικό κέντρο ζητά από το δικαιούχο τον κωδικό του voucher (ή πολλαπλών vouchers) που έχει στην κατοχή του για να το δεσμεύσει. Αντίστοιχα, σε ένα e-shop, ο δικαιούχος μπορεί να καταχωρήσει τον/τους κωδικούς των vouchers που θα χρησιμοποιηθούν στη συγκεκριμένη παραγγελία. Η δέσμευση του voucher πριν την τελική τιμολόγηση αποσκοπεί στην αποφυγή παράλληλης χρήσης του, τη στιγμή που έχει ήδη χρησιμοποιηθεί σε συγκεκριμένη παραγγελία.

Αφού λάβει τον αριθμό του voucher, ο πωλητής μπορεί (προαιρετικά) **να ελέγξει την εγκυρότητά του** (Operation: Coupon\_Validate). Να επιβεβαιώσει δηλαδή ότι υπάρχει και είναι ενεργό-ελεύθερο προς δέσμευση.

Για τη δέσμευση απαιτείται **προηγουμένως η ρητή συναίνεση** του δικαιούχου. Αυτή παρέχεται ως εξής:

* Ο πωλητής ζητά το ΑΦΜ του δικαιούχου και τον καταχωρεί στο σύστημα προκειμένου να αιτηθεί για λογαριασμό του τη δημιουργία One Time Password (Operation: Coupon\_OTP).
* Ο Δικαιούχος λαμβάνει στο κινητό του μήνυμα με τον κωδικό μίας χρήσης.
* Ο Δικαιούχος παρέχει τον κωδικό μίας χρήσης στον πωλητή (τηλεφωνικά, δια ζώσης ή με καταχώρηση στο e-shop).
* Ο κωδικός μίας χρήσης αφορά **οποιοδήποτε** voucher του δικαιούχου και παραμένει ενεργός για 10 λεπτά.
* Έχοντας διαθέσιμα τόσο τον κωδικό του voucher, όσο και τον κωδικό μίας χρήσης, ο πωλητής τα καταχωρεί στο σύστημα για να δεσμεύσει το voucher (Operation: Coupon\_PreAuth).



|  |
| --- |
| **ΔΙΕΥΚΡΙΝΙΣΕΙΣ**   * *Η δέσμευση voucher ΔΕΝ απαιτεί να δηλωθεί η προς πώληση ψηφιακή λύση και τα στοιχεία της παραγγελίας. Το δεσμευμένο voucher θα συνδεθεί με συγκεκριμένα δεδομένα αγοράς τη στιγμή της εξαργύρωσης.* * *Αν και αναμένεται η δέσμευση να γίνει με την ολοκλήρωση της παραγγελίας, δεν τίθεται αυστηρός περιορισμός και παρέχεται κάποια ευελιξία για την προσαρμογή της διαδικασίας αυτής στο λειτουργικό μοντέλο κάθε εμπόρου.* * *Η δέσμευση ισχύει για συγκεκριμένες ημέρες. Aν δεν πραγματοποιηθεί εξαργύρωση, το voucher αποδεσμεύεται αυτόματα.* * *Η δέσμευση μπορεί να γίνει μόνο από εγκεκριμένο προμηθευτή του προγράμματος.* |

|  |
| --- |
| ***Γιατί απαιτείται η «δέσμευση» voucher και ο έμπορος δεν προχωρά κατευθείαν σε εξαργύρωση με μία κίνηση;***  *Υπάρχουν περιπτώσεις όπου η παραγγελία και η τιμολόγηση-ενεργοποποίηση προϊόντων απέχουν χρονικά. Στην περίπτωση παραγγελίας από ένα e-shop και μεταγενέστερης πώλησης, η πληρωμή μπορεί να ολοκληρώνεται με την παραγγελία, ενώ η τιμολόγηση γίνεται συνήθως σε δεύτερο χρόνο.*  *Θα πρέπει λοιπόν να υπάρξει με κάποιον τρόπο ένας έλεγχος εγκυρότητας και δέσμευση του voucher κατά την παραγγελία, διότι το voucher καλύπτει ένα ορισμένο ποσό από την εξόφληση και θα πρέπει να διασφαλιστεί η πλευρά του πωλητή. Από την άλλη πλευρά, μόνο μετά την ολοκλήρωση της διαδικασίας και τιμολόγηση υπάρχουν όλα τα δεδομένα που επιτρέπουν τον έλεγχο εγκυρότητας της συναλλαγής. Επομένως, τα δύο βήματα στη διαχείριση των vouchers αποτυπώνουν και τις συνήθεις συνθήκες στον κύκλο πώλησης και παράδοσης προϊόντων.*  *Στις περιπτώσεις άμεσης αγοράς τα δύο βήματα μπορούν να γίνονται διαδοχικά το ένα μετά το άλλο και να φαίνονται στον αγοραστή ως ένα.* |

|  |
| --- |
| ***Πώς βοηθάει το One Time Password στη διαδικασία δέσμευσης;***  *Το voucher είναι ένας τυχαίος, δύσκολα να αναπαραχθεί κωδικός που αντιστοιχεί σε συγκεκριμένο δικαιούχο. Παρόλα αυτά μπορεί να δοθεί από άτομο σε άτομο. Επίσης μπορεί να έχει χρησιμοποιηθεί σε συναλλαγή που αργότερα ακυρώνεται και να ξαναδοθεί στη συνέχεια σε άλλον έμπορο.*  *Για λόγους αποφυγής ανεπιθύμητων περιπτώσεων κακόβουλης χρήσης επιταγών, ζητείται η επιβεβαίωση του δικαιούχου τη στιγμή της συναλλαγής. Δεδομένου ότι χρησιμοποιείται το πιστοποιημένο κινητό και απαγορεύεται ο ίδιος αριθμός κινητού σε δύο ή περισσότερους δικαιούχους, δυσχεραίνει η συστηματική μεταβίβαση επιταγών σε άτομα που δεν τα δικαιούνται.*  *Επίσης, με τον τρόπο αυτό ελέγχεται εμμέσως και η ταυτοπροσωπία χωρίς να είναι απαραίτητη η χρήση εγγράφων (όπως φωτοτυπία ταυτότητας).*  *Το μέτρο αυτό αποτελεί μία ισορροπημένη λύση μεταξύ διασφάλισης της συναλλαγής και μείωσης της γραφειοκρατίας.* |

## Αποδέσμευση vouchers

Σε περίπτωση ακύρωσης της παραγγελίας πριν την τιμολόγηση-εξαργύρωση και προκειμένου να αποδοθεί το δεσμευμένο voucher πίσω στον αρχικό του κάτοχο/δικαιούχο, ο πωλητής επιλέγει στην ψηφιακή πλατφόρμα το δεσμευμένο voucher και ακυρώνει τη δέσμευση (Operation: Coupon Release). Το voucher αποδεσμεύεται και γυρνάει σε κατάσταση ΕΝΕΡΓΟ, πάλι προς χρήση από το δικαιούχο.

Επειδή κατά τη δέσμευσή του (και πριν την εξαργύρωση) το voucher δε συνδέεται με συγκεκριμένο προϊόν/αξία, παρά μόνο με συγκεκριμένο προμηθευτή, στις περιπτώσεις τροποποίησης μίας παραγγελίας (πχ αλλαγή προϊόντος λόγω μη διαθεσιμότητας του αρχικού) είναι δυνατό να μη γίνει αποδέσμευση του voucher, αλλά να εξαργυρωθεί απευθείας με το προϊόν που τελικά θα αγοραστεί. Επανάληψη της δέσμευσης (διαδοχική αποδέσμευση-δέσμευση στον ίδιο προμηθευτή) θα γίνει μόνο για την ανανέωση του χρονικού ορίου των 14 ημερών (όριο αυτόματης αποδέσμευσης). Επισημαίνεται όμως ότι η νέα δέσμευση απαιτεί εκ νέου την συναίνεση του δικαιούχου μέσω καινούργιας λήψης κωδικού μίας χρήσης στο κινητό του.

## Εξαργύρωση vouchers

* Ο Πωλητής προχωρά στην εκτέλεση της παραγγελίας. Συγκεκριμένα

1. καταγράφει τα επιμέρους προϊόντα και σε κάθε περίπτωση, τουλάχιστον αυτά τα οποία συνθέτουν την επιλέξιμη λύση και έχουν ήδη εγκριθεί σύμφωνα με τος κανόνες του Προγράμματος.
2. Καταγράφει τους κωδικούς προϊόντων (που μπορεί να βασίζονται σε εσωτερική κωδικοποίηση) και τους αντιστοιχεί με το **μοναδικό κωδικό έγκρισης του προϊόντος** (Eligible Product ID) που βρίσκονται στη (δημοσιευμένη) Κεντρική Λίστα Εγκεκριμένου Εξοπλισμού.

* Πριν την τιμολόγηση, ο πωλητής μπορεί να καταχωρήσει δοκιμαστικά τα στοιχεία προ-τιμολόγησης (operation: Coupon Redeem σε simulated mode) για να επιβεβαιώσει κάποια στοιχεία όπως

1. Ότι το (κάθε) voucher είναι ακόμα δεσμευμένο
2. Ότι έχει εισάγει τα σωστούς κωδικούς προϊόντος που θα αναγνωριστούν και θα γίνουν αποδεκτά στην τελική εξαργύρωση.
3. Εάν το/τα vouchers θα εξαργυρωθούν στη μέγιστη ονομαστική τιμή τους ή σε χαμηλότερη (με βάση τα τιμολογημένα προϊόντα).

Το συγκεκριμένο βήμα είναι προαιρετικό και η πληροφορία απλώς παρέχεται προς διευκόλυνση του πωλητή-εμπόρου, για την αποφυγή διορθώσεων/ αλλαγών μετά την τιμολόγηση. Πχ. βοηθά να επιβεβαιωθεί το υπόλοιπο ποσό που θα πρέπει να καταβάλει ο δικαιούχος.

* Ο πωλητής προχωρά στην τιμολόγηση της επιλέξιμης ψηφιακής λύσης στο δικό του σύστημα τιμολόγησης εκδίδοντας το παραστατικό πώλησης.
* Μετά την τιμολόγηση, ο προμηθευτής δηλώνει και αποστέλλει στην Ψηφιακή Πλατφόρμα του Προγράμματος το αίτημα εξαργύρωσης των vouchers που περιλαμβάνονται στο συγκεκριμένο παραστατικό πώλησης. Στο αίτημα καταγράφει τα στοιχεία του τιμολογίου, τα επιλέξιμα προϊόντα (προς επιδότηση), την αξία τους πλέον ΦΠΑ, καθώς και τα vouchers που συνδέονται με το συγκεκριμένο παραστατικό (Operation: Coupon\_Redeem). Η συγκεκριμένη ενέργεια μπορεί να γίνει από το λογαριασμό του προμηθευτή στην ηλεκτρονική πλατφόρμα μέσω καταχώρησης του κάθε αιτήματος, είτε με αυτόματο μήνυμα που μπορεί να αποσταλεί μέσω web service, απευθείας από το σύστημα τιμολόγησης του προμηθευτή.
* Προβλέπεται ένα μήνυμα/ αίτημα (μία κλήση web service) ανά παραστατικό, το οποίο μπορεί να περιλαμβάνει ένα ή περισσότερα προϊόντα (όμως μία και μόνο επιλέξιμη λύση) και τα αντίστοιχα vouchers.
* Το αίτημα παραλαμβάνεται στιγμιαία και ελέγχεται από την ψηφιακή πλατφόρμα του Προγράμματος. Εφαρμόζονται όλοι οι αναγκαίοι επιχειρησιακοί κανόνες (business rules) και επιστρέφεται η τελική επιβεβαίωση (ή μη) της εξαργύρωσης του κουπονιού. Αν κάποιος από τους αυτόματους ελέγχους αποτύχει, αποτυγχάνει συνολικά η εξαργύρωση και επιστρέφεται ο αντίστοιχος / οι αντίστοιχοι (πολλαπλοί) κωδικοί λάθους. Σε περίπτωση επιτυχούς εξαργύρωσης τα vouchers αλλάζουν κατάσταση σε "Εξαργυρωμένα" (Redeemed) και δεν μπορούν να χρησιμοποιηθούν ξανά.
* Με την επιτυχή εξαργύρωση, δημιουργείται καταρχήν μία απαίτηση του Πωλητή – λήπτη του voucher για ισόποση πληρωμή του από το Πρόγραμμα. Η διαχείριση/εκκαθάριση των απαιτήσεων και η διενέργεια των πληρωμών αναλύονται στην ενότητα **15** «Διαδικασία Πληρωμής Προμηθευτών».

## Ανάκληση της εξαργύρωσης των vouchers

Σε περίπτωση επιστροφής του ήδη πωληθέντος προϊόντος, είτε σε περίπτωση λάθους δήλωσης κατά την εξαργύρωση (που όμως ολοκληρώθηκε επιτυχώς), ο προμηθευτής μπορεί να ανακαλέσει την προηγούμενη ενέργειά του (Coupon\_Cancel\_Redemption).

Με την ακύρωση το voucher επιστρέφει ελεύθερο στο δικαιούχο. Η ακύρωση θα συνοδεύεται και από την ακύρωση του παραστατικού πώλησης το οποίο εξοφλήθηκε με τα ακυρωμένα πλέον vouchers. Παράλληλα, η απαίτηση του Πωλητή – λήπτη του voucher για ισόποση πληρωμή του από το Πρόγραμμα αναιρείται και αυτή.

# Διαδικασία Πληρωμής Προμηθευτών

*(Η παρούσα ενότητα αφορά τους προμηθευτές που πληρώνονται μέσω του Προγράμματος)*



## Γενικοί Κανόνες

* Με κάθε εξαργύρωση voucher δημιουργείται μία καταρχήν απαίτηση του Προμηθευτή (παρόχου ψηφιακών λύσεων) για πληρωμή του από το Πρόγραμμα. Το ύψος της αποζημίωσης ισούται με το ποσό εξαργύρωσης, το οποίο καταγράφεται στη συναλλαγή (εξαργύρωσης) και είναι πάντα μικρότερο ή ίσο με την ονομαστική αξία του κάθε voucher.
* Οι πληρωμές του Προγράμματος προς τους προμηθευτές των προϊόντων δεν λογίζεται ως αμοιβή για προμήθεια ή παροχή υπηρεσίας, ούτε καθ’ οποιονδήποτε τρόπο επιχορήγηση των ιδίων. Αποτελεί μία απευθείας ταμειακή ροή προς τους παρόχους ψηφιακών λύσεων για την κάλυψη μέρους ή συνόλου της δαπάνης των δικαιούχων. Σε κάθε περίπτωση, η επιδότηση αφορά τους δικαιούχους και όχι τους προμηθευτές.
* Για την πληρωμή **δεν απαιτείται έκδοση κάποιου παραστατικού** από την πλευρά των προμηθευτών, δεδομένου ότι η αποζημίωση αφορά κάλυψη δαπάνης (πληρωμή) στο ήδη υπάρχον παραστατικό μεταξύ πωλητή και δικαιούχου. Επίσης, δεν απαιτείται κάποια ειδικό αίτημα πληρωμής. Το εκκαθαρισμένο ποσό αποδίδεται αυτόματα στο σύνολό του, χωρίς κρατήσεις. Οι όποιες φορολογικές υποχρεώσεις απορρέουν από την έκδοση του αρχικού φορολογικού στοιχείου και δε σχετίζονται με την πληρωμή-εξόφληση μέρους του παραστατικού από το Πρόγραμμα.
* Οι εκκαθαρίσεις των ποσών και οι αντίστοιχες πληρωμές θα γίνονται σε περιοδική, επαναλαμβανόμενη βάση, σε επίπεδο ημερολογιακών μηνών, με βάση τα στοιχεία και πληροφορίες που τηρούνται στην ηλεκτρονική πλατφόρμα του Προγράμματος.
* Για την πληρωμή κάθε εμπόρου από το πρόγραμμα προηγείται εισήγηση της Γνωμοδοτικής Επιτροπής και απόφαση του αρμόδιου οργάνου της ΚτΠ Μ.Α.Ε.
* Για λόγους που σχετίζονται εσωτερικά με τη διαχείριση του Προγράμματος και τη δήλωση/τεκμηρίωση των δαπανών στο Πρόγραμμα Δημοσίων Επενδύσεων, καθώς και σε κάθε εθνική ή κοινοτική αρμόδια αρχή,
  1. ως νομική δέσμευση νοείται η κάθε εξαργυρωμένη επιταγή,
  2. ως έγγραφο/παραστατικό της συναλλαγής (ελλείψει τιμολογίου από Ανάδοχο) θα θεωρείται η απόφαση του Οργάνου του Φορέα Υλοποίησης για την εκκαθάριση-έγκριση της πληρωμής προς συγκεκριμένο προμηθευτή / ΑΦΜ,
  3. ως απόδειξη πραγματοποίησης της πληρωμής θα λαμβάνονται τα στοιχεία κατάθεσης των αντίστοιχων ποσών στο τραπεζικό λογαριασμό που έχει δηλώσει ο κάθε προμηθευτής.
* Η πληρωμή προς τους προμηθευτές γίνεται με την επιφύλαξη τήρησης από μέρους τους των όρων και υποχρεώσεων που απορρέουν από το Πρόγραμμα και κυρίως:

1. Την πώληση επιλέξιμου ψηφιακών λύσεων που καλύπτει το σύνολο των προδιαγραφών του Προγράμματος.
2. Την τήρηση της νομιμότητας στο πλαίσιο της κάθε συναλλαγής και αποφυγή υπερτιμολογήσεων, ψευδών δηλώσεων, εικονικών τιμολογήσεων και μη έγκαιρης δήλωσης τυχόν επιστροφών που θα έπρεπε να οδηγήσουν σε ακύρωση της αντίστοιχης πληρωμής.
3. Την τήρηση της αντίστοιχης τεκμηρίωσης (τα σωστά παραστατικά πώλησης, βιβλία αποθήκης, παραστατικά αγορών κλπ.) που αποδεικνύει τα παραπάνω και μπορεί να προσκομιστεί/επιδειχθεί σε περίπτωση δειγματοληπτικού ελέγχου.

* Ο Φορέας Υλοποίησης δύναται να ακυρώσει εκ των υστέρων ήδη εξαργυρωμένη επιταγή και να αρνηθεί την πληρωμή της στον έμπορο, αν στο μεταξύ διαπιστώσει μη τήρηση των όρων του Προγράμματος από την πλευρά του.

## Αποδέσμευση εξαργυρωμένων vouchers προς πληρωμή

Μετά την εξαργύρωσή του, ένα voucher παραμένει **για 30 ημερολογιακές ημέρες** σε κατάσταση «ενεργό», δηλ. μπορεί να αλλάξει status σε περίπτωση ακύρωσης της συναλλαγής (να ακυρωθεί η εξαργύρωση και να επιστρέψει σε κατάσταση «διαθέσιμο»).

Όσο βρίσκεται σε κατάσταση «ενεργό», δεν πρέπει να πραγματοποιείται πληρωμή του (δηλ. εξόφληση της αντίστοιχης απαίτησης προς τον προμηθευτή).

Στη συνέχεια και εφόσον δεν έχει αλλάξει κατάσταση, μεταβαίνει σε κατάσταση: «ανενεργό» και δεν επιδέχεται άλλης αλλαγής.

Με τη μετάβασή του σε κατάσταση «ανενεργό» αποδεσμεύεται η διαδικασία πληρωμής του.

## Διαδικασία περιοδικών πληρωμών



*Διάγραμμα συνοπτικής απεικόνισης διαδικασίας περιοδικών πληρωμών*

Οι πληρωμές του Προγράμματος προς προμηθευτές διενεργούνται σε μηνιαία βάση, ξεκινώντας από το 3ο μήνα πωλήσεων.

Για κάθε μήνα πληρωμής (n+2), εξοφλούνται οι επιταγές που είχαν εξαργυρωθεί το μήνα (n), εφόσον εν τω μεταξύ δεν προέκυψε κάποια ακύρωση της εξαργύρωσής τους κατά το μήνα (n+1), οπότε και έχουν καταστεί οριστικά ανενεργές. Η προηγούμενη διαδικασία εφαρμόζεται αναλογικά για κάθε μήνα πληρωμών.

Οι πληρωμές γίνονται **υπό την αίρεση διαθεσιμότητας των αντίστοιχων κονδυλίων**.

Κάθε προμηθευτής έχει ανά πάσα στιγμή πρόσβαση, μέσω της ηλεκτρονικής πλατφόρμας, στα vouchers που αφορούν τις συναλλαγές του (δεσμεύσεις, εξαργυρώσεις). Με τον τρόπο αυτό μπορεί να διαπιστώσει εκ των προτέρων το ποσό της πληρωμής που του αναλογεί στο τέλος κάθε μήνα, καθώς και τις τυχόν ακυρώσεις που έχουν ακολουθήσει και μειώνουν το ποσό αυτό. Σε περίπτωση που για οποιοδήποτε λόγο διαπιστώσει ασυμφωνία με τα λογιστικά δεδομένα που τηρεί εσωτερικά, έχει δικαίωμα να υποβάλλει γραπτά την ένστασή του, προσκομίζοντας το απαραίτητο αποδεικτικό υλικό.

Ειδικά όσον αφορά το διάστημα μετά την ημερομηνία γενικής λήξης του Προγράμματος:

1. Προβλέπεται μεταβατική περίοδος ενός μηνός για την ακύρωση των ήδη εξαργυρωμένων κουπονιών και επαναχρησιμοποίησή τους (cooling-off period).
2. Επισημαίνεται ότι στο διάστημα αυτό (cooling-off period) μπορούν να εξαργυρωθούν εκ νέου μόνο τα vouchers που ακυρώθηκαν εντός του ίδιου χρονικού διαστήματος. Όλα τα υπόλοιπα vouchers παραμένουν ανενεργά.



Γ ΜΕΡΟΣ: Παραρτήματα

# Παράρτημα Ι: Μη Επιλέξιμοι ΚΑΔ

Σύμφωνα με τον Κανονισμό 1407/2013, εξαιρούνται από το πεδίο εφαρμογής του οι ακόλουθοι παραγωγικοί τομείς:

* Πρωτογενής παραγωγή γεωργικών προϊόντων
* Αλιεία
* Υδατοκαλλιέργεια
* Δραστηριότητες προετοιμασίας γεωργικών προϊόντων για την 1η πώληση

Επιπλέον, στο πλαίσιο του Προγράμματος, εξαιρούνται συγκεκριμένες δραστηριότητες, οι οποίες δεν αποτελούν δραστηριότητες επιχειρηματικού/ εμπορικού χαρακτήρα.

Περαιτέρω, σύμφωνα με την υπ’ αριθ. ……………………… Κοινή Απόφαση των Υπουργών Οικονομικών και Επικρατείας με θέμα «Όροι και ρυθμίσεις σχετικά με τη Δράση ‘Ψηφιακός Μετασχηματισμός Μικρομεσαίων Επιχειρήσεων’», στο πλαίσιο του Προγράμματος δεν είναι επιλέξιμες δραστηριότητες που συνδέονται με την εφαρμογή της αρχής της «μη πρόκλησης σημαντικής βλάβης» (2021/C 58/01), και ειδικότερα:

* i) δραστηριότητες που σχετίζονται με τα ορυκτά καύσιμα, συμπεριλαμβανομένης της μεταγενέστερης χρήσης, εξαιρουμένων των έργων στο πλαίσιο του εν λόγω μέτρου για την παραγωγή ηλεκτρικής ενέργειας και/ή θερμότητας, καθώς και των σχετικών υποδομών μεταφοράς και διανομής, με χρήση φυσικού αερίου, τα οποία πληρούν τους όρους που καθορίζονται στο παράρτημα III της τεχνικής καθοδήγησης σχετικά με την εφαρμογή της αρχής της «μη πρόκλησης σημαντικής βλάβης» (2021/C58/01).
* ii) δραστηριότητες στο πλαίσιο του συστήματος εμπορίας δικαιωμάτων εκπομπής της Ε.Ε. (ΣΕΔΕ) για την επίτευξη των προβλεπόμενων εκπομπών αερίων του θερμοκηπίου που δεν είναι χαμηλότερες από τους σχετικούς δείκτες αναφοράς. Όταν η υποστηριζόμενη δραστηριότητα επιτυγχάνει προβλεπόμενες εκπομπές αερίων του θερμοκηπίου που δεν είναι σημαντικά χαμηλότερες από τους σχετικούς δείκτες αναφοράς, θα πρέπει να παρέχεται εξήγηση των λόγων για τους οποίους αυτό δεν είναι εφικτό. Δείκτες αναφοράς που καθορίστηκαν για τη δωρεάν κατανομή όσον αφορά δραστηριότητες που εμπίπτουν στο πεδίο εφαρμογής του συστήματος εμπορίας δικαιωμάτων εκπομπής, όπως ορίζονται στον εκτελεστικό κανονισμό (ΕΕ) 2021/447 της Επιτροπής·
* iii) δραστηριότητες που σχετίζονται με χώρους υγειονομικής ταφής αποβλήτων, αποτεφρωτήρες και μονάδες βιολογικής επεξεργασίας·
* Για τους αποτεφρωτήρες η εξαίρεση αυτή δεν ισχύει για δράσεις στο πλαίσιο του παρόντος μέτρου σε μονάδες που ασχολούνται αποκλειστικά με την επεξεργασία μη ανακυκλώσιμων επικίνδυνων αποβλήτων, καθώς και σε υφιστάμενες μονάδες, όταν οι δράσεις στο πλαίσιο του παρόντος μέτρου αποσκοπούν στην αύξηση της ενεργειακής απόδοσης, στη δέσμευση των καυσαερίων για αποθήκευση ή χρήση ή στην ανάκτηση υλικών από την αποτέφρωση τέφρας, υπό την προϋπόθεση ότι οι εν λόγω δράσεις στο πλαίσιο του παρόντος μέτρου δεν οδηγούν σε αύξηση της ικανότητας επεξεργασίας αποβλήτων των μονάδων ή σε παράταση της διάρκειας ζωής των μονάδων· για τον σκοπό αυτόν παρέχονται αποδεικτικά στοιχεία σε επίπεδο μονάδας
* Για τις μονάδες βιολογικής επεξεργασίας Η εξαίρεση αυτή δεν ισχύει για δράσεις στο πλαίσιο του εν λόγω μέτρου σε υφιστάμενες μονάδες μηχανικής βιολογικής επεξεργασίας, όταν οι δράσεις στο πλαίσιο του εν λόγω αποσκοπούν στην αύξηση της ενεργειακής απόδοσης ή στη μετασκευή για εργασίες ανακύκλωσης διαχωρισμένων αποβλήτων σε βιοαπόβλητα λιπασματοποίησης και αναερόβιας αποδόμησης βιολογικών αποβλήτων, υπό την προϋπόθεση ότι οι δράσεις αυτές στο πλαίσιο του εν λόγω μέτρου δεν οδηγούν σε αύξηση της ικανότητας επεξεργασίας αποβλήτων των μονάδων ή σε παράταση της διάρκειας ζωής των μονάδων· για τον σκοπό αυτόν παρέχονται αποδεικτικά στοιχεία σε επίπεδο μονάδας
* iv) δραστηριότητες κατά τις οποίες η μακροπρόθεσμη διάθεση αποβλήτων μπορεί να βλάψει το περιβάλλον.

Οι ανωτέρω δραστηριότητες, οι οποίες καθίστανται ΜΗ ΕΠΙΛΕΞΙΜΕΣ για συμμετοχή στο Πρόγραμμα, αναλύονται με βάση τον Κωδικό Αριθμό Δραστηριότητας (ΚΑΔ) ως ακολούθως (Επισήμανση: στους μη επιλέξιμους ΚΑΔ του Προγράμματος εντάσσονται και όλες οι υποδιαιρέσεις των ΚΑΔ που αναφέρονται στον πίνακα που ακολουθεί):

| ΤΟΜΕΙΣ ΚΛΑΔΟΙ NACE | ΤΑΞΕΙΣ NACE | ΚΑΤΗΓΟΡΙΕΣ CPA | ΥΠΟΚΑΤΗΓΟΡΙΕΣ CPA | ΠΕΡΙΓΡΑΦΗ ΔΡΑΣΤΗΡΙΟΤΗΤΑΣ |
| --- | --- | --- | --- | --- |
| *01* |  |  |  | *Φυτική και ζωική παραγωγή, θήρα και συναφείς δραστηριότητες* |
| *02* |  |  |  | *Δασοκομία και υλοτομία* |
| *03* |  |  |  | *Αλιεία και υδατοκαλλιέργεια* |
| *05* |  |  |  | *Εξόρυξη άνθρακα και λιγνίτη* |
| *06* |  |  |  | *Άντληση αργού πετρελαίου και φυσικού αερίου* |
|  | 8.92 |  |  | Εξόρυξη τύρφης |
| 09.1 |  |  |  | Υποστηρικτικές δραστηριότητες για την άντληση πετρελαίου και φυσικού αερίου |
|  |  |  | 09.90.11 | Υποστηρικτικές υπηρεσίες για την εξαγωγή λιθάνθρακα |
| 10.2 |  |  |  | *Επεξεργασία και συντήρηση ψαριών, καρκινοειδών και μαλακίων* |
|  |  |  | 10.41.12 | *Παραγωγή λιπών και ελαίων και των κλασμάτων τους, ψαριών και θαλάσσιων θηλαστικών* |
| 19 |  |  |  | *Παραγωγή οπτάνθρακα και προϊόντων διύλισης πετρελαίου* |
|  |  | 20.13.1 |  | Παραγωγή εμπλουτισμένου ουράνιου και πλουτώνιου· εξαντλημένου ουράνιου και θόριου· άλλων ραδιενεργών στοιχείων |
|  | 20.14 |  |  | Παραγωγή άλλων οργανικών βασικών χημικών ουσιών |
|  | 20.16 |  |  | Παραγωγή πλαστικών σε πρωτογενείς μορφές |
| 22.2 |  |  |  | Κατασκευή πλαστικών προϊόντων |
|  |  |  | 24.20.11 | Κατασκευή σωλήνων των τύπων που χρησιμοποιούνται για αγωγούς πετρελαίου ή φυσικού αερίου, χωρίς συγκόλληση, από χάλυβα |
|  |  |  | 24.20.12 | Κατασκευή επενδύσεων και σωληνώσεων φρεάτων και διατρητικών στελεχών αγωγών, των τύπων που χρησιμοποιούνται για τη γεώτρηση πετρελαίου ή αερίου, χωρίς συγκόλληση, από χάλυβα |
|  |  |  | 24.20.21 | Κατασκευή σωλήνων κάθε είδους των τύπων που χρησιμοποιούνται για τους αγωγούς πετρελαίου ή αερίου, συγκολλημένων, με εξωτερική διάμετρο > 406,4 mm, από χάλυβα |
|  |  |  | 24.20.22 | Κατασκευή επενδύσεων και σωληνώσεων των τύπων που χρησιμοποιούνται για τη γεώτρηση πετρελαίου ή αερίου, συγκολλημένων, με εξωτερική διάμετρο > 406,4 mm, από χάλυβα |
|  |  |  | 24.20.31 | Κατασκευή σωλήνων των τύπων που χρησιμοποιούνται για τους αγωγούς πετρελαίου ή αερίου, συγκολλημένων, με εξωτερική διάμετρο <= 406,4 mm, από χάλυβα |
|  |  |  | 24.20.32 | Κατασκευή επενδύσεων και σωληνώσεων των τύπων που χρησιμοποιούνται για τη γεώτρηση πετρελαίου ή αερίου, συγκολλημένων, με εξωτερική διάμετρο <= 406,4 mm, από χάλυβα |
| *37* |  |  |  | *Επεξεργασία λυμάτων* |
|  | 38.21 |  |  | Επεξεργασία και διάθεση μη επικίνδυνων απορριμμάτων |
|  | 38.22 |  |  | Επεξεργασία και διάθεση επικίνδυνων απορριμμάτων |
|  |  |  | 46.11.11.07 | *Εμπορικοί αντιπρόσωποι που μεσολαβούν στην πώληση ψαριών, ζώντων και γόνου* |
|  |  |  | 46.12.11 | Εμπορικοί αντιπρόσωποι που μεσολαβούν στην πώληση στερεών, υγρών και αέριων καυσίμων και συναφών προϊόντων |
|  |  |  | 46.17.11.27 | *Εμπορικοί αντιπρόσωποι που μεσολαβούν στην πώληση ψαριών, καρκινοειδών και μαλακίων, μη ζώντων* |
|  |  |  | 46.21.19.11 | *Χονδρικό εμπόριο προϊόντων π.δ.κ.α. ψαριών ή καρκινοειδών, μαλακίων η άλλων υδρόβιων ασπόνδυλων* |
|  |  | 46.38.1 |  | *Χονδρικό εμπόριο ψαριών, καρκινοειδών και μαλακίων* |
|  |  |  | 46.76.19.14 | *Χονδρικό εμπόριο κοραλλιών και παρόμοιων προϊόντων, οστράκων μαλακίων, καρκινοειδών ή εχινόδερμων και οστών σουπιών* |
|  |  |  | 46.76.19.15 | *Χονδρικό εμπόριο μαργαριταριών από καλλιέργεια, ακατέργαστων* |
|  |  |  | 46.76.19.30 | *Χονδρικό εμπόριο φυσικών μαργαριταριών, ακατέργαστων* |
|  | 47.23 |  |  | *Λιανικό εμπόριο ψαριών, καρκινοειδών και μαλακίων σε εξειδικευμένα καταστήματα* |
| 47.3 |  |  |  | Λιανικό εμπόριο καυσίμων κίνησης σε εξειδικευμένα καταστήματα |
|  |  |  | 47.77.82.08 | *Λιανικό εμπόριο μαργαριταριών από καλλιέργεια, ακατέργαστων* |
|  |  |  | 47.77.82.13 | *Λιανικό εμπόριο φυσικών μαργαριταριών, ακατέργαστων* |
|  |  |  | 47.78.86.18 | *Λιανικό εμπόριο κοραλλιών και παρόμοιων προϊόντων, οστράκων μαλακίων, καρκινοειδών ή εχινόδερμων και οστών σουπιών* |
|  |  |  | 47.91.15 | *Λιανικό εμπόριο ψαριών, οστρακοειδών και μαλακίων, με αλληλογραφία ή μέσω διαδίκτυου* |
|  |  | 47.91.8 |  | Λιανικό εμπόριο καυσίμων για οχήματα και άλλων νέων εμπορευμάτων π.δ.κ.α., με αλληλογραφία ή μέσω διαδίκτυου |
|  |  |  | 47.99.15 | *Άλλο λιανικό εμπόριο ψαριών, οστρακοειδών και μαλακίων εκτός καταστημάτων, υπαίθριων πάγκων ή αγορών* |
|  |  | 47.99.8 |  | Άλλο λιανικό εμπόριο καυσίμων για οχήματα και άλλων νέων εμπορευμάτων π.δ.κ.α. εκτός καταστημάτων, υπαίθριων πάγκων ή αγορών |
| *84* |  |  |  | *Δημόσια διοίκηση και άμυνα· υποχρεωτική κοινωνική ασφάλιση* |
| *94* |  |  |  | *Δραστηριότητες οργανώσεων* |
| *97* |  |  |  | *Δραστηριότητες νοικοκυριών ως εργοδοτών οικιακού προσωπικού* |
| *98* |  |  |  | *Δραστηριότητες ιδιωτικών νοικοκυριών, που αφορούν την παραγωγή μη διακριτών αγαθών -και υπηρεσιών- για ίδια χρήση* |
| *99* |  |  |  | *Δραστηριότητες εξωχώριων οργανισμών και φορέων* |
| 00 |  |  |  | Έλλειψη δραστηριότητας |

# Παράρτημα ΙI: ΚΑΔ Μεταποιητικών Δραστηριοτήτων και RIS3

Στην Ελλάδα έχουν εκπονηθεί μία εθνική και 13 περιφερειακές στρατηγικές έρευνας και καινοτομίας για την έξυπνη εξειδίκευση (Regional Innovation Smart Specialisation Strategies – RIS3). Στο πλαίσιο της εκπόνησης των στρατηγικών αυτών, η χώρα και οι Περιφέρειές της κλήθηκαν να εντοπίσουν τις δραστηριότητες εκείνες στις οποίες παρουσιάζουν ή είναι σε θέση να οικοδομήσουν, ανταγωνιστικά πλεονεκτήματα και σε αυτές να επικεντρώσουν τους διαθέσιμους πόρους και τις προσπάθειες, ώστε να καταστεί δυνατή η επίτευξη σημαντικών αναπτυξιακών αποτελεσμάτων.

Η διερεύνηση που πραγματοποιήθηκε στο πλαίσιο της εκπόνησης της Εθνικής Στρατηγικής οδήγησε στον εντοπισμό οκτώ κλάδων στους οποίους η έρευνα και η καινοτομία μπορούν να συμβάλουν στην ανάπτυξη σημαντικού ανταγωνιστικού πλεονεκτήματος, ενώ συνυπολογίσθηκε η κρίσιμη μάζα και η αριστεία του ερευνητικού δυναμικού.   
 Οι κλάδοι αυτοί είναι οι εξής:

* Αγρο-διατροφή
* Υγεία – φάρμακα
* Τεχνολογίες πληροφορικής και επικοινωνιών
* Ενέργεια
* Περιβάλλον και βιώσιμη ανάπτυξη
* Μεταφορές
* Υλικά – κατασκευές
* Τουρισμός – Πολιτισμός – Δημιουργικές βιομηχανίες

Οι ανωτέρω δραστηριότητες, καθώς και οι δραστηριότητες μεταποίησης, οι οποίες από κοινού λαμβάνονται υπόψη για τη διαμόρφωση της βαθμολογίας των επιλέξιμων επιχειρήσεων, αναλύονται με βάση τον Κωδικό Αριθμό Δραστηριότητας (ΚΑΔ) ως ακολούθως (Επισήμανση: στους ΚΑΔ του Προγράμματος που λαμβάνονται υπόψη για τη διαμόρφωση της βαθμολογίας των επιλέξιμων επιχειρήσεων, εντάσσονται και όλες οι υποδιαιρέσεις των ΚΑΔ που αναφέρονται στον πίνακα που ακολουθεί):

| ΤΟΜΕΙΣ ΚΛΑΔΟΙ NACE | ΤΑΞΕΙΣ NACE | ΚΑΤΗΓΟΡΙΕΣ CPA | ΥΠΟΚΑΤΗΓΟΡΙΕΣ CPA | ΠΕΡΙΓΡΑΦΗ ΔΡΑΣΤΗΡΙΟΤΗΤΑΣ | |
| --- | --- | --- | --- | --- | --- |
| Γ |  |  |  | ΜΕΤΑΠΟΙΗΣΗ | |
| *10* |  |  |  | *Βιομηχανία τροφίμων* | |
| *11* |  |  |  | *Ποτοποιία* | |
| *12* |  |  |  | *Παραγωγή προϊόντων καπνού* | |
| *13* |  |  |  | *Παραγωγή κλωστοϋφαντουργικών υλών* | |
| *14* |  |  |  | *Κατασκευή ειδών ένδυσης* | |
| *15* |  |  |  | *Βιομηχανία δέρματος και δερμάτινων ειδών* | |
| *16* |  |  |  | *Βιομηχανία ξύλου και κατασκευή προϊόντων από ξύλο και φελλό, εκτός από έπιπλα· κατασκευή ειδών καλαθοποιίας και σπαρτοπλεκτικής* | |
| *17* |  |  |  | *Χαρτοποιία και κατασκευή χάρτινων προϊόντων* | |
| *18* |  |  |  | *Εκτυπώσεις και αναπαραγωγή προεγγεγραμμένων μέσων* | |
|  | 20.11 |  |  | Παραγωγή βιομηχανικών αερίων |
|  | 20.12 |  |  | Παραγωγή χρωστικών υλών |
|  |  | 20.13.2 |  | Παραγωγή χημικών στοιχείων π.δ.κ.α.· ανόργανων οξέων και ενώσεων |
|  |  | 20.13.3 |  | Παραγωγή αλογονωμένων μετάλλων· υποχλωριωδών, χλωρικών και υπερχλωρικών |
|  |  | 20.13.4 |  | Παραγωγή σουλφιδίων, θειικών αλάτων· νιτρικών, φωσφορικών και ανθρακικών αλάτων |
|  |  | 20.13.5 |  | Παραγωγή αλάτων άλλων μετάλλων |
|  |  | 20.13.6 |  | Παραγωγή άλλων βασικών ανόργανων χημικών ουσιών |
|  |  | 20.13.9 |  | Εργασίες υπεργολαβίας στο πλαίσιο της διαδικασίας παραγωγής άλλων βασικών ανόργανων χημικών ουσιών |
|  | 20.15 |  |  | Παραγωγή λιπασμάτων και αζωτούχων ενώσεων |
|  | 20.20 |  |  | Παραγωγή παρασιτοκτόνων και άλλων αγροχημικών προϊόντων |
|  | 20.30 |  |  | Παραγωγή χρωμάτων, βερνικιών και παρόμοιων επιχρισμάτων, μελανιών τυπογραφίας και μαστιχών |
|  | 20.41 |  |  | Παραγωγή σαπουνιών και απορρυπαντικών, προϊόντων καθαρισμού και στίλβωσης |
|  | 20.42 |  |  | Παραγωγή αρωμάτων και παρασκευασμάτων καλλωπισμού |
|  | 20.51 |  |  | Παραγωγή εκρηκτικών |
|  | 20.52 |  |  | Παραγωγή διαφόρων τύπων κόλλας |
|  | 20.53 |  |  | Παραγωγή αιθέριων ελαίων |
|  | 20.59 |  |  | Παραγωγή άλλων χημικών προϊόντων π.δ.κ.α. |
|  | 20.60 |  |  | Παραγωγή μη φυσικών ινών |
| *21* |  |  |  | *Παραγωγή βασικών φαρμακευτικών προϊόντων και φαρμακευτικών σκευασμάτων* | |
| 22.1 |  |  |  | Κατασκευή προϊόντων από ελαστικό (καουτσούκ) | |
| *23* |  |  |  | *Παραγωγή άλλων μη μεταλλικών ορυκτών προϊόντων* | |
|  | 24.10 |  |  | Παραγωγή βασικού σιδήρου, χάλυβα και σιδηροκραμάτων |
|  |  |  | 24.20.13 | Κατασκευή άλλων σωλήνων κυκλικής διατομής, από χάλυβα |
|  |  |  | 24.20.14 | Κατασκευή σωλήνων μη κυκλικής διατομής και κοίλων ειδών με καθορισμένη μορφή, από χάλυβα |
|  |  |  | 24.20.23 | Κατασκευή σωλήνων κυκλικής διατομής, συγκολλημένων, με εξωτερική διάμετρο > 406,4 mm, από χάλυβα |
|  |  |  | 24.20.24 | Κατασκευή άλλων σωλήνων, κυκλικής διατομής, όπως συνενωμένων σωλήνων, συνδεδεμένων με ήλους ή με παρόμοιο κλείσιμο, με εξωτερική διάμετρο > 406,4 mm, από χάλυβα |
|  |  |  | 24.20.33 | Κατασκευή σωλήνων κυκλικής διατομής, συγκολλημένων, με εξωτερική διάμετρο <= 406,4 mm, από χάλυβα |
|  |  |  | 24.20.34 | Κατασκευή σωλήνων μη κυκλικής διατομής, συγκολλημένων, με εξωτερική διάμετρο <= 406,4 mm, από χάλυβα |
|  |  |  | 24.20.35 | Κατασκευή άλλων σωλήνων, όπως συνενωμένων σωλήνων, συνδεδεμένων με ήλους ή με παρόμοιο κλείσιμο, με εξωτερική διάμετρο <= 406,4 mm, από χάλυβα |
| *25* |  |  |  | *Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού* | |
| *26* |  |  |  | *Κατασκευή ηλεκτρονικών υπολογιστών, ηλεκτρονικών και οπτικών προϊόντων* | |
| *27* |  |  |  | *Κατασκευή ηλεκτρολογικού εξοπλισμού* | |
| *28* |  |  |  | *Κατασκευή μηχανημάτων και ειδών εξοπλισμού π.δ.κ.α.* | |
| *29* |  |  |  | *Κατασκευή μηχανοκίνητων οχημάτων, ρυμουλκούμενων και ημιρυμουλκούμενων οχημάτων* | |
| *30* |  |  |  | *Κατασκευή λοιπού εξοπλισμού μεταφορών* | |
| *31* |  |  |  | *Κατασκευή επίπλων* | |
| *32* |  |  |  | *Άλλες μεταποιητικές δραστηριότητες* | |
| *33* |  |  |  | *Επισκευή και εγκατάσταση μηχανημάτων και εξοπλισμού* | |
| *35* |  |  |  | *Παροχή ηλεκτρικού ρεύματος, φυσικού αερίου, ατμού και κλιματισμού* | |
|  | 38.11 |  |  | Συλλογή μη επικίνδυνων απορριμμάτων |
|  | 38.12 |  |  | Συλλογή επικίνδυνων απορριμμάτων |
|  | 38.31 |  |  | Αποσυναρμολόγηση παλαιών ειδών |
|  | 38.32 |  |  | Ανάκτηση διαλεγμένου υλικού |
| *39* |  |  |  | *Δραστηριότητες εξυγίανσης και άλλες υπηρεσίες για τη διαχείριση αποβλήτων* | |
| *41* |  |  |  | *Κατασκευές κτιρίων* | |
| *42* |  |  |  | *Έργα πολιτικού μηχανικού* | |
| *43* |  |  |  | *Εξειδικευμένες κατασκευαστικές δραστηριότητες* | |
| *49* |  |  |  | *Χερσαίες μεταφορές και μεταφορές μέσω αγωγών* | |
| *50* |  |  |  | *Πλωτές μεταφορές* | |
| *51* |  |  |  | *Αεροπορικές μεταφορές* | |
| *52* |  |  |  | *Αποθήκευση και υποστηρικτικές προς τη μεταφορά δραστηριότητες* | |
| *53* |  |  |  | *Ταχυδρομικές και ταχυμεταφορικές δραστηριότητες* | |
| *55* |  |  |  | *Καταλύματα* | |
| *56* |  |  |  | *Δραστηριότητες υπηρεσιών εστίασης* | |
| *58* |  |  |  | *Εκδοτικές δραστηριότητες* | |
| *59* |  |  |  | *Παραγωγή κινηματογραφικών ταινιών, βίντεο και τηλεοπτικών προγραμμάτων, ηχογραφήσεις και μουσικές εκδόσεις* | |
| *60* |  |  |  | *Δραστηριότητες προγραμματισμού και ραδιοτηλεοπτικών εκπομπών* | |
| *61* |  |  |  | *Τηλεπικοινωνίες* | |
| *62* |  |  |  | *Δραστηριότητες προγραμματισμού ηλεκτρονικών υπολογιστών, παροχής συμβουλών και συναφείς δραστηριότητες* | |
| *63* |  |  |  | *Δραστηριότητες υπηρεσιών πληροφορίας* | |
| *71* |  |  |  | *Αρχιτεκτονικές δραστηριότητες και δραστηριότητες μηχανικών· τεχνικές δοκιμές και αναλύσεις* | |
| *72* |  |  |  | *Επιστημονική έρευνα και ανάπτυξη* | |
| 74.1 |  |  |  | Δραστηριότητες ειδικευμένου σχεδίου | |
| 74.2 |  |  |  | Φωτογραφικές δραστηριότητες | |
| 74.3 |  |  |  | Δραστηριότητες μετάφρασης και διερμηνείας | |
| *75* |  |  |  | *Κτηνιατρικές δραστηριότητες* | |
| *86* |  |  |  | *Δραστηριότητες ανθρώπινης υγείας* | |
| *90* |  |  |  | *Δημιουργικές δραστηριότητες, τέχνες και διασκέδαση* | |
| *91* |  |  |  | *Δραστηριότητες βιβλιοθηκών, αρχειοφυλακείων, μουσείων και λοιπές πολιτιστικές δραστηριότητες* | |
| 95.1 |  |  |  | Επισκευή ηλεκτρονικών υπολογιστών και εξοπλισμού επικοινωνίας | |

# Παράρτημα ΙΙI: Ορισμός Ορεινών και Νησιωτικών Περιοχών

Για τις ανάγκες του παρόντος Προγράμματος, ο ορισμός των ορεινών και νησιωτικών περιοχών του Κριτηρίου Αξιολόγηση Π2 θα γίνεται σε επίπεδο διακριτού αριθμού Ταχυδρομικού Κώδικα (ΤΚ). Το κριτήριο θα επιβεβαιώνεται μέσω διασταύρωσης με τη διεύθυνση (ΤΚ) της έδρας της επιχείρησης που τηρείται στο φορολογικό μητρώο της ΑΑΔΕ.

Οι Ταχυδρομικοί Κώδικες (ΤΚ) που πληρούν το κριτήριο των ορεινών και νησιωτικών περιοχών, για τις ανάγκες του παρόντος Προγράμματος και μόνο αυτού, περιλαμβάνονται στον ακόλουθο πίνακα:

|  |  |  |
| --- | --- | --- |
| Περιφερειακή Ενότητα | Δήμος | ΤΚ |
|  |  |  |
|  |  |  |
|  |  |  |
|  |  |  |
|  | Αναμονή Λήψης-Συμπλήρωσης Λίστας Περιοχών και αντιστοίχησης με ΤΚ |  |
|  |  |  |
|  |  |  |

# Παράρτημα ΙV: Ορισμός MME

(Παράρτημα Ι του ΚΑΝ (ΕΚ) 651/2014, όπως ισχύει)

*Άρθρο 1*

**Επιχείρηση**

Επιχείρηση θεωρείται κάθε οντότητα, ανεξάρτητα από τη νομική της μορφή, που ασκεί οικονομική δραστηριότητα. Σε αυτές περιλαμβάνονται ειδικότερα αυταπασχολούμενα άτομα και οικογενειακές επιχειρήσεις που ασκούν βιοτεχνική ή άλλη δραστηριότητα, καθώς και προσωπικές εταιρείες ή ενώσεις προσώπων που ασκούν τακτικά μια οικονομική δραστηριότητα.

*Άρθρο 2*

**Αριθμός απασχολουμένων και οικονομικά όρια προσδιορίζοντα τις κατηγορίες επιχειρήσεων**

1. Η κατηγορία των πολύ μικρών, μικρών και μεσαίων επιχειρήσεων («ΜΜΕ») αποτελείται από επιχειρήσεις που απασχολούν λιγότερους από 250 εργαζομένους και των οποίων ο ετήσιος κύκλος εργασιών δεν υπερβαίνει τα 50 εκατ. ευρώ και/ή το σύνολο του ετήσιου ισολογισμού δεν υπερβαίνει τα 43 εκατ. ευρώ.

2. Στην κατηγορία των ΜΜΕ, ως μικρή επιχείρηση ορίζεται η επιχείρηση η οποία απασχολεί λιγότερους από 50 εργαζομένους και της οποίας ο ετήσιος κύκλος εργασιών και/ή το σύνολο του ετήσιου ισολογισμού δεν υπερβαίνει τα 10 εκατ. ευρώ.

3. Στην κατηγορία των ΜΜΕ, ως πολύ μικρή επιχείρηση ορίζεται η επιχείρηση η οποία απασχολεί λιγότερους από 10 εργαζομένους και της οποίας ο ετήσιος κύκλος εργασιών και/ή το σύνολο του ετήσιου ισολογισμού δεν υπερβαίνει τα 2 εκατ. ευρώ.

*Άρθρο 3*

**Τύποι επιχειρήσεων που λαμβάνονται υπόψη για τον υπολογισμό του αριθμού απασχολουμένων και των χρηματικών ποσών**

1. «Ανεξάρτητη επιχείρηση» είναι κάθε επιχείρηση που δεν χαρακτηρίζεται ως συνεργαζόμενη επιχείρηση κατά την έννοια της παραγράφου 2 ή ως συνδεδεμένη επιχείρηση κατά την έννοια της παραγράφου 3.

2. «Συνεργαζόμενες επιχειρήσεις» είναι όλες οι επιχειρήσεις που δεν χαρακτηρίζονται ως συνδεδεμένες κατά την έννοια της παραγράφου 3 και μεταξύ των οποίων υπάρχει η ακόλουθη σχέση: μια επιχείρηση (ανάντη επιχείρηση) κατέχει, μόνη ή από κοινού με μία ή περισσότερες συνδεδεμένες επιχειρήσεις κατά την έννοια της παραγράφου 3, το 25 % ή περισσότερο του κεφαλαίου ή των δικαιωμάτων ψήφου μιας άλλης επιχείρησης (κατάντη επιχείρησης).

Ωστόσο, μια επιχείρηση μπορεί να χαρακτηριστεί ως ανεξάρτητη, μη έχουσα δηλαδή συνεργαζόμενες επιχειρήσεις, ακόμη και εάν το όριο του 25 % καλύπτεται ή υπερκαλύπτεται, εφόσον το ποσοστό αυτό ελέγχεται από τις ακόλουθες κατηγορίες επενδυτών και υπό την προϋπόθεση ότι αυτοί δεν είναι, μεμονωμένα ή από κοινού, συνδεδεμένοι κατά την έννοια της παραγράφου 3 με την εν λόγω επιχείρηση:

α) δημόσιες εταιρείες συμμετοχών, εταιρείες επιχειρηματικού κεφαλαίου, φυσικά πρόσωπα ή ομάδες φυσικών προσώπων που ασκούν συστηματικά δραστηριότητες σε επενδύσεις επιχειρηματικού κεφαλαίου και επενδύουν ίδια κεφάλαια σε μη εισηγμένες στο χρηματιστήριο επιχειρήσεις (business angels), εφόσον το σύνολο της επένδυσης αυτής σε μία επιχείρηση δεν υπερβαίνει τα 1 250 000 ευρώ·

β) πανεπιστήμια ή ερευνητικά κέντρα μη κερδοσκοπικού σκοπού·

γ) θεσμικοί επενδυτές, συμπεριλαμβανομένων των ταμείων περιφερειακής ανάπτυξης

δ) αυτόνομες τοπικές αρχές με ετήσιο προϋπολογισμό μικρότερο από 10 εκατ. ευρώ και με λιγότερους από 5.000 κατοίκους.

3. «Συνδεδεμένες επιχειρήσεις» είναι οι επιχειρήσεις που διατηρούν μεταξύ τους μία από τις ακόλουθες σχέσεις:

α) μια επιχείρηση κατέχει την πλειοψηφία των δικαιωμάτων ψήφου των μετόχων ή των εταίρων άλλης επιχείρησης·

β) μια επιχείρηση έχει το δικαίωμα να διορίζει ή να παύει την πλειοψηφία των μελών του διοικητικού, διαχειριστικού ή εποπτικού οργάνου άλλης επιχείρησης·

γ) μια επιχείρηση έχει το δικαίωμα να ασκεί κυριαρχική επιρροή σε άλλη επιχείρηση βάσει σύμβασης που έχει συνάψει με αυτήν ή δυνάμει ρήτρας του καταστατικού της τελευταίας·

δ) μια επιχείρηση που είναι μέτοχος ή εταίρος άλλης επιχείρησης ελέγχει μόνη της, βάσει συμφωνίας που έχει συνάψει με άλλους μετόχους ή εταίρους της εν λόγω επιχείρησης, την πλειοψηφία των δικαιωμάτων ψήφου των μετόχων ή των εταίρων αυτής της επιχείρησης.

Τεκμαίρεται ότι δεν υπάρχει κυριαρχική επιρροή, εφόσον οι επενδυτές που αναφέρονται στην παράγραφο 2 δεύτερο εδάφιο δεν υπεισέρχονται άμεσα ή έμμεσα στη διαχείριση της εξεταζόμενης επιχείρησης, με την επιφύλαξη των δικαιωμάτων που έχουν με την ιδιότητά τους ως μετόχων ή εταίρων.

Συνδεδεμένες θεωρούνται επίσης οι επιχειρήσεις που διατηρούν μια από τις σχέσεις που αναφέρονται στο πρώτο εδάφιο μέσω μιας ή περισσότερων άλλων επιχειρήσεων ή μέσω οποιουδήποτε από τους επενδυτές που αναφέρονται στην παράγραφο 2.

Οι επιχειρήσεις που διατηρούν μια από τις εν λόγω σχέσεις μέσω φυσικού προσώπου ή ομάδας φυσικών προσώπων που ενεργούν από κοινού θεωρούνται επίσης συνδεδεμένες επιχειρήσεις, εφόσον ασκούν το σύνολο ή τμήμα των δραστηριοτήτων τους στην ίδια αγορά ή σε όμορες αγορές.

Ως «όμορη αγορά» νοείται η αγορά προϊόντος ή υπηρεσίας που βρίσκεται αμέσως ανάντη ή κατάντη της σχετικής αγοράς.

4. Εκτός από τις περιπτώσεις που ορίζονται στην παράγραφο 2 δεύτερο εδάφιο, μια επιχείρηση δεν μπορεί να θεωρηθεί ΜΜΕ εάν το 25 % ή περισσότερο του κεφαλαίου της ή των δικαιωμάτων ψήφου της ελέγχεται, άμεσα ή έμμεσα, από έναν ή περισσότερους δημόσιους φορείς, μεμονωμένα ή από κοινού.

5. Μια επιχείρηση μπορεί να υποβάλει δήλωση σχετικά με την ιδιότητά της ως ανεξάρτητης, συνεργαζόμενης ή συνδεδεμένης επιχείρησης, καθώς και σχετικά με τα στοιχεία που αφορούν τα αριθμητικά όρια που αναφέρονται στο άρθρο 2. Η δήλωση αυτή μπορεί να υποβληθεί ακόμη και εάν η διασπορά κεφαλαίου δεν επιτρέπει να καθοριστεί επακριβώς ποιος το κατέχει, οπότε η επιχείρηση δηλώνει υπεύθυνα ότι μπορεί εύλογα να υποθέσει ότι δεν ανήκει, κατά ποσοστό 25 % ή περισσότερο, σε μια επιχείρηση ή, από κοινού, σε περισσότερες επιχειρήσεις που είναι συνδεδεμένες μεταξύ τους. Οι δηλώσεις αυτές πραγματοποιούνται με την επιφύλαξη των ελέγχων και εξακριβώσεων που προβλέπονται από τις εθνικές ή ενωσιακές διατάξεις.

*Άρθρο 4*

**Στοιχεία για τον υπολογισμό του αριθμού απασχολουμένων και των χρηματικών ποσών και περίοδος αναφοράς**

1. Τα στοιχεία που χρησιμοποιούνται για τον υπολογισμό του αριθμού απασχολουμένων και των χρηματικών ποσών είναι εκείνα που αφορούν την τελευταία κλεισμένη διαχειριστική χρήση και υπολογίζονται σε ετήσια βάση. Λαμβάνονται υπόψη κατά την ημερομηνία κλεισίματος των λογαριασμών. Το ύψος του κύκλου εργασιών υπολογίζεται χωρίς τον φόρο προστιθέμενης αξίας (ΦΠΑ) και χωρίς άλλους έμμεσους φόρους.

2. Όταν, κατά την ημερομηνία κλεισίματος των λογαριασμών και σε ετήσια βάση, μια επιχείρηση βρίσκεται πάνω ή κάτω από τα όρια τα σχετικά με τον αριθμό απασχολουμένων ή τα χρηματικά όρια που αναφέρονται στο άρθρο 2, η κατάσταση αυτή έχει ως αποτέλεσμα την απόκτηση ή την απώλεια της ιδιότητας της μεσαίας, μικρής ή πολύ μικρής επιχείρησης μόνον εάν η υπέρβαση των εν λόγω ορίων επαναληφθεί επί δύο διαδοχικά οικονομικά έτη.

3. Στην περίπτωση νεοσύστατων επιχειρήσεων, οι λογαριασμοί των οποίων δεν έχουν κλείσει ακόμη, τα στοιχεία που λαμβάνονται υπόψη πρέπει να προκύπτουν από καλόπιστες εκτιμήσεις που πραγματοποιούνται κατά τη διάρκεια του οικονομικού έτους.

*Άρθρο 5*

**Ο αριθμός απασχολουμένων**

Ο αριθμός απασχολούμενων ατόμων αντιστοιχεί στον αριθμό ετήσιων μονάδων εργασίας (ΕΜΕ), δηλαδή στον αριθμό εργαζομένων πλήρους απασχόλησης που εργάστηκαν στην εξεταζόμενη επιχείρηση ή για λογαριασμό αυτής επί ολόκληρο το υπόψη έτος. Τα άτομα που δεν εργάστηκαν ολόκληρο το έτος, οι εργαζόμενοι μερικής απασχόλησης, ανεξάρτητα από τη διάρκεια, και οι εργαζόμενοι σε εποχική βάση αντιστοιχούν σε κλάσματα των ΕΜΕ. Στον αριθμό απασχολουμένων περιλαμβάνονται:

α) οι μισθωτοί·

β) τα άτομα που εργάζονται για την επιχείρηση, έχουν σχέση εξάρτησης προς αυτήν και εξομοιώνονται με μισθωτούς με βάση το εθνικό δίκαιο·

γ) οι ιδιοκτήτες επιχειρηματίες·

δ) οι εταίροι που ασκούν τακτική δραστηριότητα εντός της επιχείρησης και προσπορίζονται οικονομικά οφέλη από την επιχείρηση.

Οι μαθητευόμενοι ή οι σπουδαστές που βρίσκονται σε επαγγελματική κατάρτιση στο πλαίσιο σύμβασης μαθητείας ή επαγγελματικής κατάρτισης δεν συνυπολογίζονται στον αριθμό απασχολουμένων. Η διάρκεια των αδειών μητρότητας ή των γονικών αδειών δεν συνυπολογίζεται.

*Άρθρο 6*

**Καθορισμός των στοιχείων της επιχείρησης**

1. Στην περίπτωση ανεξάρτητης επιχείρησης, ο καθορισμός των στοιχείων, συμπεριλαμβανομένου του αριθμού απασχολουμένων, πραγματοποιείται αποκλειστικά με βάση τους λογαριασμούς αυτής της επιχείρησης.

2. Στην περίπτωση επιχείρησης που συνεργάζεται ή συνδέεται με άλλες επιχειρήσεις, ο καθορισμός των στοιχείων, συμπεριλαμβανομένου του αριθμού απασχολουμένων, γίνεται με βάση τους λογαριασμούς και τα λοιπά στοιχεία της επιχείρησης, ή —εφόσον υπάρχουν— τους ενοποιημένους λογαριασμούς της επιχείρησης ή τους ενοποιημένους λογαριασμούς στους οποίους περιλαμβάνεται και η εξεταζόμενη επιχείρηση βάσει ενοποίησης.

Στα στοιχεία που αναφέρονται στο πρώτο εδάφιο προστίθενται τα στοιχεία των επιχειρήσεων που ενδεχομένως συνεργάζονται με την εξεταζόμενη επιχείρηση, οι οποίες βρίσκονται αμέσως ανάντη ή κατάντη της εν λόγω επιχείρησης. Τα στοιχεία συγκεντρώνονται κατ' αναλογία προς το ποσοστό συμμετοχής στο κεφάλαιο ή στα δικαιώματα ψήφου (το υψηλότερο από τα δύο αυτά ποσοστά). Σε περίπτωση διασταυρωμένης συμμετοχής, λαμβάνεται υπόψη το υψηλότερο των ποσοστών αυτών.

Στα στοιχεία που αναφέρονται στο πρώτο και το δεύτερο εδάφιο προστίθεται το 100 % των στοιχείων των επιχειρήσεων που ενδεχομένως συνδέονται άμεσα ή έμμεσα με την εξεταζόμενη επιχείρηση και τα οποία δεν περιλαμβάνονται ήδη στους λογαριασμούς βάσει ενοποίησης.

3. Για την εφαρμογή της παραγράφου 2, τα στοιχεία των επιχειρήσεων που συνεργάζονται με την εξεταζόμενη επιχείρηση προκύπτουν από τους λογαριασμούς και τα λοιπά στοιχεία τους, ενοποιημένα εφόσον υπάρχουν. Σε αυτά προστίθεται το 100 % των στοιχείων των επιχειρήσεων που συνδέονται με αυτές τις συνεργαζόμενες επιχειρήσεις, εκτός εάν τα στοιχεία τους περιλαμβάνονται ήδη βάσει ενοποίησης.

Για την εφαρμογή επίσης της παραγράφου 2, τα στοιχεία των επιχειρήσεων που συνδέονται με την εξεταζόμενη επιχείρηση προκύπτουν από τους λογαριασμούς και τα λοιπά στοιχεία τους, ενοποιημένα εφόσον υπάρχουν.

Στα στοιχεία αυτά προστίθενται κατ' αναλογία τα στοιχεία των επιχειρήσεων που ενδεχομένως συνεργάζονται με τις συνδεδεμένες αυτές επιχειρήσεις, οι οποίες βρίσκονται αμέσως ανάντη ή κατάντη αυτών, εάν δεν περιλαμβάνονται ήδη στους ενοποιημένους λογαριασμούς σε αναλογία τουλάχιστον ισοδύναμη με το ποσοστό που ορίζεται στην παράγραφο 2 δεύτερο εδάφιο.

4. Όταν ο αριθμός απασχολούμενων δεδομένης επιχείρησης δεν προκύπτει από τους ενοποιημένους λογαριασμούς, υπολογίζεται συγκεντρώνοντας κατ' αναλογία τα στοιχεία από τις επιχειρήσεις που συνεργάζονται με την εν λόγω επιχείρηση, και προσθέτοντας τα στοιχεία από τις επιχειρήσεις που συνδέονται μαζί της.